
ARGUMENT 


O publicaţie “Eminescu” 


Sînt înclinată să cred că o posibilă primă reacție la 
apariția Studiilor eminescologice ar putea fi formulată (în 
mediile intelectuale sau chiar ale specialiştilor) astfel: “iar 
Eminescu?”; “iar o revistă Eminescu?”. 

O anumită “saturație” sau chiar un anumit “refuz” faţă 
de autorul Luceafărului — şi nu mă gîndesc doar şi nici în 
primul rînd la acea, pe nedrept numită astfel, “campanie 
antieminesciană” “pusă la cale” în revista “Dilema” —, are 
/ au, se poate lesne presupune, numeroase cauze: nu doar 
cultul exacerbat al Poetului şi “sărbătorirea” lui de două 
ori pe an (mereu — ca şi cum s-ar întîmpla cînd și cînd), 
revenirea mai de fiecare dată, la aceleaşi texte şi 
interpretarea nedisimulat naționalistă a lor (recitarea, în 
public sau la televiziune a Dorner, comentariul, desigur, 
superficial, al acestei poezii şi al altora asemănătoare, 
devenise nu numai semnul unui mare “curaj” civic, dar şi 
o victorie exegetică, de parcă acolo s-ar afla chintesenta 
eminescianitätii) — deci nu numai asemenea fapte sînt 
răspunzătoare de fnsträinarea reală a multora dintre noi 

față de Eminescu, ci şi, poate paradoxal, inexistenţa, pînă 
în 1994, a unei ediţii integrale şi ştiinţifice a operelor lui. 
În ultimul deceniu au apărut (se spune / se scrie) 
aproximativ 50 (cincizeci) de cărți şi sute (poate chiar 
mii) de articole despre autorul Gemenilor. Cele mai multe 
dintre ele n-au făcut decît să consolideze vechile (si, în 
bună parte, relele) noastre obisnuinte în materie 
eminescologică. Unul dintre cele mai semnificative 
exemple ce confirmă asertiunea noastră îl constituie 
faptul, remarcat de Petru Creţia însuşi, în prefața cărții 
sale Testamentul unui eminescolog, că marele eveniment 
cultural al definitivării ediției complete de Opere, începută 
de Perpessicius în anul 1939, “ a trecut ca un moment 
literar între altele” (p. 5). 

Studiile eminescologice editate de noi nu-şi propun, în 
consecință, să “revolutioneze” hermeneutica operei 
eminesciene. Mai întîi, precizăm că ele nu se vor a fi, 
stricto sensu, o “revistă”, nici de genul celei editate de 
Leca Morariu şi Bogdan Duică, în perioada interbelică, 
nici de felul “Caietelor Eminescu” ce erau coordonate de 
Marin Bucur. Studiile intenţionează să devină o publicație 
anuală a Bibliotecii Judeţene Botoşani, concepută şi reali- 
zată în colaborare cu Catedra de Literatură Comparată şi 
Teoria Literaturii de la Iaşi. În al doilea rînd, publicaţia 
noastră, nefiind, pur şi simplu, o “revistă de istorie 
literară”, e orientată multidisciplinar, încearcă / va încerca 
aşadar să se situeze în “corespundere” cu opera vie căreia 
i se consacră şi este, de la început, deschisă oricărui drum 
hermeneutic şi oricărei sugestii profesioniste. 

Autorii studiilor cuprinse în acest prim volum ştiu (au 
şi spus-o cu ocazia simpozionului “Mihai Eminescu” 
desfăşurat în zilele de 14-15 iunie 1998) că cercetarea 

operei eminesciene intră / trebuie să intre într-o altă virstă, 
că ea este marcată de existența (în sfîrşit!) a ediţiei 
integrale (Perpessicius — Crefia-Vatamaniuc), a creației 
poetului şi că faptul acesta, în timp ce ne obisnuim cu 
prezenţa lui, obligă la o nouă abordare a textelor, ceea ce 
din perspectiva întregului, dar si a pätilor lui componente 
aflate într-o nouă interrelatie. Iar ea, acdastă nouă inter- 
relaţie / intercon-ditionare, văzută în contextul raporturilor 
literar-artistice şi de idei din Europa ultimelor trei jumătăți 
de veac, ne-ar putea oferi, în timp şi prin contribuţia 
Studiilor, o imagine pe alocuri diferită de acea tradiţie, 
poate chiar o imagine nouă a operei eminesciene. În acela- 
şi timp, ştim că tradiţia (adevărata tradiţie) e integratoare. 
Este de înţeles că autorii exegezelor din acest volum sînt 
departe de a crede că se poate lucra “împotriva” tradiţiei, 
altfel decît asumind-o, integrînd-o treptat în ceea ce se va 
numi cîndva posteritate. Cît ne priveşte pe noi cei ce ne 
aflăm în această “patrie” a tradiţiei, ne gîndim că efortul 
hermeneutic la care tocmai ne referim este inlesnit de 
exemplul unui mare bofosänean — cetățean al lumii şi al 
“republicii literelor” — Nicolae Iorga. Gîndul său despre 
autorul Scrisorilor, gînd ce se dovedeşte atît de deschis si 
de modern, îi însoţeşte pe semnatarii studiilor de față in 
demersul lor eminescologic. 


prof. Cornelia VIZITEU 


PRECUVINTARE 


Se dedică lui Petru Creţia 


Eminescu şi generaţia de mîine 
sau despre starea de întregime a operei 


Titlul acestei precuvintäri reformulează şi încearcă să 
“tălmăcească” înțelesul pe durată al cunoscutei expresii a 
lui Iorga — “Eminescu şi generația de astăzi” — expresie ca 
datează de la începutul secolului. El propune, în acelaşi 
timp, şi o colaborare a semnificatiilor (pe care le avea şi 
pe care le capătă acum, la sfîrşitul aceluiaşi veac) ale 
propoziției epocale a marelui istoric — “un nou Eminescu 
apäru” (v. şi studiul nostru inclus în acest volum!) — un alt 
context, în pragul unei noi mentalități culturale şi al unei 
noi Weltanschaung. În mare, mă refer la solicitările, la 
“sfidarea” pe care ne-o pun în față tendinţele generale 
către globalizare, către o reală internationalizare (şi a 
faptului de cultură) — iar ele cîştigă teren, în mod mereu 
mai evident, în raport cu vechile nationalisme resuscitate, 
în înclinația către izolare, precum şi cu “insurecția” 
fundamentalismelor de tot felul —, în mic, este vorba dspre 
starea în prezenţa căreia se află eminescologia / eminesco- 

logii contemporani. Am numit-o: starea de întregime a 
operei, situaţie fără precedent şi ea nu va rămîne lipsită de 
urmări în planul mare al culturii noastre (şi, poate nu 
numai), ca şi în acela al exegezei eminescologice. Nu mai 
putem citi, ca înainte de 1994, cînd apare ultimul volum al 
ediţiei integrale Perpessicius-Crefia-Vatamaniuc, nu mai 
putem înţelege şi, implicit, nu mai putem interpreta opera 
eminesciană ca şi cum ea n-ar exista în întregul ei. Faptul 
se petrece / se va petrece — este una din certitudinile pe 
care le putem avea —, chiar dacă acel moment important al 
încheierii monumentalei ediții “a trecut”, cum scrie cu 
inteleaptä mihnire Petru Cretia, “ca un moment literar 
între altele, cu micile liturghii de rigoare, fără să 
prilejuiască însă, cum s-ar fi cuvenit, un examen de 
conştiinţă al întregii culturii româneşti şi încercarea de a 
desluşi nişte semnificaţii care o privesc şi o definesc ca 
întreg” ( Testamentul unui eminescolog, Humanitas, 1998, p. 5). 

Prin apariţia ultimului volum din seria de Opere, se 
împlinea nu numai “dezideratul, de mult formulat de 
Nicolae Iorga, ca fiecare rînd scris de Eminescu să vadă 
lumina si să cunoască răspîndirea tiparului” (Cretia), ci şi 
“visul” mai multor generaţii de istorici literari şi ai cul- 
turii, filosofi ori politologi, dar, mai ales, a fost satisfăcută 
o necesitate culturală veche, cu siguranță, în felul ei, cea 
mai importantă. 

A-l invoca pe Iorga, în acest context, este, din punctul 
nostru de vedere, semnul recunoașterii unora dintre ideile 
sale cu rol de continuitate în trecerea ce, iată, începe să se 
producă / se produce de la “vechea” eminescologie, la cea 
care ar putea deveni una nouă, dacă perspectivele şi 
contururile ei abia schitate, dacă substanţa ei teoretică... 
se vor concretiza în faptă hermeneutică. “Am pomenit de 

Nicolae lorga (şi de Alexandru Rosetti)” (scrie şi Petru 
Cretia), “ca de cel mai avizat spirit din prima jumătate a 
veacului în materie de editare a lui Eminescu (în planul 
dezideratelor, nu a împlinirilor: ediţia lui din 1922 nu 
poate fi luată în considerare)” (op. cit., p. 42). Dar marele 
istoric merită citat aici, mai mult, el trebuie considerat un 
însoțitor pe acest drum, nu doar pentru gîndul său deschis, 
ca potenţial editor, şi pentru un eșec, ci, cu deosebire, 
pentru una dintre cele mai productive idei ale 
eminescologiei din totdeauna — productivă, deşi ea a 
început / începe să rodească aproape un secol mai tîrziu: 
“un nou Eminescu apäru...” Iorga avea atunci în fața 
ochilor săi profetici (faptul se petrecea în 1903, după ce 
parcursese e bună parte a “postumelor” din manuscrise) 
“ediţia” tuturor scrierilor literare ale poetului. 

“Profetia” lui Nicolae Iorga s-a împlinit: putem spune 
acum, cu o reconfortantă certitudine (dincolo de mîhnirea 
resemnat-neresemnată a lui Petru Creţia: “Eminescu a 
devenit obiectul unui cult, cu dogmele de rigoare, cu o 
martirologie, cu ritualuri şi ceremonii fixate deja de o 
tradiție încremenită in infricosätoarea ei vacuitate”, ibi- 
dem, p. 6), că ceea ce apare în prim plan la lectura textelor 
ediției de Opere (complete), este tocmai acel “nou 
Eminescu”. lar această “noutate” este dată de o stare 
paradoxală, aceea de întregime a operei. aşteptată multe 
decenii la rînd, ediţia integrală a devenit, brusc, o 
prezenţă... neașteptată. Ea se constituie, aşadar, într-un 
factor de perplexitate a exegetilor / exegezelor în dome- 
niu. “De fapt, ce s-a întîmplat?”, se întreabă Petru Cretia, 
nedepăşindu-şi tristețea hermeneutică. “Peste tot ce în- 
seamnă studii eminesciene s-a întins pustiul. Cercetătorii 
cei mai de seamă au murit, alții sunt bătrîni şi obosiţi, 

alții, după cîte o încercare mai mult sau mai putin 
meritorie, s-au îndreptat către altceva. Pe tineri eceste studii 
nu-i atrag” (ibidem, p. 5). 

Eminescologia se aflä, in mod evident, la o räscruce, 
cu siguranfä - la cea mai mare si mai importantä din 
întrega ei istorie. Au mai existat, se înţelege, şi altele, de 
pildă, cea marcată de Ibrăileanu, cu rigorile sale greu de 
înţeles şi greu de acceptat în privința “postumelor”, mai 
ales dacă ne amintim că, într-un articol din “Viaţa 
Românească” (octombrie 1911), scria această frază în 
fond absurdă: “Cel mai mare omagiu care s-ar putea 
aduce lui Eminescu, mai mare decît cea mai înaltă statuie, 
ar fi distrugerea volumului de postume, care nu poate avea 
altă însemnătate decit ca material de studiu pentru critici 
şi istorici literari”. 

În ce ne priveşte, fără a insista, atunci, în mod expres, 
asupra răscrucilor eminescologiei, sugerăm, într-un articol de 
acum aproape trei decenii (publicat în “Romanische 
Forschungen” 1-2, 1972) existența a încă trei dintre ele: 
Maiorescu, G. Călinescu, I. Negoitescu şi adăugăm, cu 
referire la cunoscuta carte a celui din urmă: “După această 
aprofundare nouă, după exegeza acelei dedublări în 
«neptunic» şi «plutonic», e necesară o întoarcere la antume, 
unde dedubiarea se păstrează, deşi în alt sens”. 

Îi cer cititorului permisiunea de a adăuga aici încă un 
fapt ce se situează în consens cu remarcile noastre 
anterioare. Tot în acea vreme, în alte cîteva texte (unele 
dintre ele apărute şi într-o carte — Moștenirea modernilor, 
1975) “pleda” pentru asemănarea (identitatea) de structură, 
de gînd poetic şi metapoetic dintre “antume” şi “postume”, 
pledoarie, astăzi, mai curînd derizorie, în lumina afirmației 
unuia dintre cei mai importanţi trei eminescologi — N. 

Iorga, G. Călinescu, Petru Cretia: “din punctul de vedere al 
girului definitiv al autorului, nu putem afima despre nici 
una din poeziile antume ale lui Eminescu că n-ar mai fi 
intervenit asupra ei...” ( Testamentul. .., p. 51). Altfel spus, 
“antumele” au fost supuse de poet aceluiași regim creativ 
”plutonic”, aşa ca şi “postumele” (iată o altă explicaţie, 
poate cea mai temeinică, a faptului că Eminescu purta 
pretutindeni cu sine lada cu manuscrise), ele sînt “carne” 
din “carnea” operei în întregul ei. 

Revenind la încercările noastre eminescologice de la 
începutul deceniului al optulea, adăugăm doar că ele erau 
expresia unei deferente distantäri față de perspectiva 
hermeneutică a lui I. Negoitescu. Într-un loc, afirmam că 
“disputa dintre idee şi imagine, dintre filosofie şi viziune 
nu se transeazä definitiv în favoarea uneia sau alteia, dar 
înclină totuşi, chiar în antume către «focul lumii pluto- 
nice»: Mai am un singur dor, Odă (în metru antic) ş.a.” 
(vol. cit, p. 20). Iar în alt loc, ne refeream la Zpigonii ca 
la un “poem — nucleu” al operei şi-l consideram drept “ o 
«oglindă» în care Eminescu se vede (vizionar) pe sine 
însuşi” (rbidem, p. 51). Astăzi am fi tentaţi să revenim la 
afirmaţia dintii şi la felul tranşant în care Negoitescu scria 
despre “fața dublă a lui Eminescu”, întrucît cea dintii 
consecință a acestei priviri hermeneutice este, cum scria 
şi-n alt text, piederea echilibrului oferit totuşi, în straturile 
ei de adîncime, de opera — “Ianus” a poetului. 

Starea de întregime a operei, despre care vorbeam, 
determină, fapt mai important decît oricare altul, starea ei 
de unitate. Ne aflăm astfel, nu doar în plan editorial, ci şi 
în acela al exegezei eminescologice, la un capăt de drum. 
El este însă, în acelaşi timp, un nou început, o cale ce se 
deschide. “Întreaga ediţie trebuie regîndită temeinic şi 

apoi reluatä” scrie Petru Cretia, în opinia noasträ: cel mai 
problematic şi mai eminescian dintre editorii poetului. La 
o altă pagină a Testamentului... său, nu fără un subtext 
polemic, el adaugă: “Pentru ca, fie şi greu, comunitatea 
culturală să fie convinsă de necesitatea, pe care eu o 
socotesc imperioasă, a reeditării operei poetice, sînt dator 
să demonstrez aici că felul în care a editat-o Perpessicius 
nu mai corespunde exigențelor actuale, determinate de 
mai multi factori, dintre care cel mai important este 
perspectiva de ansamblu de care dispunem acum, după ce 
întreaga operă a fost publicată” (p. 10 şi 15). 

Toate aceste fapte la care ne-am referit anterior sînt tot 
atîtea argumente în favoarea afirmației noastre privitoare 
la cea mai mare şi mai importantă räscruce a 
eminescologiei, aceea de acum. De altfel, Petru Cretia 
însuşi avea senzaţia unui “fin de siècle” eminescologic şi 
îşi declara retragerea: “simt că mă aflu la sfârşitul unei 
tradiții, cea care a început odată cu primii ani ai veacului, 
reprezentată prin Chendi, Hodoş, Scurtu, Rădulescu- 
Pogoneanu şi care sfârşeşte cu noi, cei care am încheiat 
ediția întemeiată de Perpessicius. Dacă în ce priveşte 
produsul final dezideratele de mai sus pot fi considerate 
mai sus decît orice minte competentă şi obiectivă, în ceea 
ce priveşte metodele de lucru, cred că apune un ev” 
(ibidem, p. 29). Şi o face nu în stilul unui adio, ci într-un 
fel creator, chiar polemic, aşa ca în perspectiva unei 
necesare “revederi”, iar “dezideratele” sale sînt proiecte 
ample, trimiteri substanţiale la structura viitoarei ediții, 
sugestii hermeneutice punctuale sau de ansamblu — toate - 
bogate ca pentru un întreg nou ev eminescian. 

Formulările testamentare ale lui Petru Cretia nu au un 
caracter “bilantier”, nu sînt atît priviri orientate spre un 

trecut ce-l nemulfumeste, cît orientări către un viitor în 
care adevărata ediție a Operelor să se constituie potrivit 
spiritului şi ordinii interioare specifice textelor eminescie- 
ne şi după criterii şi cu mijloace într-adevăr moderne. 

Poate că o asemenea ediție, proiectată de autorul 
Testamentului pînă în amănunt, va sluji studiile asupra 
operei poetului şi în alt sens: viitorii editori şi exegefi ai 
lui Eminescu nu vor mai avea “de îndurat noienele de 
consideraţii inepte sau zănatice ale unei bune Părți din 
literatura eminescologică” (p. 53). 

Petru Creţia, cel ce avea conştiinţa “sfărşitului unei 
tradiții” şi a “evului care apune”, odată cu el însuşi, nu 
este doar ultimul mare eminescolog a/ vârstei trecute, ci 
devine, prin felul despärfirii sale de noi, şi primul 
eminescolog important al noii vârste. Pentru viitorul 
cercetărilor asupra operei poetului, “Testamentul” său ar 
trebui considerat, în toate sensurile, nu numai pur şi 
simplu, ca un doct “indrumar”: el este un principiu viu, 
indispensabil generației eminescologice de mîine. 

Revenim astfel la formularea noastră din titlu. Acea 
generație / acele generaţii se va afla / se vor afla în fața 
unei încercări nu mai puţin dificile decît aceea a “Dio- 
nierilor” G. Călinescu, Perpessicius-Crefia-Vatamaniuc şi 
a unei responsabilități paradoxal mai mare decît a celor 
doi din urmă: ei au acceptat structurile impuse de primele 
şase tomuri ale ediţiei şi au lucrat în cadrele lor, chiar 
dacă, treptat, pe măsură ce se adăugau noi volume, 
gîndeau, punctual sau pe ansamblu, altfel. 

Generaţia de miine ar trebui, mai întîi, să reediteze cele 
şase volume scoase de Perpessicius, între altele — şi pentru 
a se familiariza, în toate sensurile, cu o operă de care e 
necesar să se despartă. In Testamentul unui eminescolog se 

fac numeroase obiectii editiei Perpessicius: de conceptie, de 
fond si formale. Ele sînt formulate însă într-un fel 
stimulativ-creator şi cu admiraţie ce nu exclude spiritul 
critic. Din această atitudine (unică, de fapt, în cultura 
noastră), rezultă o apreciere ce se constituie, poate în părți 
egale, din indreptäfitä severitate şi înțelegere omagioasä. 
După ce remarcă necesitatea unei specializări riguroase 
pentru “consultarea fructuasă a venerabilei ediţii” şi citează 
în sprijinul opiniei sale rezerva din 1939 a lui Nicolae Iorga 
(“Matematica adnotatorului va putea fi foarte greu 
urmărită. Eu unul nu o pot face uşor, uneori mă pierd.”), 
Petru Cretia continuă cu acest pasaj de o ţinută intelectuală 
exemplară, iar el merită reprodus aici în întregime: “Cine 
cunoaşte haosul manuscriselor eminesciene nu poate decît 
să admire fără rezerve izbînda, atîta cîtă este, a unei trude 
solitare dusă pînă la capătul ei. Iar toată dantelăria aceea are 
o frumuseţe în sine, iradiază de emoția unei căutări 
anevoioase şi răbdătoare, a şovăielilor, a soluţiilor fericite, 
are o senină maiestate şi un patos discret. Si se simte 
trecînd peste särbätorestile pagini umbra anilor şi 
anotimpurilor, schimbarea vremilor, trecerea vieții. Toate 
cele şase volume ar trebui retipärite ca atare ca monument 
al unei mari Strădanii şi al unei nobile reușite, precum şi ca 
un indispensabil instrument de lucru. Dar de aici pînă la a 
ignora, din neinformală pietate sau chiar obscură rezistență 
la mișcarea înainte a culturii, datoria de a îndrepta ce e de 
îndreptat este toată distanța dintre adevărata grijă şi 
nepăsarea crasă faţă de opera lui Eminescu” (p. 26, s.n.). 

În al doilea rînd, generația de miine va trebui să 
publice noua ediție, după criteriile riguroase ale celui mai 
experimentat eminescolog din ultimile decenii — autorul 
Testamentului. 

Apoi în al treilea rînd, şi ca o consecinţă a supunerii la 
ele, editorii şi exegetii ce vor veni se vor menţine cu 
necesitate în cadrele spiritului critic şi al exigenţelor 
moderne în raport cu asemenea texte. Altfel spus, 
constituindu-si ““metoda” “din mers” / în timp şi în confor- 
mitate cu “mişcarea înainte a culturii”, generația de mîine 
se va afla în situaţia de a “corecta”, de a dezvolta ori de a 
reorienta dezideratele lui Petru Cretia. 

În sfîrşit, noua exegeză eminescologică mai are de dus 
pînă la capăt încă o povară. Ea s-ar numi /epădarea de o 
mentalitate hermeneutică provincială, de un närav 
interpretativ vechi ale căror principale manifestări sînt. 
“cultul lui Eminescu” (ale cărui urme caricaturale sînt 
vizibile pretutindeni: în istorii literare, în tratate, în 
manuale de liceu, în cărți despre, în articole de ziar, în 
cuvintäri ocazionale etc.), lenea în materie de editare şi 
graba, nerăbdarea “exegetică” (de unde “noienele de 
consideraţii inepte sau zănatice” despre care era vorba mai 
sus), sau acea neroditoare “rezervă” - am putea-o numi 
“prudenţă”? — (vine ea din comoditate, din nepricepere, 
din indiferenţă? din toate la un loc?) de a situa şi valoriza 
cu adevărat opera poetului în singurul context normal, 
acela al literaturii europene din a II-a jumătate a secolului 
al XIX-lea, adică “în zorii” pre / post modernismului. 

Scriind despre tandemul terminologic eminescolog / 
eminescologic, Petru Crefia preciza că el îşi capătă 
“demnitatea şi rostul lui” abia prin prestigiul lui Călinescu 
şi Perpessicius. Dincolo de adevărul pe care îl conține 
această afirmaţie, aş formula aici un dezacord parţial cu o 
altă asertiune a autorului 7estamentulur. aceşti termeni, 
strict vorbind, postulează existența unei ştiinţe a individua- 
lului, ceea ce e o contradicție în termeni, individualul fiind 

inefabil. Nu ignoräm faptul cä tot Petru Cretia adaugä, nu 
fără o anume tentă utopică: “sugerînd o situare în sfera 
ştiinţei (a unui /ogos) şi spiritului ştiinţific a discursului 
întemeiat pe rigoarea statornicirii şi examinării faptelor şi 
pe stringenta conceptelor şi a argumentării, cuvîntul 
eminescologie contribuie la înlăturarea din domeniul acesta 
primejduit a tuturor formulelor de imposturä” (p. 12-13, 
s.n.). Pasajul de față este tot un deziderat, iar el ar avea 
şansa să se împlinească, mai ales că acea “contradicție în 
termeni” ce ar fi conținută de cuvîntul eminescologie e ... 
contrazisă de natura însăşi a operei poetului. Ea îşi asumă, 
în mod evident, aproape întreaga experienţă a literaturii (de 
la cunoscutul “în ochi la Kalidasa, pe buza lui Omer”, pînă 
la “experimentele” cromatice ale liricii epocii sale), pe care 
o “rezumă” într-un “extract” poetic de o derutantă 
actualitate. Faptul este vizibil la nivelul tematic, la acela al 
expresiei (“sondärii”) prin limbaj a esentelor sau al 
versificatiei, ca şi la nivelul metatextual. 

Eminescologia “noului eu” poate fi ea însăşi creatoare 
de tradiție, dar numai integrîndu-şi vechea tradiţie şi 
depăşind-o în substanță şi în forță, în varietate si in 
profunzime, “numai cum cei vechi pot fi depăşiţi” 
(Novalis). Ea poate accede la demnitatea și rostul ei 
numai prin gîndul (aici parafrazat) si prin fapta ce el o 
presupune — acelea ale dobîndirii lor zilnice, mereu. 
Văzute în aceşti termeni, raporturile ce se pot / vor stabili 
între opera eminesciană şi generația de miine se anunţă a 
fi tensionat — creative. 


prof. univ. dr. 
loan CONSTANTINESCU 


Cei “doi” Eminescu 


Ioan CONSTANTINESCU 


Sintagma din titlul textului nostru are mai multe 
înţelesuri ce tin de domeniul istoriei literare şi al culturii, 
de “țesătura” de relații pe care o determină şi în care 
există opera, de raportul nafional/international în planul 
valorizării textului poetic, în sfîrşit, de acel “sistem” ... 
nesistematic asemănător unei jungle, dar fără regulile ei, 
pentru că el se situează la interferența dintre cultură, pe de 
o parte, şi pseudocultură, politică şi politicianism, 
eseistica socio-politologică şi exegeza istorică mai mult 
sau mai puţin profesionistă, pe de altă parte. 

Atunci cînd Nicolae Iorga scria, în anul 1903, articolul 
intitulat Æminescu si generația de astăzi, după ce 
descifrase o parte a manuscriselor depuse de Maiorescu la 
Biblioteca Academiei, abia în anul 1902 (!), şi exclama: 
“un nou Eminescu apäru!”, el se referea în fapt, la un a/f 
Eminescu, la “poezia şi proza pe care nu le-a tipărit Dar 
nici nu le-a distrus”. 

Afirmația aceasta din urmă a rămas multă vreme 
(opinia noastră este că s-a întîmplat astfel pînă la şi după 
Ion Negoitescu) nu chiar luată în seamă. Astfel spus, aşa- 

numitele “postume” nu erau, se pare, în opinia lui 
Eminescu, atît de diferite, cum le considerau Ibrăileanu şi 
alții, de celelalte texte, iar Strigoii ori Melancolie, de pildă 
(deşi nu numai ele), nu fac decît să confirme perspectiva 
poetului. 

Iorga nu räminea la sintagma citată mai sus şi nici la 
remarca, ce fine de bunul simţ comun, privitoare la faptul 
că autorul Scrisorilor a păstrat, chiar cu o anume grijă, am 
adăuga noi astăzi, opera nepublicată. Istoricul descria 
imaginea existentă atunci a creaţiei eminesciene, a celor 
ce o cunoşteau prin. selecția bine ştiută întreprinsă cu (s-o 
numim astfel:) destulă “zgircenie” de Maiorescu, în anul 
1883: 


“Ei înteleserä pe Eminescu”, scria Nicolae Iorga, 
“ca pe un romantic: din voia lui se despärtise de 
lume, pe care artistul (...) are dreptul şi datoria de a o 
disprefui (...). Trăise cu toată demnitatea schivnicu- 
lui într-un «turn de fildeş», «nepăsător şi rece», cum 
Singur s-a zugrăvit. Avea oarecare simpatie pentru 
vremi de tot vechi, compătimire pentru cei de tot 
săraci si încolo dorise pentru neamul omenesc 
distrugerea pe care o merită. Scrisese putin şi greu, 
amestecînd blestemul pentru realitate în rugăciunile 
lui către ideal. Un zeu sinistru, tăiat în marmură 
neagră. Cît de rău a făcut această concepție - nu se 
poate spune îndeajuns. Însă iată că ea se dovedeşte 
falsă.” 


Astăzi putem “măsura” cu adevărat efectele acelui 
ecw??? oe ._39 . . no A 
rău ; “falsa concepție a supraviețuit pînă în vremea 
noastră: omul de cultură medie, precum şi cea mai mare 

parte a intelectualilor nu ştiu mai mult şi nu au o altă 
imagine despre autorul Luceafărului decît cea din vremea 
lui Iorga. 

Marele istoric a fost unul dintre cei puţini care au “pre- 
simţit”, au înţeles dimensiunile, rolul şi destinul operei 
eminesciene în contextul literaturii române şi nu numai. 
Scriind despre “un nou Eminescu”, adică despre un a/tu/, 
despre un “al doilea”, el atrăgea atenția asupra 
conceptului îngust, constrîngător, rămas şi astăzi o 
etichetă (în manuale, în cursuri universitare, în lexicoane 
respectabile) - “ei îl infeleseserä (...) ca pe un romantic” 
(s.n.) - şi, totodată, a prevenit, fără succes, “gilceava” 
dintre cei care, în descendența lui Ibrăileanu, erau 
convinşi că publicarea “postumelor” ar fi o impietate (!), 
faţă de operă şi autorul ei, şi cer/alfi care se aflau de partea 
adevărului istoric-literar. 

În același timp, Iorga anticipa cu peste 70 de ani 
întrebările formulate usor-demagogic de Constantin 
Noica: | 

1. “Cum să ne mulțumim cu cele 90 de poezii publicate 
în timpul vieţii sau cu cele ale ediției Maiorescu?”; 

2. “De ce Maiorescu ne-a refuzat imaginea omului 
deplin al culturii noastre şi ne-a lăsat cu imaginea marelui 
bolnav si a geniului romantic, am zice a unui mare spirit 
mutilat”. 

Perspectiva noastră asupra celor “doi” Eminescu nu se 
situează în prelungirea ideilor autorului /storiei literaturii 
româneşti contemporane şi nu este nici o continuare a 
opiniei călinesciene despre “dedublarea” creației poetului, 


! În Eminescu sau gînduri despre omul deplin al culturii româneşti, 
Bucureşti, Editura “Eminescu”, 1975, p. 23 şi 11. 

opinie, în fond, dependentă de asertiunile citate anterior 
ale lui Iorga: “Opera lui”, scrie criticul, “este cu două fete, una 
de in şi alta de mătase, e izvor şi cascadă catastrofală și poate 
figura simultan cu aceleaşi piese în culegerea lui Arnim si 
Brentano şi în operele lui Novalis sau Hölderlin ori, in fine, 
pentru cine prefuieste muzica obscură a sufletelor, intuind 
relaţiile secrete din univers, în acelea ale lui Rimbaud”? Deşi 
nu asupra acestei “dedublări” intentionäm să zăbovim aici 
(ea a fost doar enunțată, dar nicăieri, în exegezele lui G. 
Călinescu, materializată, supusă adică analizei compara- 
tiste propriu-zise, adăugăm totuşi că “fața de in” trebuie să 
fie cea romantică, iar “faţa de mătase”, cu vălurile ei 
“ezoterice”, ar putea fi cea baudelairean-rimbaldiană, 
postromantică în general. 

Din păcate, imaginea călinesciană despre opera autoru- 
lui Gemenilor ca un “Ianus bifrons” n-a fost productivă 
pentru eminescologie, în ciuda numeroaselor sugestii pe 
care ea le oferă. 

Se ştie că Ianus, “zeu autohton roman”, este unic în 
contextul mitologiilor europene. Ovidius, care-l numea 
“biformis” — altfel decît Vergilius în Eneida, VII, v. 180: 
“Janique bifrontis imago” —, se întreba: “de ce eşti 
singurul dintre cei cereşti care vezi totodată şi în faţa ta, şi 
în spatele tău?” (Fasti, I, v. 90-92). Ne sînt cunoscute şi 
alte fapte sugestive în planul ce ne interesează: Ianus era 
divinitatea tuturor începuturilor si sfirsiturilor, a “oricărei 
intrări şi ieşiri”; veghea uşa sau poarta (“ianua”) clădirilor 
publice sau particulare, porţile Cetăţii Eterne; el era 
protectorul Romei şi al drumurilor, chiar al drumului 


? v, Eminescu, poet national, în “Eminescu — poetul national”, 
antologie, note şi comentarii, tabel cronologic de Gh. Ciompec, 
Bucureşti, Editura “Eminescu”, 1983, p. 267-268. 

“ceresc al Soarelui” păzea “curgerea anului”, “ca 
începător al fiecărei luni”, cea dintîi — januarie (cînd, 
probabil, s-a născut) — fiindu-i consacrată; în sfîrşit, ca 
ultimă sugestie, mai adăugăm că lanus l-a găzduit pe 
Saturn, după ce Jupiter îl izgonise din Olimp, iar zeul 
timpului şi al ogoarelor îl răsplăteşte “cu darul dublu de 
cunoaștere concomitentă a trecutului şi a viitorului”, ceea 
ce, în termeni eminescieni ar însemna: “Viitorul şi 
trecutul/ Sunt a filei două fete/ Vede-n capăt inceputul/ 
Cine ştie să le-nvete”. 

Sterilitatea propunerii călinesciene privitoare la opera 
autorului Gemenilor ca “Ianus biformis” se explică, 
probabil, în primul rînd, prin mult discutatul destin al 
culturii române de a o lua mereu de la capăt, adică, altfel 
spus, prin ceea ce Franz Kafka gîndea că este “păcatul”: 
“nepäsarea, neglijenfa, nerăbdarea” noastră în materie 
intelectuală. Cartea de referință a lui Ion Negoitescu, 
apărută exact acum treizeci de ani, este un fapt al acelui 
destin, prin accentul disproporționat pus asupra nivelului 
plutonic al operei, adică prin pierderea echilibrului oferit 
de “Ianus” cel cu două chipuri. 

Cej “doi” Eminescu la care ne gîndim noi nu sînt nici 
consecinţa existenței unura dintre “ei” în spațiul nostru 
cultural şi a a/tuia — în spațiul de cultură international, ce/ 
de acolo fiind un scriitor mult mai putin cunoscut decît 
credem sau ne place nouă să credem, deşi, dintre cele 8-9 
cele mai bune cărți despre opera poetului, publicate în 
ultima jumătate de veac, 4-5 au apărut în Italia, Franța, 
Danemarca şi Germania. 


3 v. Victor Kernbach, Dictionar de mitologie generală, Bucureşti, 
Editura Științifică şi Enciclopedică, 1989, p. 238-239. 

În sfirsit, perspectiva noastră asupra celor “doi” 
Eminescu nu este dependentă nici de ceea ce numeam mai 
sus — acel “sistem” asemănător unei jungle, dar fără 
regulile ei, situat la interferența dintre cultură, pe de o 
parte, şi pseudocultură, politică şi politicianism, pe de altă 
parte. Cu un alt prilej, afirmam că unul dintre cele mai 
grave şi mai păgubitoare abuzuri ce se produc în cultura 
noastră este acela care implică opera lui Eminescu în 
diferite cauze politice (mai putin culturale) şi îl consideră 
pe marele poet şi gazetar ca pe un antecesor al unor 
tendinţe ideologice şi doctrinare de tristă memorie. 
Extrema dreaptă, ca şi extrema stingä, fasciştii, ca şi 
comuniştii, precum şi urmaşii lor de astăzi — şi nu numai 
ei: monarhistii şi republicanii, tradifionalistii sau 
“moderniştii” n-au procedat altfel; s-au revendicat, nu 
doar o singură dată, din opera eminesciană — şi nu numai 
din cea publicistică. Iar faptul s-a petrecut/se petrece de 
peste un secol sub toate regimurile politice, în toate 
epocile culturii noastre, chiar dacă noi ne-am învrednicit, 
abia după o sută de ani de la moartea poetului, să-i 
publicăm, în întregime scrierile. Din cîte ştim, nu există o 
altă cultură europeană în care o figură tutelară să fi fost/să 
fie folosită, pentru scopuri străine creaţiei ei, într-un fel 
atît de abuziv. Faptul aceta nu e doar un semn de 
imaturitate culturală, ci el deturnează sau chiar falsifică 
exegeza operei.“ 


În ce priveşte istoria contemporană a României, 
perioada ultimilor 70 de ani ne apare astăzi relativ unitară 


4 v, loan Constantinescu, Exegeza extremei drepte românești, laşi, 


Editura “Junimea”, 1998, capitolul “Modelul” eminescian?. 

la mai toate nivelele (cu nuantele si diferentele de la un 
deceniu la altul: criza de identitate politică, deruta 
intelectualitätii, exacerbarea nationalismelor, tendinţele 
xenofobe si antisemite, o anumită iresponsabilitate a 
clasei politice, o lipsă de perspectivă şi de fermitate în 
politica externă, ca şi în cea internă) — şi la nivelul ce ne 
intereseză aici, cel al atitudinii față de Eminescu: şi ne 
gîndim nu doar la personaje mai mult sau mai putin 
discreditate (în cam toate sensurile) precum Corneliu 
Zelea Codreanu ori Constantin Papanace, Corneliu Vadim 
Tudor sau Radu Theodoru, ci şi la scriitori si ginditori 
importanţi, de primă mărime chiar, ca Octavian Goga, 
Mircea Eliade sau Constantin Noica. 

Dacă ar fi să ne referim punctual doar la o parte a 
publicisticii interbelice a lui Mircea Eliade, ar trebui să 
cităm pasaje ca următorul: 


“Asprul său fânatism naționalist” (al lui Eminescu, 
n.n.) “i-ar fi închis multe porți. /nfransigenfa sa 
politică i-ar fi atras asupra-i renumele de «huligan» şi 
«fascist» (...). 

De altfel, nici mitul lui Eminescu n-ar fui fos 
posibil astăzi. Antisemitismul şi naționalismul său 
feroce ar fi stîrnit împotrivă-i o cohortă de critici şi 
moralişti”.5 


Întrucît nu putem intra în detaliile pe care le-ar 
presupune o replică amănunțită la asemenea asertiuni (ea 
s-ar situa şi în afara cadrului acestor însemnări), precizăm 


$ Mircea Eliade, Mai multe feluri de naționaliști, în “Vremea”, 15 iulie 
1936. 


Studii eminescologice 25 


pe scurt, în primul rînd, că mai nici una dintre caracteri- 
zările pe care le face Mircea Eliade textelor eminesciene 
nu este adevărată, că în ciuda intransigentei sale politice şi 
a unor excese polemice, cînd, cum recunoştea el însuşi, în 
articolele lui “a vorbit adesea pasiunea politică”, 
Eminescu nu a practicat nici “fanatismul naţionalist”, nici 
“antisemitismul feroce”. El nu a fost nici “legionar” şi nici 
“fascist” avant la lettre. Adăugăm apoi că acest Eminescu 
al lor, al unor asemenea texte (iar între ele se află şi unele 
aberante, precum cartea lui Constantin Papanace — 
Eminescu. Un mare precursor al legionarismului romä- 
nesc, reeditată în 1995, sau cea a lui Radu Theodoru, 
Nazismul sionist, 1997, ori volumul unor istorici, ce-l 
imită pägubos pe Papanace, intitulat Radiografia dreptei 
românești, 1996), este un a/t Eminescu, unul însă ce nu 
are nimic comun cu Eminescu a/ nostru, adică acela al 
Operelor de care dispunem acum în ediția Perpessicius - 
Cretia - Vatamaniuc, cea în 16 volume. 

Şi totuşi, cei “doi” Eminescu la care ne gîndim se află 
într-o anume relaţie cu acea parte a creaţiei poetului ce a 
suportat abuzul politicianist şi jurnalistic, mai ales în 
deceniile 3-4-5 ale veacului nostru, în “epoca anilor 
lumină” sau în perioada post decembristă. “Ei” se află în 
interiorul operei, “unul” în cea poetică, celălalt în 
publicistică şi sînt/par să fie: “cel dintîi” — foarte diferit de 
“cel de-al doilea”. 


Poezia lui Eminescu este marcată — partial şi în 
descendența lui Schopenhauer — de o Weltanschauung 
“pesimistä”. În Memento mori, istoria umanității e 
reprezentată, de-a lungul secolelor, ca o “panoramă a 
deşertăciunilor”, iar veacul al XIX-lea e caracterizat 

succint într-un vers de sfîrşit de lume: “E apus de zeitate 
s-asfintire de idei”. Sträduintele popoarelor sînt zadarnice, 
ne mai spun unele texte poetice, progresul — o iluzie; o 
lume în care “Dumnezeu e mort” nu poate avea vreun 
viitor. “Căci vis al morţii eterne e viaţa lumii-ntregi” — 
sună un vers obsedant. 

S-ar putea spune că jurnalistul Eminescu are o cu totul 
altă Weltanschauung. E adevărat, el se revendică din 
valorile tradiției, ca adept al evoluţiei organice, ale cărei 
caracterizează revoluția drept o “criză a unei boli sociale”. 
În Studii asupra situaţiei, un text esenţial pentru 
înțelegerea gîndirii politice eminesciene, publicistul 
defineşte exact concepția sa asupra progresului: el ar fi “o 
treptată şi continuă evoluție a muncii fizice si 
intelectuale” (...) “Adevăratul progres” are “legile sale 
naturale”, “el poate fi realizat, pe de o parte, prin păstrarea 
a ceea ce e tradiţional, pe de altă parte, prin asimilarea a 
ceea ce e nou — o legătură vie între trecut şi viitor” (...) 
“Adevăratul progres este deci o legătură naturală între 
trecut şi viitor, inspirat din tradițiile trecutului şi evitînd 
inovațiile improvizate şi aventurile riscante”. 

Jurnalistul Eminescu nu credea doar in viitorul 
poporului său (chiar dacă dădea expresie şi îndoielilor sau 
temerilor proprii cu privire la evoluţia politică a ţării), ci 
şi în bunele perspective ale secolului în care trăia: el nu 
era înclinat să-l considere doar un veac pozitivist. 
Publicistul se arăta interesat de “surprinzător de multele 
descoperiri minunate în domeniile fizicii, chimiei, 
biologiei, mecanicii” ş.a.m.d. şi de diversitatea posibilită- 
tilor de transpunere a lor în practică. “Progresul continuă”, 
mai scrie el, nu fără un anume simţ premonitoriu, 

“domeniile de cercetare se înmulţesc şi se dezvoltă în 
acelaşi ritm rapid, aşa încît ne trebuie o fantezie puternică, 
pentru a ne reprezenta cît de departe va ajunge activitatea 
pe acest tărîm”.$ Consecvenfa teoriei sale organice 
(explicită mai ales în /nfluenfa austriacă asupra românilor 
din Principate şi Studii asupra situaţiei) devine aici, într- 
unul dintre cele mai importante articole publicate în 
“Timpul”, încă o dată, vizibilă, întrucît Eminescu 
socoteşte imaginea unitară a lumii (concept de o 
actualitate intactă, acum, în orizontul secolului 21), pe 
care ştiinţa modernă a vremii sale se străduia s-o ofere, 
drept moştenirea cea mai importantă pentru generaţiile 
viitoare.” 


Întinderea tematică, perspectiva cuprinzătoare a 
publicistului Eminescu, precum şi competenţa sa teoretică 
şi interpretativă în domeniul economiei politice, al 
organizării statale, al sociologiei, al filosofiei, al ““metodei 
genetice”, pe care o aplică la studiul fenomenului politic, 
soliditatea concepției sale traditionaliste, care totuşi nu 
exclude accesul la modernitate, vizionarismul său sînt 
caracteristici ale unui gînditor politic de format european. 
La acest nivel, se întîlnesc poetul şi publicistul. Stilul 
celui din urmă: obiectiv, lucid/sec, uneori de o neaşteptată 
acribie, după caz — ştiinţific, dar şi polemic, “neeufe- 
mistic” (aşa cum scrie el însuşi), punctat/poantat de ironie 
şi sarcasm, neîndurător şi, totodată, plin de înţelegere. 

În această varietate stilistică se unesc iarăşi cei “doi”, 


é Eminescu, Opere,vol. XI, ediția Perpessicius-Cretia-Vatamaniuc, p. 


407. 
v. loan Constantinescu, Die politische Publizistik Mihai Eminescus, 
în “Publizistik”, I, Konstanz, 1990, p. 80-95. 

publicistul şi poetul; se întîlnesc, îşi aparțin unul altuia, 
deşi ei sînt aşa de diferiți: poetul — pentru care istoria 
lumii e o fundäturä, iar sträduintele omeneşti zadarnice —, 
jurnalistul — pentru care oamenii au un viitor — un spațiu 
unde ei sînt, în orice privinţă, capabili de a evolua. 


Nu se poate vorbi totuși despre două vocafii paralele. 
Cele două Weltanschauungen, cea a poetului şi cea a 
publicistului, nu ne permit să conchidem că ne aflăm în 
fața unei personalități schizofrenice. Există între ambele 
opere — cea poetică şi cea publicistică — particularităţi 
tematice şi sisteme motivice, izvoare, ca şi motivații 
comune, suprafeţe de suprapunere, puncte de atingere, 
asemănări stilistice. Perspectivele şi “concluziile” celor 
“doi” sînt adesea diferite, mai mult: opuse unele altora, 
chiar dacă ele exisă, se consolidează, rămîn pe terenul 
modenitätii: poetul — prin apartenența sa stilistică si 
structurală la generaţiile lui Baudelaire, Rimbaud şi 
Conrad Ferdinand Meyer, publicistul — în măsura în care 
nu mai vedea individul ca pe o “monadă”, ci ca pe o parte 
inseparabilă a societății sale. 

Creaţia poetică şi cea publicistică sînt, şi la Eminescu, 
două moduri de a percepe lumea şi de a-i oferi cîte un 
“Chip şi un nume”, iar ele se dovedesc atît de diferite între 
ele. Fără a căuta paradoxul, cele două /ecturi ale lumii sînt 
felul lui Eminescu de a fi unitar. 

Cînd Nicolae Iorga scria propoziția — după opinia 
noastră — începătoare de nouă epocă eminescologică: “un 
nou Eminescu apăru”, el intuia adevărata dimensiune a 
creaţiei poetului — şi asta nu numai în contextul culturii 
române. Acum, cînd dispunem de textele întregii opere 
eminesciene, am putea repeta afirmaţia lui lorga; de 

aceastä datä, ea ar cäpäta o semnificatie mai cuprinzä- 
toare. “Un nou Eminescu” ar însemna un Eminescu în 
întregimea sa adevărată: de poet şi prozator, de publicist si 
gînditor politic, de comentator al literaturii şi teatrului, al 
culturii în general, de traducător etc. Lucruri ştiute, s-ar 
putea spune, şi de multă vreme: niciodată însă, ca pînă în 
ultimii ani, cu toate textele în faţă. 

Imaginea acestei fntregimi transformă o “legendă”, un 
“mit” în realitate: un proces neobişnuit, dar întru totul 
necesar. Acel uomo universale, despre care s-a vorbit 
adesea, devine vizibil şi pentru marele public. “Legenda” 
devine aşadar, trebuie să fie tangibilă, adică o realitate 
literară şi de cultură ca toate celelalte. Cei “doi” devin 
unul singur şi noi datorăm această “simbioză” — şi încă în 
dublu sens — mai ales operei publicistice. Şi cum creația 
poetică apare, în contextul scrierilor complete, în altă 
lumină, iar personalitatea scriitorului poate fi văzută în 
reala/textuala ei cmplexitate, această, în sfîrşit dobîndită, 
întregime oferă posibilitatea şi, în acelaşi timp, solicită o 
nouă valorizare a operei lui Eminescu. 


Zusammenfassung 


Die zwei unterschiedlichen Weltanschauungen von Eminescu, die 
des Publizisten und jene des Dichters, die hier uns beschăftigen, lassen 
keineswegs auf eine schizophrene Persönlichkeit schließen. Es gibt 
zwischen den beiden Werken Berührungspunkte, Überlagerungen, 
gemeinsame Quellen, stilistische Ähnlichkeiten, thematische 
Gemeinsamkeiten. Die Perspektiven und die Schlußfolgerungen sind 
unerschiedlich, zuweilen entgegengesetzt, auch wenn beide auf dem 
Terrain der Moderne bleiben: der Dichter, der stilistisch und strukturell 
zur Generation von Baudelaire, Rimbaud und Conrad Ferdinand Meyer 

gehört; der Publizist vor allem indem er das Individuum nicht mehr als 
«Monade», sondern als untrennbaren Bestandteil der Gesellschaft sieht. 
Das politische/publizistische und das dichterische Schaffen sind zwei 
Modalitäten, die Welt wahrzunehmen und auf sie zu reagieren; im 
Grunde, ohne die Paradoxie zu suchen, sind sie die Art Eminescus, 
einheitlich zu sein. 

Als Nicolae Iorga im Jahre 1903 einen Teil des “posthumen” 
Werkes vom Autoren des “Memento mori“ gelesen hatte, schrieb er: 
“Un nou Eminescu apäru” (“Ein neuer Eminescu ist uns erschienen”). 
Damals erahnte er die wahre Dimension seines dichterischen Schaffens — 
und dies nicht nur im Kontext der rumänischen Literatur. Er sah zum 
ersten Male den Dichter in der Ganzheit sienes poetischen Werkes - ein 
völlig neues Bild, das später G. Cälinescu und andere Literaturkritiker 
bestätigt haben. Jetzt, da sein ganzes publizistisches Werk zugänglich ist, 
könnte man Iorgas Satz wiederholen. Diesmal darf dieser Satz einen 
noch breiteren Sinn bekommen: “Un nou Eminescu” heißt: Ein 
Eminescu in seiner Ganzheit — Dichter und Prosaschriftsteller, Publizist 
und politischer Denker, Kulturphilosoph und Übersetzer usw. 

Das Bild dieser Ganzheit wandelt eine “Legende” zur Realität — ein 
ungewöhnicher Vorgang. Der uomo universale, von dem Constantin 
Noica sprach, wird jetzt auch für das große Publikum sichtbar. Die 
“Legende” ist also greifbar, und dies ist im doppelten Sinne dem 
publizistischen Werk zu verdanken. Da im Kontext der Gesamtschriften 
das dichterische Schaffen in einem anderen Licht erscheint, und die 
Persönlichkeit des Schriftstellers sich in ihrer Komplexität sehen läßt, 
bietet und verlangt diese endlich erlangte Ganzheit eine neue Bewertung 
von Eminescus Werk. 


Contestatari si adulatori 
— “Jugul” lui Eminescu — 


Dan MÂNUCĂ 


Atit denigratorii, cît şi adulatorii lui Eminescu izvorăsc 
din acelaşi fond comun subcultural. 

Negat, chiar vehement, îndată ce a început să colabo- 
reze la “Convorbiri literare”, Eminescu a fost încărcat cu 
trei capete de acuzare. Mai întîi, era contestat omul. 
Eminescu, argumentau partizanii acestei orientări, este un 
mercenar al Junimii, angajat de membrii primejdioasei 
societăţi ieşene pentru a le susţine şi propaga ideile 
nocive. El era considerat drept un pion într-un joc care îl 
depăşea şi în care rămînea din motive oculte. În al doilea 
rînd, printr-un raționament subsecvent, erau luate în 
discuţie capacitățile intelectuale şi morale ale artistului, 
chiar şi înainte de criza din vara lui 1883. Fireşte, după 
internarea poetului în ospiciu, atacurile s-au intensificat, 
încurajate de ceea ce părea a fi o probă decisivă, survenită 
ulterior simptomelor semnalate de justitiari. În al treilea 
rînd, era luată în discuţie opera literară, sub aspect 
imagistic, prozodic, gramatical. Dacă adepții primelor 
două direcţii proveneau din categorii diverse, aceştia se 

revendicä din intelectualitate. Chiar dintr-un segment 
specializat al acesteia, criticii şi istoricii literari. 

Printre primii Care au pus în relație valoarea operei 
eminesciene cu susținerea ei de către junimişti au fost 
redactorii publicaţiei ieşene “Perdaful”, în toamna şi iarna 
lui 1875. Aici, nu se folosesc argumente, ci numai 
invective, îngrămădite în expresii chiar şi azi 
ireproductibile. Cele mai multe atacuri veneau dinspre 
adversarii politici ai junimiştilor şi ai conservatorilor. Este 
orientarea din care vor descinde contestările viitoare, cele 
actuale îndeosebi, care au în vedere ideologia şi orientarea 
politică ale lui Eminescu. Acestea din urmă nu mai 
condiționează valoarea operei literare, pe care o şi afirmă, 
de la bun început, de concordanța substratului ei ideatic cu 
acela propriu. Ele pun la zid doar părţile considerate 
neconvenabile propriilor lor concepții. Evoluţia argumen- 
tării şi a limbajului sînt evidente. 

Partizanii celorlalte două orientări au fost tot atît de 
numeroşi. Virulenta lor a început să se manifeste îndată 
după articolul Direcţia nouă in poezia si proza română 
apărut, sub semnătura lui T. Maiorescu, în “Convorbiri 
literare” din 1871 şi 1872. În mod vizibil, ne aflăm în faţa 
unei reacții a celor vizati. “Cu totul deosebit în felul său, 
om al timpului modern, deocamdată blazat în cuget, 
iubitor de antiteze cam exagerate, reflexiv mai peste 
marginile iertate, pînă acum aşa de puțin format, încît ne 
vine greu să-l cităm îndată după Alecsandri, dar, în fine, 
poet, poet în toată puterea cuvîntului, este d. Mihai 
Eminescu. De la d-sa cunoaştem mai multe poezii publi- 
cate în “Convorbiri literare”, care toate au particularitätile 
arătate mai sus, însă au şi farmecul limbajului (semnul 
celor aleşi), o concepție înaltă şi, pe lîngă aceste (lucru rar 

între ai noştri), iubirea si înțelegerea artei antice”. Acestea 
le scria, atunci, Maiorescu, făcînd, totodată, şi alte 
rezerve: “rimele rele”, o antiteză prea “calculată”, etc. 

Dezlänfuirea antimaiorescienilor a fost furibundă, 
Maiorescu însuşi numärind peste optzeci de riposte. 
Aproape toate, adăugăm noi, cuprindeau referiri negative 
şi la Eminescu. Cel dintîi care a aruncat piatra a fost B.P. 
Hasdeu. Îndată după ce Maiorescu şi-a publicat atacurile 
la adresa “Revistei contimporane” (Befia de cuvinte la 
“Revista contimporană ” şi Răspunsurile “Revistei con- 
timporane’, ambele din 1873) corul iritatilor s-a mărit, 
prin adăugarea lui Petre Grădişteanu, Gr. Gellianu, D. 
Aug. Laurian şi a altora. Nu se aduce nimic nou față de 
rezervele fundamentale ale lui Maiorescu. Şi este mai 
mult decît limpede că Maiorescu a fost cel dintii care l-a 
judecat nepărtinitor pe Eminescu şi care a procedat în 
următorii cincisprezece ani cu aceeași desävirsitä onesti- 
tate. Criticul junimist a fost unul din puţinii care nu au 
luat în derîdere principiile “republicii literelor”, între care 
corectitudinea aprecierilor, ca un semn de respect față de 
preopinent şi față de public. 

Ce puteau, aşadar, să mai aducă nou Gellianu, 
Grădişteanu sau Laurian în ceea ce priveşte defectele 
poeziilor lui Eminescu?! Nu le mai rămînea decît 
contestarea de plano. Ceca ce au şi făcut. Fără talent şi 
fără abilitate. Cu incultură şi reavointä. Un exemplu, 
elocvent pentru modul în care s-a scris despre versurile 
eminesciene intitulate Mortua est, se datorează lui Grigore 
Gellianu, nume care poate fi al unui jurist bucureştean: 
“Ce înseamnă un vis ce Îşi moaie aripa-n amar?Îşi poate 
închipui cineva un vis înaripat care-şi moaie aripa-n 
amar? În conceptiunea poetului, de ce coloare era penele 

acestei aripe şi ce întindere de lac sau de mare era acel 
amar?” Este limpede că Gellianu, care a mai publicat şi 
alte cîteva intervenții eseistice, era fie de-a binelea 
ignorant în ale artei cuvîntului, fie de-a binelea nepriceput 
în a-şi construi un argument ironic. În mod cert, ambele 
ipoteze se arată valabile şi se conjugă în concluzia ce 
urmează: “un nămol de greşeli de versificare, de rime 
imposibile, de imagini inexacte, de cuvinte fără sens”. 
Este limpede că Gellianu făcea eforturi serioase să se 
alinieze atitudinii generale adoptate de revista la care 
colabora față de Junimea şi faţă de membrii ei. 

Nu a fost Eminescu singurul scriitor nedreptăţit de 
critici pentru că aparținea unei grupări literare pe care 
respectivii nu o agreau. A fost şi cazul lui Sadoveanu, pus 
la punct de anti-viefistii H. Sanielevici şi E. Lovinescu. 
Umorile extra-literare se revarsă deseori în arena aprecie- 
rilor estetice. Însă au savoarea lor numai între gladiatorii 
apți să coboare în arenă şi să respecte regula jocului du- 
tac-au-lac. 

Faptele devin inadmisibile cînd unul din combatanți se 
află, din diverse motive, în imposibilitatea evidentă de a 
răspunde. S-a întîmplat ca celălalt să abolească orice 
conduită cît decît morală, gestul izbucnind din obtuzitate 
ori din nelegiuire. Alexandru Macedonski a plătit extrem de 
greu incalificabila epigramă scăpată în “Literatorul”, în 
vara lui 1883. O reamintesc, întrucît ea deschide drum unui 
lung şir de gladiatori de carton. “Un X ..., pretins poet, 
acum,/S-a dus pe cel mai jalnic drum .../L-aş plînge dacă-n 
balamuc/Destinul său n-ar fi mai bun,/Căci pînă ieri a fost 
näuc/Si nu e azi decît nebun”. Macedonski s-a oprit, în ceea 
ce îl priveşte pe Eminescu, aici. Însă după moartea 
poetului, procedeul punerii în relaţie a operei cu viaţa este 

reluat şi amplificat. Versurile sînt considerate un rezultat 
nemijlocit al bolii. Altfel spus, poezia lui Eminescu este 
socotită fără valoare, secretată de un creier măcinat mult 
timp de boală. Şi încă nu o boală oarecare, ci una ereditară. 
Este silogismul, îndelung meşteşugit, pe care îl construiește 
Aron Densuşianu. În 1885, el tipăreşte la Iaşi, unde era 
profesor universitar, Istoria limbei şi literaturei române 
Aici, Eminescu este cruțat. Adică nu este luat în seamă 
defel, întrucît Densuşianu se deslänfuie împotriva lui 
Alecsandri, considerat un propagator al junimismului. Abia 
peste cîțiva ani, în a doua ediţie, Densuşianu îi acordă o 
atenţie specială lui Eminescu, mort însă de cîţiva ani. 
Versurile lui ar fi consecința a doi factori: nebunia 
ereditară, transmisă de mama sa; influența pesimismului 
schopenhauerian. Universitarul ieşean îmbină atacul ad 
personam cu argumentul literar, pentru a ajunge la 
concluzia că se află în fața unei “literaturi bolnave”. 

A intervenit, pe dată, Titu Maiorescu (În lături), 
pentru a elimina din practica vieţii literare astfel de 
procedee, compromițătoare pentru cel care le utilizează. 

Dar Aron Densuşianu nu făcea altceva decît să preia 
modelul de argumentare al unui ardelean de-al său, anume 
preotul unit Alexandru Grama. Prin cîteva articole din 
“Unirea”, canonicul blăjean îşi prefatase libelul din 1891, 
intitulat Mihai Eminescu şi subintitulat “studiu critic”. 
Grama dedică un întreg volum celui pe care îl consideră 
un “biet comediant”. Disproportia dintre vehementa 
atacului şi presupusa ei lipsă de obiect creşte vertiginos, 
de vreme ce preotul unit susţine că poeziei eminesciene i- 
a fost supralicitată valoarea de către Junimea, adeptă a lui 
Schopenhauer, a cărui gîndire imorală ar fi impus-o şi 
membrilor ei. Ar fi rezultat o creație lipsită de însemnătate 

artisticä, vulgarä si, lucru semnificativ, cu totul imoralä si 
dăunătoare. Concluzia, apodicticä, de o obtuzitate 
inchizitorială, este construită după toate regulile retoricii: 
Eminescu nu a fost “nice geniu, nice barem poet”. Şi 
pentru a-şi înnobila truda intelectuală, Alexandru Grama 
crează un argument eiusdem farinae, care se întoarce 
împotriva lui însuşi, dezvăluind totodată resorturile 
adevărate ale cruciadei. El invocă “jugul fanariotilor”, 
apoi “jugul limbei slavice”, pe care le-au suportat românii, 
căzuţi acum (1891) sub o stăpînire mult mai grea, aceea a 
lui Eminescu. Si afirmă, într-o incredibilă consonantä cu 
unii din contestatarii moderni: “aşa ruşinos însă ca jugul 
lui Eminescu n-a fost nici unul”. 

În comparaţie cu afirmațiile lui Gherea şi Maiorescu, 
cele scrise de Grama şi de Gellianu au rezultat în mod 
evident dintr-o atitudine umorală. Este limpede că 
valoarea pe care se străduiau să o combată ori chiar să o 
înlăture era atît de greu de clintit, încît, exasperati de 
propria neputinţă, ei recurg la singura modalitate care le 
rămăsese: macularea. Exasperarea răzbate din scrierile 
celor doi, provocată de neputinfa de a se desprinde altfel 
decît prin violenţă de atracţia exercitată de sfera valorii 
eminesciene. Aceasta este explicaţia pentru metafora 
“jugul lui Eminescu”. Într-adevăr, poezia acestuia exercita 
o atracţie atît de puternică, încît clericul unit va fi 
considerat drept o blasfemie declararea, sub orice formă, a 
admiratiei. Acelaşi a fost mecanismul care a funcționat şi 
în cazul lui A. Densuşianu. Nu şi în cazul lui Gr. Gellianu, 
chiar al lui B.P. Hasdeu. În mod cert, nu şi în cazurile 
gazetarilor mărunți de la “Românul”, “Trompeta Carpa- 
tilor”, “Perdaful”, ş.a.m.d. La Gellianu şi la jurnaliștii 
anonimi, era vorba, pur şi simplu, de meserie comandată, 

de executare, bine-rău, a unei dispoziţii venite din partea 
superiorilor, inamici ai Junimii şi ai lui Maiorescu. 

Prin urmare, Grama şi Densuşianu sînt singurii care 
pot intra în categoria aşa numitilor “denigratori”, în 
secolul al XIX-lea, pentru că cele scrise de ei mărturisesc, 
în primul rînd, recunoaşterea unei valori de o superioritate 
incontestabilă şi, în al doilea rînd, efortul conştient de 
distrugere. 

Este ceea ce s-a întîmplat, după 1989, cu Marin Preda, 
Nichita Stănescu, Marin Sorescu ori Mihail Sadoveanu. 
Nu-i consider, în nici un fel, “denigratori” pe cei care, 
argumentînd profesional, altfel spus — aducînd probe 
literare — doresc să schimbe o imagine de scriitor. Este 
vorba, aici, de un proces firesc de confruntare a valorilor. 
Sînt însă, fără îndoială, "denigratori” cei care, confundind 
deliberat planurile biografic şi literar, precum Grama şi 
Densuşianu, urmăresc să impună o scară falsă. 


Nu putem discuta despre detractorii eminescieni, fără a 
ridica şi problema adulatorilor. Desigur, fiecare cititor are 
libertatea de a-şi crea un cult pentru unul sau altul dintre 
artişti. Şi nu cred că poate exista cineva care să nege acest 
drept. Trebuie, în schimb, dezaprobată în mod ferm 
deturnarea unui act intim într-o procesiune publică. 

T. Vianu descrie două moduri de receptare a artei. 
Unul de tip “sentimental-asociativ”, altul de tip “intelec- 
tual-apreciativ”. Mecanismele de funcționare a receptării 
sînt complexe şi greu poate fi vorba de o tipologie pură. 
Dar este limpede că atît denigratorul, cît şi adulatorul 
aparțin aceleiaşi tipologii, rezultat al unor umori şi nu al 
unor argumente, fie ele chiar ilogice. 

Idolatrizarea poeziei eminesciene a început tot din 

timpul vietii. Prin interventia lui, Alexandru Grama 
confirma, fără voie, existența, în epocă, a ceea ce Al. 
Vlahuţă a numit “curentul Eminescu”. Această denumire a 
fost consacrată din 1892, dar existența unei mişcări 
literare tutelate de poezia eminesciană este atestată mai de 
mult. O aduce în discuţie C. Dobrogeanu-Gherea, într-o 
amplă analiză, din 1887. Dar, deşi îngrijorat de 
răspîndirea activă a “pesimismului eminescian”, criticul 
nici nu se gîndeşte, precum Grama, să pună la îndoială 
valoarea estetică a operei. În 1889, Titu Maiorescu 
începea astfel studiul Eminescu si poeziile lui “tinära 
generație română se află astăzi sub influența operei 
poetice a lui Eminescu.” Şi încheia: “pe cît se poate 
omeneşte prevedea, literatura română va începe secolul al 
XX-lea sub auspiciile geniului lui, şi forma limbei 
naționale, care şi-a găsit în poetul Eminescu cea mai 
frumoasä înfăptuire pînă astăzi va fi punctul de plecare 
pentru toată dezvoltarea viitoare a vestmintului cugetării 
româneşti.” Mult mai liber în gîndire decît Gherea, criticul 
junimist ia în discuție numai influenţa literară a lui 
Eminescu. Nu este interesat defel de posibilele ei efecte 
sociale nocive, întrucît, în concepţia lui, o operă valoroasă 
nu are cum, socialmente, să fie periculoasă. Textul lui 
Maiorescu a rezultat dintr-o analiză serioasă, prelungire a 
aceleia din 1871, a operei şi vieţii lui Eminescu, fără a fi o 
hagiografie si detasindu-se de atitudinea celor ce alcătuiau 
“curentul eminescian”. 

“Curentul eminescian” reprezintă o primă coagulare 
socială a unei atitudini extatice la nivel individual. 
Cauzele au fost numeroase. Gherea, Vlahuţă, Ibrăileanu şi 
alții au oferit explicaţii din diverse perspective. Ca şi în 
cazul denigratorului, mecanismul poate fi declanşat de 

absența unei personalități puternice, tradusă, de această 
dată, prin mecanismul identificării. În amindouä 
împrejurările, mecanismul social este declanşat de 
incultură. Atît denigrarea, cît şi adularea sînt rezultatul 
unor grave carenfe culturale, care nu pot fi suplinite în 
nici un fel. T. Arghezi îl invoca pe cititorul extaziat de 
“Iminescu şi Victor Cucu”. Asimilarea vocalică regresivă, 
în cazul deformării numelui lui Eminescu (asemănătoare, 
ca tip construcției vulgare “buletin de indentitate”) şi 
asociația, înrudită cu etimologia populară în cazul 
deformării numelui lui Victor Hugo (asemănătoare ca tip 
construcției vulgare scrumbieră pentru scrumieră) sînt 
rezultatul unei evidente mutilări a receptării operei lui 
Eminescu. Pentru că, în cazul lui “Iminescu”, versurile 
cele mai apreciate vor fi, cu certitudine, acelea vehiculate 
de romanțe. “Iminescu” si “pe lîngă pleopii fără soți” 
merg foarte bine împreună. 

Nu însă totdeauna. Idolatria apare şi în cercurile cu 
ambiţii culturale, fără a fi altceva decît o dovadă în plus 
de subcultură. lată o mostră dintr-un astfel de amestec de 
date culturale elementare şi o salată de cuvinte preparată 
în subsolurile schizoidiei. Textul este extras dintr-o foaie 
volantă distribuită de trei instituţii organizatoare a unui 
concurs pe teme de eminescologie: “organizatorii 
urmăresc un Banchet Eminescian în spirit platonian. 
Încercînd desmărginirea limitelor Ziminescologiei acestui 
secol, căutăm “viziuni îndrăzneţe” a ceea ce am putea 
numi în viitorul secol Æminescomagie Si întrucît 
problema numărul unu a Poeziei e Poetul, vom pune 
accentul pe Fiinfa lui Eminescu, pe ontologie — vom 
coborî în abisul său ontologic, la început, în Universul 
Demiurgic — Logosul în înţelesul primei filosofii — al 

teologiei. Cultivăm eseul asupra Creatorului şi a Creaţiei 
eminesciene din perspectiva sacrului 

Juriul va reţine pentru premiu un singur eseu — ce/ mai 
platonian eseu asupra creaţiei eminesciene de dragoste- 
şi se va premia cu un milion de lei, însoţit de trofeul 
"Banchetul Eminescu”. 

Să precizăm că tehnoredactarea aparține autorilor tex- 
tului. Avem în vedere mai ales reliefările prin majuscule 
şi prin subliniere. 

După cum se observă, întocmai ca în limbajele de lemn, 
se utilizează sugestiile tabuizării, spre a eşua, în cele din 
urmă, în idolatrizare. Invocat de organizatorii concursului 
în preambulul celor de mai sus, G. Călinescu avea cuvinte 
cît se poate de dispretuitoare la adresa “eminescologilor” şi 
“eminescologiei”. Şi citez dintr-un articol publicat de critic 
în 1932: “se cheamă eminescolog un publicist care, fără să 
se fi ilustrat în nici un domeniu al culturii (ba, uneori, fiind 
cu totul refractar ei) se aşează ca musifa pe suprafața 
problemei eminesciene şi o umple cu cangrenă verzuie şi 
fetidă. Caracteristica eminescologiei este prohibitia pentru 
alții a oricărei apropieri de Eminescu. Atunci cade asupra 
indräznetului o muscärie märuntä de insulte şi invocäri 
către Dumnezeu. Eminescologul este ori cu desävirsire 
incult, ori de o incomprehensibilitate fioroasä, de un 
fanatism şi de un moralism superlativ, care mirlie la orice 
presupusă atingere a gloriei eminesciene. Dacă Eminescu 
ar trăi şi ar citi ce scriu eminescologii noştri despre el, sunt 
încredinţat că ar muri subit”. 

Îndrăznesc să cred că, dacă G. Călinescu ar citi ches- 
tiile cu “Eminescomagia” şi cu “Banchetul Eminescu”, ar 
muri, subit, din nou. 

De unde se vede că “jugul lui Eminescu” apasă greu 

atît pe umerii iconoclastilor, cît si pe umerii idolatrilor, 
uniți, în nemurire, prin incurabilă ignoranță. 


Contestataires et adulateurs. 
“Le joug” de M. Eminescu 


L’auteur trouve un raport de ressemblance entre ceux qui 
mettent en doute la valeur de l’oeuvre d'Eminescu et ceux qui 
l’aiment éperdument. Dans les deux cas il s’agit tant d’inculture 
littéraire que de défaulement psychologique, etnique ou 
politique. 


Un om al timpului säu 


Petru URSACHE 


Cu aceste cuvinte Titu Maiorescu îl situează pe autorul 
Luceafărului în seria timpului şi-i prevesteşte destinul în 
postumitate. Mai precis, criticul scrie: “om al timpului 
modern”, acela care pune mai presus de izbînda intere- 
sului personal şi material, recunoaşterea şi promovarea 
valorilor ideale. Prin “modern” se înțelegea, deocamdată, 
opțiunea rapidă pentru adevăr, decisivă într-o vreme în 
care confuzia în lucruri, încetineala în gîndire, amestecul 
hilar de obiceiuri şi moravuri nu rezervau nimic bun 
soartei românilor. Maiorescu mai putea să afirme că 
poetul a fost un “om al timpului prezent” şi înţelesul ar fi 
rămas acelaşi. Oricărui ins îi este dată şansa prezentului, 
dar nu oricine ştie să profite de ea. De modul în care 
individul poate să se implice cu toată forța idealismului 
său în prezent depinde conturarea personalității sale. 
Prezentul şi numai acesta reprezintă făietura posibilă pe 
care şi-o adjudecă cineva ales pentru a găsi calea liberă 
spre timpul cel mare; este clipa semnificativă, veriga plină 
de sens din lanţul nesfârşit al eternității. Dar nu clipa 
eudemonologic a lui a ff şi a lui a avea. Aceasta nu 

depăşeşte sfera de interes a individului ca individ, aparține 
timpului neevenimential, monoton şi steril. Ea scapă 
memoriei şi culturii. Este vorba de “clipa cea repede”, 
dramatică, existenţială. În ea se intră bărbăteşte şi 
dramatic, adică prin chenoză, suferință, lepădare de sine, 
fiind specifică geniului, eroului şi sfîntului. Aceştia sînt cu 
adevărat creatorii de epocă şi de cultură. 

lată că ideea ce rezulta din sintagma a fi “om al 
timpului modern”, adică a fi implicat în clipa şi prezentul 
tău şi numai al tău, de dragul unor idei generoase, nu o 
găsim numai în scrierile lui Maiorescu, din tinerețe sau de 
mai tîrziu. Ea aparţine întregii epoci a criticului, inclusiv 
lui Eminescu. Ca nişte adevăraţi dioscuri, ei au pus-o în 
practică, angajîndu-se deopotrivă în cele mai acute 
probleme ale momentului, destinate să schimbe din 
temelie înfăţişarea societăţii timpului, pe baze democrate 
şi axiologice, în polemici aprige, în activități practice, în 
munca de creație culturală şi poetică. Fiecare s-a afirmat 
mai bine în latura lui, iar amîndouă s-au completat 
armonios, deocamdată spre binele contemporanilor lor. Ei 
erau atît de bine coordonati şi uniţi în idee, îndeosebi în 
ultima vreme, încît poetul avea motive să creadă că 
Maiorescu “a făcut epocă” la momentul respectiv, iar 
criticul, la rîndul lui, chiar să noteze în Însemnări zilnice 
ca un cronicar riguros, “grea epoca Eminescu”. 

Încă din tinerețe, din Ziniges philosophische ( Consi- 
derafii filozofică, prima carte de meditaţie filozofică, 
încerca să lămurească accesul la memorie, într-o manieră 
atee şi pornind de la dihotomia trup/spirit. Primul, trupul, 
aparține sensibilului, prin urmare este muritor; doar 
spiritul din om, tradus în faptă şi valoare, supravieţuieşte: 
“Nu-i mai putin adevărat, scria tînărul atunci, cu înflăcă- 

rarea de moment bine cunoscută, că cel ce, murind, nu a 
lăsat o altă amintire decît cea a ființei sale sensibile, acela 
rămîne mort în vecii vecilor. Căci numai adevărul 
universal este eternul fluviu al nemuririi; doar cel şi-a 
croit un drum pînă la liman şi s-a scăldat în apele lui este 
dus prin spații şi timpuri pînă în portul eternității”. Dintre 
categoriile apriorice kantiene, timpul etern si abstract 
exercita o presiune morală dizolvantă asupra individului, 
constrîns biologic să vietuiascä într-o secvență limitată. 
Generaţia lui Blaga şi apoi cea a lui Mircea Eliade nutreau 
iluzia, cum se ştie, că retragerea din prezent şi din istorie ar fi 
benefică, prin revenirea la matca mitului, pentru creație şi pentru 
păstrarea identității colective; generaţia anterioară, a lui 
Maiorescu şi a lui Eminescu, a dioscurilor, avea ferma 
convingere că, din contra, implicarea energică în prezent si în 
istorie asigură formarea unei personalități individuale puternice, 
de tip genial şi deschide calea spre timpul “tare” al eternității. 
Prezentul ar fi vîrful de lance care străpunge linia dreaptă 
şi dură a lui Cronos şi provoacă tăieturi de neşters în 
interiorul acesteia, devenind ele însele eterne. Timpul 
prezent şi semnificativ (sau “clipa cea repede”) concu- 
rează eternitatea prin ceea ce are specific, valoarea creată. 
Datorită acesteia, timpul de astăzi se întîlneşte cu cel de 
mîine, iar umanitatea din om este salvată. Individul, acela 
care moare în sens maiorescian, se ridică în ființă. 
Sintagma maioresciană “om al timpului modern” poar- 
tă şi un alt înțeles. Prin toate referirile scrise privind 
personalitatea poetului, criticul de la “Junimea” a realizat 
o schiță a ceea ce am putea numi “mental” vis-à-vis de 
Eminescu, pe care contemporanii şi-au însuşit-o şi chiar 
au dezvoltat-o; s-a ivit ca o lucrare colectivă şi a căpătat, 
încet dar sigur, un caracter institutionalizat. Prima însem- 

nare de asemenea interes se află în Direcţia nouă unde 
citim că poetul se bucura de “semnul celor aleşi”. Din 
acest moment, probabil, a început să se contureze în min- 
tea lui Maiorescu portretul omului de geniu, definitivat peste 
două decenii în Eminescu si poeziile lui A urmat micul elogiu al 
poetului Vasile Alecsandri care echivalează cu o consacrare şi 
recunoaştere în scara valorilor, cu atît mai mult cu cât venea din 
partea unui coleg de breaslă: “E unul care cîntă mai bine decît 
mine?/Cu-atît mai bine ţării şi lui cu-atit mai bine”. Bardul de la 
Mirceşti (se folosesc denumiri cu caracter local, regional, nu 
național) este primul care a sugerat că lui Mihai Eminescu i se 
cuvine cununa de lauri a “poetului national”. Tocmai de aceea s-a 
produs încă un eveniment în direcţia ce ne interesează şi în 
consens cu Alecsandri. Ne referim la polemica iscată de Vlahuţă 
şi Delavrancea, reprezentanți ai generaţiei tinere, pe tema “cine e 
mai mare”. Se cunoaşte intervenția echilibrată şi diplomată a lui 
Titu Maiorescu din Poef si critici Nu fondul ei interesează aici, 
că poeții nu sînt dotați structural si organic pentru critică, iar 
Alecsandri trebuie considerat “mare” în felul lui. Important ni se 
pare că “mentalul Eminescu” se construia organic, în mod natural 
şi la nivelul conştiinţei, nu sub presiunea din afară a unor cercuri 
interesate, a unor indivizi gälägiosi. Si încă o dată se cuvine citat 
Al. Vlahuţă, cel din Unde ni sânt visätoni şi din Curentul 
Eiminescu, ambele scrise într-o perioadă dramatică de 
epigonism (epigonic, epi + gonic, gonie = după creaţie) şi 
criză literară. Autorul îndeamnă pe cei din generaţia sa să 
se delimiteze de marele lor înaintaş, recunoscînd, implicit, 
că i-a precedat o epocă distinctă, aceea a lui Eminescu. El 
nu o face în nume propriu, ci al tuturora pentru a găsi 
împreună o cale nouă în creaţie. 

Să reținem: cei care făceau asemenea afirmaţii erau 
oameni cultivați, scoliti temeinic în diferite centre uni- 

versitare europene, ştiau ce înseamnă poezia, citeau 
filozofie, puteau să deosebească binele de rău şi frumosul 
de urît. Tocmai de aceea mentalul “epocii Eminescu”, ca 
fapt încheiat s-a transmis şi în secolul nostru, fără a fi 
contestat de nici una dintre personalităţile culturale ale 
vremii ce a urmat. Nici măcar Eugen Lovinescu, adeptul 
“revizuirilor”, nu l-a pus sub semnul îndoielii. Abia mai 
tîrziu, după război, poetul nu a scăpat de furia 
proletcultiştilor inspirați de Jdanov, care l-au trecut, cu 
mare avint revoluţionar şi chiote, la coada listei. 

Dar să reținem şi un aspect metodologic în perspectiva 
sintagmei maioresciene: “om al timpului său” (modern, 
prezent). Există două soluţii metodologice posibile. Una 
este calea mentalului, acel mental care îl plasează şi-l 
justifică pe autor în propria lui epocă, îl integrează în 
istorie şi-l situează firesc şi natural în sfera valorilor. Este 
singura modalitate ştiinţifică pentru că porneşte din 
interior, de la esenţă, de la cauză şi necesități, pentru a 
pune în evidenţă linia de forță a continuității şi primenirii 
creaţiei. A doua cale ar fi sfidarea mentalului specific şi 
abordarea problemei de pe poziţia net diferențiată a altui 
mental. Pe scurt, se verifică întrebarea: mai pot fi citiţi 
astăzi, cu interes pentru cultură, Homer, Ovidiu, 
Corneille, Cervantes, Dante, Shakespeare, Goethe, 
Balzac, Tolstoi (şi curînd lista va continua cu Baudelaire, 
Proust, Dostoievski, Joyce, Faulkner, Borges etc.)? Ar fi, 
cum se spune, o poziţie “critică”, “independentă”, “fără 
prejudecăţi”. Lăsăm la o parte falsitatea acestor termeni şi 
constatăm eroarea totală a acestei direcţii, de altfel foarte 
la modă, cel puţin la noi. Ea nu porneşte din interior, de la 
esenţă, de la valoare, ci din exterior, şi se bazează ori pe 
nestiintä ori pe interese aculturale (mai precis aculturatie) 

si politice. A judeca un mental prin altul înseamnă să-l 
deformezi. Aşa a procedat celebra şcoală antropologică 
engleză de la Andrew Lang la Frazer, care trata marile 
culturi prealfabete ale omenirii cu instrumentele teoretice 
ale omului modem, ca în laborator, şi ajungea la 
constatarea că miturile trebuie considerate simple aberaţii. 
A replicat şcoala sociologico-ritualistică a lui Durkheim şi 
Van Gennep. Ei au demonstrat că gîndirea fantastică (sau 
“sălbatică”, Levi-Strauss) a mentalităților tradiționale are 
la bază structuri coerente care dezvăluie o logică 
impecabilă şi o morală ideală. Fiţi atenţi! De atunci, 
şcoala antropologică engleză, arogantă şi elitistă a murit. 
Marea operă, Creanga de aur a lui Frazer, cea mai citită 
carte a începutului de secol, s-a transformat în material 
brut, cu destinaţia arhivă. Ce s-ar întîmpla dacă un ins 
foarte civilizat din zilele noastre, cunoscător ideal al 
poeziei moderne, dar fără nici o tangenţă cu antichitatea, 
ar încerca vă  valorizeze iada pentru cititorul 
contemporan obişnuit. Fireşte, ar fi un eşec măreț. 
Experienţa ar duce la acelaşi rezultat negativ în legătură 
cu Dante, Shakespeare, Goethe şi, de ce nu, Eminescu; 
aceasta numai datorită erorii metodologice şi de gîndire. 
Cazul Nietzsche rămîne unic în felul său şi, poate, tocmai 
de aceea pilduitor. El a făcut afirmaţia şocantă că 
modernul Wagner nu este muzician. Compozițiile sale 
acționează ca nişte narcotice; dacă le asculti nu te mai poți 
întoarce la altă muzică. Prin asta filozoful nu a negat 
valoarea lui Rossini ori a lui Beethoven. A spus doar atît: 
e altceva. 

Scriind aceste rînduri vreau, de fapt, să spun că nu 
înțeleg în ruptul capului campania zgomotoasă şi penibilă 
ce se duce împotriva lui Eminescu, din decembrie 1989 

încoace. I se caută poetului “pete mici şi mari scandaluri” 
doar-doar s-o găsi un motiv pentru a-i fi dată jos statuia. 
Protagoniștii nu realizează un lucru foarte simplu: nici 
măcar nu sînt originali. Dacă stăm strîmb şi judecăm 
drept, prima dată au făcut-o comuniştii. Ei l-au scos din 
manuale, l-au încărcat cu epitete denigratoare, l-au trecut 
în josul paginii. Pe soclul rămas gol, l-au aşezat în locul 
lui Eminescu, aşa cum se încearcă si acuma, pe A. Toma, 
autorul poemului Secerisul roşu, sau cam aşa ceva. 
Rezultatul se cunoaşte: A. Toma a intrat în completă 
uitare, pentru că minciuna are picioare scurte. Se mai 
pretinde că mitul Eminescu, chipurile lansat de comunişti 
(i-auzi!), i-ar teroriza crunt pe tinerii poeţi de astăzi, iar ei 
se află în teribilă căutare de identitate şi n-o pot găsi. O fi 
aşa, dar ce vină are Eminescu? El este departe, în timp şi 
în spaţiu. De altfel, cîrcotaşii nu sînt nici de data aceasta 
originali. Nu întreprind nimic nou. Nevoia de desprindere 
de “curentul Eminescu”, de delimitare şi chiar de ruptură 
a exprimat-o prima dată, cum am spus, Al. Vlahuţă. El nu 
a făcut-o cu răutate şi persiflant, ci în sprijinul creaţiei, cu 
dragoste față de marele înaintaş, cu încredere şi speranță 
în ziua de mîine. Să se rețină că însuşi Titu Maiorescu, 
atent la “tot ce mişcă-n țara asta”, a subscris tacit la gestul 
revoluționar al poetului Vlahuţă. El însuşi l-a promovat pe 
P. Cerna ca pe un reprezentant al posteminescianismului. 
Mai deranjează şi faptul că Eminescu este unic. Păi, 
domnilor, aceasta este situaţia! Unic în felul său, cum v-ar 
spune-o Maiorescu. Poate nega cineva că Dante este cel 
mai mare poet al Italiei?, Shakespeare, cel mai mare 
dramaturg al lumii, Goethe, "oul german? Eu nu as 
putea jura că Goethe l-ar întrece pe Beethoven. Problema 
nici nu trebuie pusă astfel; nu are bază logică. Poate 

Eminescu să nu fie bucuros de propria sa performanţă, 
aceea a unicitätii. Fiind cunoscută generozitatea lui ar fi 
rostit şi el asemenea lui Alecsandri: “E unul care cîntă mai 
bine decît mine?” nu s-a întîmplat pînă acum. Incercati 
dumneavoastră, domnilor cîrcotaşi. Mă tem, însă, că vă e 
tare greu. 


Résumé 


Le syntagme maïorescian “homme de son temps” ou bien modeme, 
qui renvoit directement à Eminescu, est définitoire pour la 
compréhension de la destinée existentielle de toute personnalité créatrice. 
Le poète a représenté sa propre génération par ses faits fondateurs de 
culture ce qui assure le droit à la posthumite. En tant que “homme de son 
temps” Eminescu prend ses distances par rapport aux générations 
anterieures ou bien postérieurs pour que les successeurs, à leur tour , 
affirment d’une manière créatrice l’individualité caractéristique à 
l’époque où se sent impliqué. 


Adevärata esentä a lui Hyperion 
(Luceafärul ca natura-naturans) 


Leonida MANIU 


În genere, toate studiile care într-un fel mai general sau 
mai special au atins problema naturii în poezia 
eminesciană n-au văzut în ea decît ceea ce şi este de fapt, 
o natura naturata, adică o parte din ansamblul creaţiilor 
existente. “Prin natura naturata — scrie Spinoza în Etica sa 
— înțeleg tot ceea ce derivă din necesitatea naturii lui 
Dumnezeu (termen identic în filozofia sa cu cel de 
substanţă, n.n.), ori din fiecare din atributele lui, adică 
toate modurile atributelor lui Dumnezeu, întrucît sunt 
privite ca lucruri care sunt în Dumnezeu şi care nu pot 
nici să existe, nici să fie concepute fără Dumnezeu”. În 
felul acesta, sfera conceptului de natura naturata este mult 
mai largă decît cea pe care o are în vorbirea curentă 
noțiunea de natură. Raportul logic între realitățile 
desemnate de cei doi termeni nu poate fi altul decît cel 
dintre parte şi întreg. Fiinţa umană, cu toate însuşirile sale, 
este însă o altă ipostază a ceea ce am numit natura 


1 Benedict Spinoza, Etica. Bucureşti: Editura Ştiinţifică, 1957. p. 70-71. 

naturata. “Intelectul actual — observă același filozof — fie 
finit, fie infinit, ca şi voința, dorința, iubirea şi altele 
trebuie atribuite naturii naturate ...”.? În sfîrşit, lucrurile 
reprezintă alt mod de a fi al aceleiaşi naturi. Toate acestea 
se aseamănă unele cu altele în viziunea lui Spinoza — 
întrucît cauza care le-a determinat apariţia nu se află în 
ele, ci în afara lor. 

Natura eminesciană propriu-zis (pădurea, poienile, 
izvoarele, luna, stelele, gîzele etc.) poartă însă însemnele 
eternității, dăinuie parcă din timpuri imemoriale şi pare să 
dureze veşnic. Ea reprezintă aspectul durabil al naturii 
naturata, în vreme ce omul ilustrează cealaltă față a sa, 
vremelnicul. Codrul îi destăinuie poetului revenit pentru o 
clipă în împărăţia lui, acest adevăr amar: 

“Numai omu-i schimbător, 
Pe pămînt rătăcitor, 

Iar noi locului ne ținem, 
Cum am fost aşa rămînem.” 

Permanentul şi trecătorul care, din perspectiva propusă 
mai sus, ca şi din cea a oricărei viziuni dialectice asupra 
existenţei, sunt manifestări complementare ale aceleiaşi 
substanțe, pot fi substituifi aproape exact, în poezia lui 
Eminescu, cu natura şi omul. În consecință, comunicarea 
între domeniile lor se face în chip firesc şi necesar. Astfel, 
alături de om, natura se pătrunde şi se îmbogăţeşte cu tot 
freamătul trăirilor sale, iar, în mijlocul naturii, omul, a 
cărui esenţă se dezvăluie în toată întinderea şi adîncimea 
ei, învaţă să transforme clipa în eternitate. 

În Luceafărul, relaţia om-natură pare a evolua, după 
primele strofe, pe coordonatele cunoscute. O “prea 


2 Benedict Spinoza, op. cit., p. 70-71. 

frumoasă fată” de împărat priveşte de la fereastra iatacului 
său cum, în depärtäri, peste nesfirsirea mării, pe ale cărei 
unde trec “corăbii negre”, “răsare şi străluce” călăuza 
acestora, Luceafărul. Povestea ei pare a se desfăşura într- 
un cadru (de natură) asemănător cu cel existent în alte 
poezii. În mod neaşteptat însă, tocmai prin atingere cu 
acest cadru, înfloritoarea sa tinereţe este cutremurată de o 
stranie înfiorare, ca şi cum asupra-i ar fi acționat legile 
altui univers. Explicaţia faptului ne-o oferă poema însăşi. 
Privindu-se nopți de-a rîndul, fata şi astrul se îndrăgostesc 
unul de celălalt. Această stare s-ar fi putut deci motiva 
prin sentimentul necunoscut care se trezeşte în sufletul ei, 
însă nefirescul care o învăluie nu-şi are obirsia în zonele 
omenescului. Iubirea care se aprinde în Luceafăr făcîndu-l 
să-şi schimbe pentru o clipă cursul, este copleşitoare 
pentru fată, întrucît este închipuită ca o putere cosmică. 
Nici un alt poet în afară de Dante (ultimul vers al Divine: 
Comedii, “iubirea ce roteşte sori şi stele”, este o 
glorificare a forței sale universale) şi de Eminescu n-au 
izbutit să transpună mai elocvent, în imagini artistice 
grandioase, nelimitata ei tărie. La cele două chemări ale 
iubitei, Luceafărul răspunde întrerupîndu-se succesiv din 
unirea unor elemente naturale care se opun, cerul şi 
marea, soarele şi noaptea: 


“El asculta tremurător, 
Se aprindea mai tare 
Şi s-arunca fulgerător, 
Se cufunda în mare; 


Şi apa unde-au fost căzut 
În cercuri se roteşte, 

Şi din adînc necunoscut 
Un mindru tînăr creşte.” 
“Cum el din cer o auzi 
Se stinse cu durere, 

Iar ceru-ncepe a roti 

În locul unde piere; 


În aer rumene văpăi 

Se-ntind pe lumea-ntreagă, 
Şi din a chaosului văi 

Un mindru chip se-ncheagä.” 


Extraordinara energie cu care roteşte elementele naturii 
pentru a deveni om, apoi cuvintele prin care se angajează 
să-şi ducă iubita în lumea lui şi s-o facă stăpînă peste 
adîncurile oceanice sau s-o transforme în stea, ca şi repe- 
ziciunea cu care străbate nemărginirea, nu mai sunt atri- 
bute ale cunoscutului cadru natural din lirica eminesciană. 
Luceafărul nu este ceea ce pare a fi la început sau, altmin- 
teri spus, nu mai reprezintă un component al naturii 
naturata, ci întruchipează însăşi forța creatoare universală, 
acea natura naturans ale cărei manifestări nu mai depind 
decît de propria sa rațiune. “prin natura naturantă — afirmă 
Spinoza — trebuie să înţelegem ceea ce este în sine şi se 
concepe prin sine, adică acele atribute ale substanței care 
exprimă o esenţă eternă şi infinită, adică pe Dumnezeu, 
întrucît este considerat cauză liberă”? Cele două intrupäri 
ale Luceafărului nu sunt, din unghiul pe care l-am propus, 
decît o elevată reprezentare artistică a unei astfel de 


? Benedict Spinoza, op. cit., p. 70-71. 

“propoziţii” filozofice. Ca atare, adevărata esență a 
Luceafărului pare a fi cuprinsă în sfera semantică a acestei 
sintagme, iar apropierile lui de Pluton, de Orfeu, de 
Arhanghelul Mihai ori de Satana sunt în firea lucrurilor, 
întrucît acesta poate apărea în fiecare din aceste ipostaze 
şi încă în multe altele. În mod identic, drumul astrului spre 
Demiurg, simbol al puterii primordiale de creaţie, reflectă 
în fond, aceleaşi idei, putînd fi interpretat ca o călătorie 
sau ca o întoarcere a acestuia spre propria-i conştiinţă. 
Identitatea de substanță dintre Hyperion şi Demiurg este 
proclamată de către Creatorul însuşi, prin utilizarea formei 
de plural, persoana întfia a pronumelui personal, “Noi nu 
avem nici timp, nici loc”. 

Din această perspectivă, apropierea dintre fată şi 
Luceafăr devine cu neputinţă. Este, în primul rînd, de 
neconceput, întrucît — după plastica exprimare a lui Tudor 
Vianu — într-un caz avem de-a face cu “natura considerată 
în rezultatele forţelor plastice care o activează”, adică cu 
natura naturata, iar în celălalt cu “aceste forte lucrînd în 
sînul naturii ele însele”, respectiv, natura naturans. 

Se pare că există totuşi o situație în care povestea de 
dragoste ar fi putut avea un sfîrşit fericit, adică ar fi putut 
deveni o realitate în măsura în care dragostea Cătălinei n-ar 
fi fost atît de prudentă, deci atît de lipsită de încărcătura 
spirituală a celor capabili de dăruire pînă la sacrificiu. Încă 
de la Platon, iubirea a fost concepută ca o formă de creație 


* Tudor Vianu, Curs de estetică (note stenografiate). 1944-1945. p. 
118-119. 

Nu-i vorba numaidecit de cele două modalități de iubire concepute de 
către Platon, “iubirea senzuală” care “creează vulgar” şi “iubirea 
ideală” care “creează în frumos şi bine”, ci de capacitatea de 
spiritualizare a marii iubiri în genere. 


3 


Studii eminescologice 55 


si ca atare tocmai prin mijlocirea acestei spiritualizäri, 
eroina, transfigurată şi ridicată în zonele superioare ale 
sentimentului, ar fi putut să se integreze în ritmul de creație 
universal. Deşi, în fulgerarea cîtorva clipe, Cătălina pare s- 
o dorească cu adevărat, totuşi, dintr-o anume inerție 
sufletească, în care se întrevăd limitele condiției sale, ea nu 
se poate sincroniza niciodată cu bătăile acestui ritm sacru 
şi, inspäimintatä de zarea eternității, renunță la iubitul său 
ceresc, mulfumindu-se doar cu o vagă aspirație spre înalt si 
cu o fericire firească pe care o poate dobindi alături de o 
fiinţă identică sieşi. În ceea ce priveşte Luceafărul, textul 
eminescian nu lasă să se întrevadă nici o posibilitate care ar 
putea prilejui reflecții asupra unei eventuale abateri a 
acestuia de la menirea sa. Datorită energiilor cosmice pe 
care le reprezintă ca şi modului exemplar în care se 
manifestă pretutindeni, acesta n-ar fi putut dobîndi 
niciodată “chipul de lut” pe care s-a străduit să-l capete. 
Astfel, dacă natura naturata, în ipostaza pe care o 
numim cu termenul care în mod constant desemnăm 
natura, îi este binevoitoare omului, natura naturans îl 
atrage şi-l umple de spaimă totodată, aşa cum pe frumoasa 
fată de împărat o încîntă strălucirea Luceafărului, dar o 
înfioară cele două întrupări ale sale. În final, cînd 
Luceafărul redevine element al cadrului (stea), în care are 
loc idila Cătălinei cu pajul, el nu se comportă ca celeialte 
elemente ale naturii eminesciene în atari momente, ci 
rămîne distant, indiferent, “rece”. În felul acesta, 
Eminescu intuia una din cele mai expresive modalităţi 
artistice de a pune în lumină ideea fundamentală a poe- 
mei, distanța enormă care separă geniul de omul de rînd. 
În același timp, din unghiul acestor concepte (utilizate 
mai ales de gîndirea filozofică preocupată de o explicație 

materialistă a devenirii lumii) se pot desprinde cîteva 
sugestii fecunde, referitoare la geneza lucrării, a chipului 
în care a fost posibilă transformarea zmeului din Fata-n 
grădina de aur, în Luceafăr, simbol al geniului. Momentul 
decisiv al trecerii de la basmul versificat la poemul 
filozofic pare a fi similitudinea pe care o întrezăreşte, la 
un moment dat, poetul între zmeul ce întruchipa o forță 
naturală si ideea de geniu în concepție kantiană. Pentru 
filozoful din Kônigsberg, puterea de plăsmuire a geniului 
era un fel de prelungire a forțelor creatoare ale naturii. 
Evident, faptul nu presupune numaidecit o negare a 
înrîuririi concepţiei schopenhaueriene despre geniu asupra 
gîndirii poetice eminesciene, ci, dimpotrivă, ne permite 
înţelegerea mai adincä a genialitätii, prin asimilarea 
ambelor concepții despre geniu într-o viziune originală şi 
unitară, nutrită din propria-i experiență. Astfel, conform 
Luceafärului, geniul nu poate fi considerat decît ca 
însumarea într-o unitate deplină a vigorii şi spontaneitäfii 
naturii (Kant) cu înălțimea unei atitudini contemplative şi 
dezinteresate (Schopenhauer). Dar definirea geniului în 
spirit eminescian este în fond o altă chestiune. 

În esenţă, departe de a pune interpretarea Luceafărului 
sub semnul filozofiei lui Spinoza sau a oricărui alt filozof 
care a folosit astfel de concepte cu o încărcătură 
semantică prielnică exegezelor poetice, se poate constata 
cum considerarea unor opere de artă din perspectiva unor 
concepte adecvate conţinutului acestora, nu denaturează 
esenţa ideii lor generatoare, ci, dimpotrivă, o adinceste 
imbogäfind-o cu sensuri sau înțelesuri noi. 

Essentialy, starting from the distinction made by Spinoza 
between natura naturata and natura naturans, the present study 
reveals the way in which Luceafărul (The Morning Star), far 
from being an element of the usual natural world, a natura 
naturata, is in the fact a primordial constructive power, a natura 
naturans. From this point of view, the transformation of the fire 
— breathing dragon from his initial poem The Girl in the Golden 
Garden, in to a Luceafăr, the symbol of genius, finds itself a full 
justification. 


Intertextuarea faptului de culturä 
în poezia lui Eminescu 


Viorica S. CONSTANTINESCU 


În “poeticul labirint” al textului eminescian, una dintre 
sursele arcanicului, încifrării — cu ingenio şi agudeza' 
specifică tuturor alexandrinilor — este implicarea faptului 
de cultură. 


“Cultismul” autorului lui Memento mori, dincolo de 
Bildung-ul său (el a început prin a fi elev al lui Aron 
Pumnul — profesorul format în atmosfera filolatinismului 
de la Cernăuţi), fine şi de cultura poetică. În această 
ordine a creaţiei, trei sînt modelele lui Eminescu: 
neoclasicismul german, cel goethean cu deosebire, 
patruzecioptistii caracterizați si elogiati în Epigonii, 
Odobescu — alexandrinul prin excelenţă, cel ce a poetizat 
ştiinţa şi a făcut proză din ştiinţă, “băutorul de ambrozie”, 
enciclopedul, în sfîrşit, cel “incapabil” de a scrie Cartea 
visată despre vînătoare, centrată pe trei întruchipări ale 


Termenii aparţin lui Baltazar Gracián, Ascufimea arta ingeniozităţii, 
Bucureşti, Humanitas, 1998. 

artei antice şi antichizante (Diana cu ciuta, Diana din 
Poitiers a lui Goujon, Sfintul Hubert al vînătorii de Dürer) 
-, precum şi contemporanii poetului din Europa. 

Să nu pierdem apoi din vedere faptul că autorul Dianei 
(1881-1882) a fost contemporan cu apariţia şi dezvoltarea 
a două mari curente lirice cu arie de răspîndire 
continentală — parnasianismul şi simbolismul: “Parnasul 
contemporan” apare în 1863, iar 1885 e considerat drept 
anul triumfului simbolist. 

“Ultimul mare romantic european” avea înaintaşi foar- 
te cultivați (de la Asachi, la Heliade şi Odobescu) în pro- 
pria sa cultură, dar şi contemporani francezi, germani, ita- 
lieni, englezi ce urmau direcţia tradiţională a poeziei “arti- 
ficioase” (constante stilistice, “tipare”) de tip alexandrin. 

În ce priveşte “cultismul” clasicitäfii germane, o 
dispunere “paralelă” a mai multor poeme eminesciene şi a 
tragediei Faust ar facilita mai adecvata situare a autorului 
Odei în metru antic în descendența ei creatoare şi în 
contextul neoclasicismului european? (persistent de-a 
lungul unui veac, pînă către 1900), dar nu numai, întrucît 
numeroşi contemporani ai poetului, parnasienii mai ales, 
erau şi ei îndatorați clasicismului weimarian. 


Se cuvine să remarcăm, de asemenea, faptul că încifrarea 
textului poetic prin recursul la mitologia greco-romană, prin 
interesul pentru religie şi filosofie, prin amestecul, adesea 
derutant de aluzii culturale, de cunoştinţe din diverse 
domenii ale ştiinţei devenise o practică literară la modă, după 
1860. În acelaşi timp, ea însemna o revenire la, o reluare a 


2 Despre acest neoc/asicism s-a discutat mai ales în legătură cu artele 
plastice din secolul XVIII-lea şi al XIX-lea. Unii romantici au fost 
atraşi evident de tendinţa neoclasică. 

unor tendinfe/obisnuinte lirice mai vechi decît epoca lui 
Goethe si Schiller: ele fäceau parte din tehnica poetilor 
alexandrini, a trubadurilor retorici, a autorilor renascentisti si 
post renascentisti de tipul concettistilor italieni ori cultistilor 
spanioli, chiar unii barochişti sau autori de “poezie 
metafizică” par să se înserieze în această tradiţie. 

În cea de a doua jumătate a secolului al XIX-lea, 
reapare “concurența” şi contradictia dintre mimesis şi 
phantasia, O dispută ce este tranşată, o dată cu generația 
lui Baudelaire, în favoarea celui de al doilea termen al 
“ecuaţiei”. Poezia nu mai “imită”, nu mai vrea să “imite”, 
ea se “produce” din poezie, se oglindeşte în propriul ei 
Chip, gîndeşte asupra propriei ei condiţii: cultura 
generează cultură, arta generează artă, iar autorul, un 
creator cult, intelectualizant, care nu renunță totuşi la 
intenția transmiterii unui mesaj, pare/vrea să pară un lucid 
spectator al actului său de creație. 


Revenind la realitatea ermetizării textului eminescian 
şi la efectul actului încifrării asupra cititorului, credem că, 
mai ales astăzi, ar fi necesar ca orice ediție, oricît de 
modestă, a Poeziilor, să fie însoțită de un glosar, mai mult, 
corpusul poemelor (şi al variantelor, în ediţiile destinate 
literatilor şi specialiştilor în domeniu) să fie tratate 
filologic asemenea Cärfii Cärtilor, cu note amănunțite în 
josul paginii, iar acolo să se indice locul unde o imagine, 
un cuvînt, o aluzie “cultistă” revin/reapar în contextul 
operei. Nu ne-ar strica, de pildă, să ştim contextele în care 


PAL 


apar la Eminescu cuvintele “liră”, “harfă”, “orgă” 
(pluralul “organe”), sau “stea”, “candelă”, “sfînt” ori din 
panteonul grecesc: Apolo, Diana, Venus, Endimion, 


Orfeu, Echo, Eol, ş.a.m.d. 

Într-un volum publicat la Editura “Junimea” — colecția 
“Eminesciana” (Eminescu si clasicismul greco-latin, 
1982) este reluat un articol al lui Cezar Papacostea din 
1931. El scria într-un loc: “Alese cu mäïestrie, deși in 
aparență cu o mînă neglijentä (s.n.), aceste 
“imponderabile” mitice nu-s la dinsul ca la alți poeţi latini 
(sic!) reci alexandrinisme; nu sunt sonorități — flatus vocis 
— găsite trudnic cu o condiție obligată cîteodată să 
înlocuiască prin asemenea artificii ceea ce lipseşte din 
spontaneitatea adevărului inspiraţiei, ci valori estetice 
actualizate: sunt valori integrate în imperiul unităţii 
artistice a operei poetului”. Că şi în cazul lui Eminescu, se 
mai pot găsi elemente pur ornamentale (se aplică butada 
la orice poet — “şi Homer doarme uneori”), trebuie s-o 
recunoaştem. Mai ales în poemele ocazionale din tinereţe, 
elevul lui Aron Pumnul foloseşte orgolios mitul la modul 
citational, bine integrat însă în text, el se joacă elegant cu 
variantele acestor mituri sau cu aluziile la istoria grecilor 
ori romanilor. În această fază, cititorul nu trebuie să 
devină hermeneut, legătura între genotext şi fonotext este 
foarte strînsă, cel care “textualizează” (receptorul), nu are 
decît să se informeze, el nu trebuie să-şi schimbe modul 
de a gîndi lumea. 

Departe de alexandrinii extremisti (precum cultistii 
secolului al XVI-lea sau poeții simbolisti din direcția 
mallarméanä), mai aproape de neoclasicii germani, 
paşoptişti sau parnasieni, Eminescu nu elaborează 
genotexte cu număr infinit de fenotexte (Odobescu 
avusese ideea textului deschis prin nefinire). În poezia 
Lumea Îmi părea o cifră, prima parte a versului 1 este un 
crez filosofic: “lumea îmi părea o cifră”. Apoi urmează o 
cazuistică erotică, cea cunoscută de la petrachişti pînă 

astăzi: apariția iubitei care dă sens haosului interior şi 
exterior. Oricît de putin ar fi cineva inițiat în 
neoplatonismul romantic, tot ştie că ea, iubita este legată 
de Eros (mundan sau celest), că iubirea este atracţia întru 
armonie, în sfîrşit, că, prin iubire, şi lumea de jos şi cea de 
sus capătă sens, din haos se transformă în cosmos. 

Dar ce vrea să spună poetul în emistihul “lumea îmi 
părea o cifră”? Tentaţia primă ar fi ca cititorul să se 
gindeascä la concepția parmenidiană: totul este număr. 
Dar atunci:nu mai e explicabil haosul, urifenia universală 
care-l înconjoară. Cifră, care vine de la arabul “sfr” 
(Curtius dezbate problema în celebra sa carte Literatura 
europeană şi evul mediu latin), înseamnă “zero”, dar mai 
înseamnă şi nimic. Din nou jumătatea de vers rămîne 
suspendată, pentru că nimicul, din perspectiva atît la modă 
atunci şi atît de des elogiat de poetul român, este nirvana, 
idealul de perfecţiune. Nimicul nu poate fi nici urât, el este 
perfect, fără adjective. Cifră, însă, şi la Eminescu dar şi în 
unele traduceri ale cuvîntului (vocalizat diferit), înseamnă 
şi dezordine. Eminescu “implică” această conotaţie şi o 
reia în cel puțin două poeme cunoscute. 

O nouă “lectură” ni se relevă cercetînd alte contextuări 
ale cuvîntului cifră (“sfr”) şi derivații lui. Cifra este 
asociată cu litera, nu cu numărul şi cu noțiunea de carte: 
cartea de citit, cartea naturii, cartea sfîntă, cartea lui 
Dumnezeu (“iconomia” divină): “carte tristă si-ncîlcitä/Ci 
mai mult o încifrează cel ce vrea a descifra” (Epigonii) si: 
“O, cer tu astăzi cifre mă înveţi (Memento mori, toate 
sînt “sfr”. El însuși, într-una dintre “artele poetice”, scrie 
că “poezia are a încifra nu a descifra” etc. Dar tot “cifra” 
conotează ideea de mesaj profetic, obscur, de ieremiadă. 
Lumea îi părea poetului "o profeție amară”. La sfîrşitul 

acestor încercări de “descifrare” a poemului, ne dăm 
seama că n-am desluşit sensul versurilor “Lumea îmi 
părea o cifră/oamenii îmi păreau morti/Mästi, ce rid după 
comandă, cari ies de după porti/Si dispar — păpuşi 
măiestre, ce că sunt nici că nu stiu/Si-ntr-o lume de 
cadavre căutam un suflet viu”. Într-un excelent studiu, ce 
prefateazä textul de care ne ocupăm, Monica Ilade Costea 
încearcă să dea o soluţie la aceeași enigmă: lumea ca 
cifră?. 

De altfel, concetti pe seama lui “sfr” se făceau încă în 
poezia manieristă din secolului secolele al XVI-XVII-lea. 
Un exemplu din G. Ph. Harsdôffer: “Ein O oder zero in 
den Zahlen/Ich bin bald fiel, bald nichts/bald wenig in der 
Zahlen” (“Un O mare sau zero între cifre/ Eu sînt cînd 
mult, cînd nimic, cînd puţin între cifre”). 

Articularea textului prin fapte de cultură (citate sau 
implicate în chiar structura de adîncime) branşează textul 
poetic la alte texte, îl relationeazä la marea cultură. Cînd 
descoperim la Eminescu un vers identic cu altul din 
Horaţiu, Catul sau poezia folclorică, nu trebuie să ne 
pierdem in explicaţii interminabile prin care să-l 
“absolvim” pe poet de vina că l-a “vorbit” cultura. Nu, 
cultura poetică şi cultura generală a marilor poeţi le-a 
favorizat conexarea într-un macrotext ce le asigură 
perenitatea. Izolafi, necunoscuţi, neconexafi, poeţii se 
pierd “în negura vremurilor”. Toţi marii poeţi sunt, în 
parte, şi rodul unor “figuri şi forme ale memoriei generice 
în literatură“. Există o presiune a culturii: ea vine, în 


3 y. Mihai Eminescu, Poezii. laşi: Editura Institutului European, 1997 


(colecţia “Cartea şcolarului grăbit”). 
Monica Spiridon, Melancolia decadenfei. Bucureşti, Editura Cartea 
Românească, 1989. 

Europa, din Biblie, mitologre şi din poveştile adunate, 
într-un tîrziu secol XIX de Fraţii Grimm. 

Ambiguizarea prin cultură la Eminescu, la fel ca şi la 
toți marii poeți, creează acea tensiune — atît de necesară 
artei — între text şi actul textualizării. Cum remarcam, 
Eminescu nu ocoleşte “metoda” intruziunii citationale a 
faptului de cultură: “P-ici pe colo mai străbate cîte-o rază 
mai curată/Dintr-un Carmen saeculare ce-l visai şi tu 
odată” (trimitere la imnul liturgic al lui Horaţiu din Ode 
IV, cîntat de 27 de fete şi 27 de băieți nobili în cinstea 
zeilor, la începutul lunii iunie, anul 17 d. Cr.; sau: “Si- 
aduce aminte că-n cerul deschis/Văzut-am un geniu 
cîntînd Reveria (sic!)/Pe-aripă de aur c-un Ave-Maria 
(sic!)” (Perpessicius, varianta din 1869 - La o artistă). 
Ave Maria, cîntec religios plin de armonie, apartinind 
mariologiei medievale, este conexat izologic cu aripa de 
aur care aminteşte harfa de aur, simbolul armoniei (opus 
harfei zdrobite, sfărîmate, simbolul dezarmoniei cosmice). 


Maria — Reveria — aripa de aur — harfa de aur — armonia 


astfel se obține conexarea interioară a poeziilor atît de 
lucrate de poet. Nimic nu este intimplätor, chiar in prima 
lui poezie publicată. 

Räminind la simbolul harfei, întrebarea care se pune 
imediat este: de ce Orfeu o aruncă în mare, nu în “caos”? 
“Jar pe piatra prăvălită, lîngă mare-ntunecată/Stă Orfeu, 
cotul în reazim pe-a lui arfă sfărîmată// ... De-ar fi aruncat 
în caos arfa-i de cintäri îmflată/Toată lumea după dinsa 
de-al ei sunet atîrnati/Ar fi curs în văi eterne, lin şi-ncet ar 
fi căzut”, scrie Eminescu. Dar Orfeu azvîrle harfa în mare. 
Marea înseamnă viață, mişcare, din mare se născuse 


Studii eminescologice 65 


Grecia (“Astfel Grecia se naşte din întunecata mare”), iar 
harfa — cîntec, armonie, artă. Ca toţi neoclasicii, ca 
Goethe sau Odobescu, Eminescu credea în “reînvierea” 
lumii (“de-al ei sunet atirnatä”), prin revenirea la valorile 
culturii desävirsite, cea a Greciei antice. Tot din Memento 
mori, la modul includerii ca citat, amintim şi celebrul vers 
ce caracterizează (si justifică soarta “jidovimii”): “Dar a 
venit judecata şi de sălcii plîngătoare/ Cintäretul îşi anină 
arfa lui tremurătoare”. Celebrul verset din psalmul 
exilului, 136, este aproape literal reluat de poet din Bib/ie. 

Trei zeități greceşti apar cel mai des în poezia 
eminesciană: Diana (imaginată în stil rococo), Venus 
(Venera, Sfînta Vineri) şi Apolo. 

Diana este conexată mai ales lunii: apare o aluzie la 
mitul lui Endimion (“Şi numai tu gîndesti aiurea /Ca 
tînărul Endimion”) — Diana. Într-o poezie postumă De-oi 
adormi, poetul adjectivează personificant luna pe care o 
numeşte atotştiutoare. De ce “atotştiutoarea”? Luna — 
Diana — Deliana era, ca şi Apolo, zeița oraşului Delfi unde 
se afla celebrul oracol al Pitiei.  Încifrarea 
intelectualizantä, cultistä este evidentă în această ecuație: 
lună = oracol. 

În Scrisoarea Vintilnim următoarea adjectivare a zeiței 
Venus: “Asa că, fnchipuindu-ti läcrimoasele ei gene/Ti-ar 
părea mai mîndră decît Venus Anadiomene”. Puţini sunt 
cei care ştiu deosebirea dintre Venus-romana, Venus- 
alexandrină, Venus din Milo, Venus Anadiomene şi 
Afrodita. Din necesități de prozodie, era preferată 
“Anadiomene” care rimează cu gene; izologic, Venus 
Anadiomene, care este de fapt Venus cea născută din 
mare, Afrodita la greci, se potriveşte cu lăcrimoasele 
gene. Se ştie că romanii au avut la început pe Venus ca 

zeiță a căminului, cu aceleaşi atribuţii ca Versta sau Vesta 
slujită de vestale şi că, mai tirziu, sub influenţa alexan- 
drismului elenistic, Venus a fost conotată erotic şi a deve- 
nit zeiţa iubirii şi la romani. Un rudiment al conotatiilor 
romane îl păstrează Sfînta Vineri a lui Eminescu. În 
Crăiasa din poveşti, ea este, nici mai mult nici mai puţin, 
protectoarea magică a indrägostitilor: “Ca să iasă chipu-n 
fatä/Trandafiri aruncă tineri/ Căci vräjifi sunt trandafirii/ 
De-un cuvînt al Sfintei Vineri”. Se stie că trandafirii erau 
(potrivit şi Metamorfozelor lui Ovidiu) florile lui Venus şi 
că, prin transformarea pe care zeița iubirii a suferit-o, 
recuperată de cultul mariologic, trandafirii au devenit şi 
florile Mariei. Lanţul izologic devine astfel: 


Afrodita — Venus Anadiomene — Vesta — Maria — iubire — armonie. 


Nu trebuie să reducem “cultismul” eminescian la 
pasiunea lui pentru cultura greacă, Biblie, egiptologie, ş.a. 
Se ştie că poetul cunoştea bine istoria şi literatura 
românească. Nu angajăm o discuţie mai amplă asupra 
caracterizării pe care o face poetul unui predecesor, 
encicloped ca şi el (l-am numit pe Heliade), întrucît 
despre “delta biblicelor sfinte” ar trebui scris un studiu 
aparte (şi s-a şi scris, de n-ar fi să-i amintim decît pe G. 
Călinescu şi Dimitrie Popovici), ci remarcăm doar 
stranietatea adjectivării lui Țichindeal, “gură de aur”. D 
cunoaştem pe loan gură de aur, dar nu știm să fi scris 
Țichindeal poezie moralist-liturgică. N-a scris, dar La 
tradus pe Dositei Obradovici — autor de predici creştine, 
inspirate din Ioan gură de aur — la 1802, la Buda, sub titlul 
Adunare de lucruri moralicesti, la vremea aceea un 
eveniment de limbă română. 

La fel de conotant este şi versul celebru din Doina: 
“Numai umbra spinului/La usa creştinului”. Dacă n-am şti 
izbucnirile xenofobe ale poetului, mai ales în publicistica 
sa, ne-am gîndi doar la spin ca simbol al sărăciei. 
Comparînd însă versiunea “oficială” cu variantele, vedem 
că acolo poetul îl numeşte pe “spin”- jidovul cămătar sau 
negustor, mereu la uşa creştinului ce cumpăra pe datorie. 

Semnalarea cîtorva fapte de cultură intertextuate de 
poet, de cele mai multe ori, cu bună ştiinţă, nu este o 
încercare disperată de a-l mai încărca pe Eminescu (Şi aşa 
sufocat de atribute) cu încă unul. Am vrea doar să 
amintim, pe de o parte, interdependenta dintre cultura de 
excepţie a poetului şi opera lui poetică, pe de o parte să 
pregătim solul integrării lui mai concrete în marile 
tendințe ale culturii europene. Şi nu în ultimul rind, 
gîndindu-ne la “spontanii” şi mult prea “naturalii” poeţi 
de azi, să le amintim că, pentru a fi nou, trebuie să fii 
vechi (paradoxul nu ne aparține). Aşa a fost Eminescu — 
poetul şi toți marii poeţi: noi pentru că ... erau “vechi”. 


L’intertextualité du fait de culture dans la poésie 
de Mihai Eminescu. (Résumé) 


Malgré les apparences, la poésie de Mihai Eminescu n’est 
pas “transparente” que pour les lecteurs qui, emportés par la 
musique sous-jacente du texte (résultée de la récurrence des 


motifs, des “mots clé” - “étoile”, “ange”, “lyre”, “triste”, 
“grand”, “diamant”, “or”, “tilleuil”, etc. - de l’euphonie 
intérieure ou prosodique) laissent leur echapper les sens 
profunds du poème. 


Les diverses contextures dea mots clé, des éléments de la 
mythologie classique gréco-romaine (provenus soit de la 

formation de l’adolescent, qui étudie avec Aron Pumnul à 
Tchernovtsy, soit de l’influence du néoclassicisme allemand de 
Goethe ou de celui du Parnasse), des connaissances d'indianis- 
me, d’égyptologie, de néoplatonisme (des courants qui 
caractérisent la lyrique du Parnasse et du symbolisme) 
conduisent à une extension sémantique du micro-texte (le 
poème) ou macro-texte (l’oeuvre dans son ensemble) qui 
contredit les statistiques appréciant le lexique du poète, 
relativement restreint (5000 mots). 

Le Parnasse et le symbolisme contemporains de poète, le 
néoclassicisme de Goethe et le romantisme allemand, anglais, 
italien se trouvent dans une synthèse parfaite dans l’oeuvre de 
Mihai Eminescu. 

La préférence pour une poésie élitaire, dans le contexte de la 
lyrique européenne, écrite pour des lecteurs raffinés, créée par 
des artisans “inventifs” et cultivés qui “s'amusent” avec les 
idées et les mots, était “en vogue”. Eminescu ne pouvait pas 
rester hors de son temps. 

Le poète roumain est une exemple pour les phénomènes 
artistique des cultures “marginales” où la chronologie 
européenne n’a plus de sens car ces cultures progressent par 
bonds, produisant, pendant leurs moments fastes, des créations 
geniales issues des étapes brül&es, pour qu’elles puissent après 
retomber dans le silence des épigones. 

La présente étude analyse quelques faits de culture 
“intertextualisés” non seulement par l’orgueil du poète le plus 
cultivé mais aussi par son désir, déclaré théoriquement, de 
chiffrer, d'obscurcir le texte poétique, de lui détourner le sens 
d'une romance mélodramatique vers une profondeur 
caractéristique à la méditation philosophique, et, finalement, 
“l’ornementer” tout simplement pour le sauver du banal. De ce 
point de vue, Eminescu s'inscrit dans le “pattern” esthétique 
alexandrin, dans un alexandrinisme “sans rivages”. 


Făt-Frumos şi proba contextului 
ideologic 


Mihaela Cernäuti-Gorodetchi 


Fiind o enclavä miticä în lumea lui hic et nunc, de care 
aparține — ca făptură empirică — povestitorul (ca si 
receptorul, de altfel), basmul presupune (la modul 
imperativ-indiscutabil) un ritual al trecerii de la un sistem 
de gîndire la altul. Strategia de “punere în pagină” a 
povestii se bazează — cît se poate de firesc, aşadar — pe o 
redimensionare a cadrului evenimential, pe ceea ce, prin 
contribuţia prețioasă a limbajului computaţional, s-ar 
numi resetare. Semnalul magic este diferența calitativă 
marcată pe coordonata temporală prin mijloace lexico- 
gramaticale. În Făt-Frumos din lacrimă, acest spațiu 
tranzitoriu dintre ceva şi altceva, dintre sacru şi profan, 
este dominat de iradierile semantice ale cuvîntului vreme, 
care — faţă de perechea lui (partial) sinonimică timp — are 
drept semn distinctiv perisabilul, schimbarea, (pe)trecerea. 

“Vremea veche” în care se proiectează povestea 
eminesciană este o sintagmă care se desparte curînd de 
indeterminarea cvasi-absolută indusă de formula populară 


w 


tradițională “a fost odată (ca niciodată)”, pentru a se 

consacra, în schimb, prin contaminarea cu mitul christic. 
Miraculosul obişnuit în fiece basm se dezvoltă aici într-un 
context spiritual creştin, dar care îşi păstrează rădăcinile 
într-o mentalitate arhaică. Atit cît este, paradoxul acesta 
“doctrinar”, bizara — în aparenţă — fuziune a elementelor 
“păgîne” cu cele creştine, departe de a da seama de o 
anume “ceață conceptuală” ducînd la hibridare stîngace, 
este semnul unei căutări (= ”vinarea” sensurilor profunde) 
ce se desfăşoară continuu, fără sincope, deasupra 
conditionärilor istorice, deasupra oricărei crize spirituale — 
ori precipitări (în accepțiunea din limbajul alchimic). 
Basmul bihorean din care Eminescu a preluat cîteva 
(mini)nuclee tematice îl numeşte explicit pe Christos: 
“Dumnizö alduiitu” (T.T., 1961, p. 189). Însă - nu 
întîmplător — Eminescu foloseşte doar denominatia 
generică Dumnezeu, pe cea eliptic-evocatoare Domnul şi 
determinările de tip contextual — contextul fiind aici unul 
cultural, generat de scrierile nou-testamentare. Se 
părăseşte, astfel, cronologia “reală”, istorică, practică, 
uniformă (la modul linear) şi ireversibilă. Succesiunea 
evenimentelor urmează logica unei cauzalitäti interne; 
operînd cu raporturi temporale, povestea se situează, de 
fapt, în perfectă acronie. În regim mitic, iată, e deplin 
acceptabil ca episodul resuscitării miraculoase a lui Făt- 
Frumos prin intervenția lui lisus care “îmbla încă pe 
pămînt” să fie ulterior (în cronologia obiectivă a 
basmului) secventei centrate pe “icoana îmbrăcată în 
argint a Maicei durerilor”. Ieşirea din istorie şi intrarea în 
mit reprezintă o operaţiune delicată şi difiailă, mai ales 
din perspectiva raportului între libertate şi constrîngere, pe 
care subiectul cunoscător trebuie să-l conştientizeze şi să 
şi-l asume. Literatura SF ne reaminteşte stăruitor că orice 

teleportare, orice transfer în alt spațiu, în alte dimensiuni, 
trebuie să respecte nişte reguli stricte. Aceste norme 
vizează păstrarea integrității desävirsite a fiecărei lumi 
vizitate/explorate. Orice alterare (prin contaminare) a 
modului particular de funcționare a lumii respective, orice 
intruziune în sistemul specific de legi care o pun în miş- 
care, este o infracțiune, pentru care consecința punitivă 
cea mai blîndă este eşecul întreprinderii. Îndrăzneala 
elanului spiritual are sens doar dacă se lasă modelată de 
supunerea la obiect. 

Dacă Eminescu a înţeles că basmul nu are a suferi vreo 
constrîngere ideologică, de nici un fel, cititorilor săi — 
chiar şi unora (mai mult sau mai puţin) avizaţi — le-a fost 
mai greu să perceapă întotdeauna acest adevăr elementar. 
În virtutea dreptului la liberă interpretare, s-a purces cu 
voioşie — ori “numai” cu hotärîre — la redimensionări 
succesive ale mitului eminescian, în funcţie de o 
“necesitate istorică” sau alta. Cu intenţii curate ori nu, din 
interes personal sau colectiv-partinic, din obtuzitate, 
înverşunare monomanä, lipsă de discernämint, sau din 
candoare intelectuală, Eminescu a fost identificat, rînd pe 
rînd, ca precursor și/sau partizan al unor orientări 
ştiinţifice, culturale, politice dintre cele mai diverse. 
“Emblema spiritualității naționale” — cum ne place atît de 
mult să spunem — a devenit, din vina noastră exclusivă, o 
statuie gäunoasä, un pretext de însăilare a cliseelor 
bombastice şi jenante, care fac din Eminescu un star 
democratic şi accesibil — ca orice vedetă de cinema sau 
sportivă —, o glorie ameninţată de caducitate, necesitind 
periodice scoateri de la naftalinä, cu tot fastul, la ocazii 
consacrate. Inertiile interpretative sînt la fel de nocive ca 
şi orgolioasele lecturi à rebours ambifionind să 

recompună, la modul frapant, “chipul lui Eminescu azi”. 
“Eminescu pe înțelesul tuturor” şi la îndemîna oricui este 
o imagine tot atît de falsă ca şi aceea a unui Eminescu 
abscons, esoteric, absolut de nepătruns. Cert este că textul 
eminescian, în genere, are o soartă singulară în spaţiul 
românesc, prin faptul că, în plan pragmatic, suferă o 
presiune contextuală uriaşă, deformatoare. Pentru că e “al 
nostru” fără scăpare, pentru că am decis că el ne 
reprezintă în ce avem noi mai specific, Eminescu e pus 
mai mereu în situația de a demonstra — redundant - 
această idee devenită axiomă. Aşa că numele lui este 
atașat cu nonşalanţă la tot felul de elucubratii — care nu 
sînt, în fapt, decît proiecţii, imagini fantomatice a ceea ce 
sîntem noi într-un moment sau altul. Ironia — sau poate un 
fel de poetic justice — face, însă, ca a demonstra să 
aparțină ia origine aceleiaşi familii lexicale ca şi cuvîntul 
monstru. 

Dinspre anul (mai mult sau mai puţin) de grație 1964, 
se avintä, viguros şi sprintar, către zilele noastre, o astfel 
de arătare ilară, dar şi dătătoare de fiori (tainici ori nu 
prea) — ne referim la o dramatizare radiofonică a basmului 
Făt-Frumos din lacrimă, un model desävirsit a ceea ce s-ar 
putea numi “Eminescu ad usum proletärii”. Deşi la 
vremea aceea existau ediții corecte ale acestui basm — 
două chiar în colecţii de largă circulaţie, destinate tinerilor 
cititori — textul propus spre difuzare radio este considerat 
nesatisfăcător în forma lui originală, drept care este 
încredinţat spre retuşare unei persoane serioase, dedicate 
şi cu spirit de răspundere. Mircea Ştefănescu, au(c)torele 
dramatizării in discuţie, se dedică plin de rivnä 
mestesugului croşetării — şi ca strategie a decupării 
portiunilor de text “necanonice” (si, deci, indezirabile), 

dar şi ca îndeletnicire în care de obicei excelează 
bunicutele cu mai puţine (alte) treburi de făcut prin casă, 
ocupaţie constind — după cum se ştie — în manufacturarea 
de picioruşe, şnururi, lanțuri şi alte asemenea dispozitive 
de priponire a unor fragmente disparate de material într- 
un tot unitar. Aşadar, porțiuni din basmul eminescian sînt 
extrase din text şi apoi cu hărnicie (re)asamblate, după o 
schemă atent regîndită, după un model “îmbunătăţit”, într- 
o piesă de artizanat susținută de şi împodobită cu horbote- 
lele proprii şi personale ale robacelui “prelucrätor”. 

Desigur, relația dintre un text scris şi ipostaza lui co- 
municată prin mijloace audio-vizuale este una problema- 
tică, generatoare de discuţii interminabile, presărate cu o 
sumedenie de argumente pro şi/sau contra, dinspre o 
baricadă sau cealaltă. Este, într-adevăr, dificil de “tradus” 
o poveste într-o piesă radiofonică, într-un spectacol de 
teatru, ori într-un film. Cînd se trece de la un limbaj în 
exclusivitate verbal la unul complex, se depun eforturi 
considerabile pentru a găsi echivalente acceptabile, cît 
mai fericite. Sîntem de acord că gradul de reuşită este în 
mare măsură condiționat şi de nişte imponderabile care 
controlează spaţiul de comunicare. Însă modificările ope- 
rate de Mircea Ştefănescu pe textul lui Eminescu depăşesc 
orice prag al ingäduintei, aducînd prejudicii grave bas- 
mului, care este livrat publicului, fără nici o remuşcare, ca 
fiind “the real thing”. Această traductie a povestii emi- 
nesciene în limbaj radiofonic actualizează, din păcate 
(întrucît situația e prea dramatică pentru a mai savura 
poanta), o dimensiune semantică a cuvîntului candid 
instituită de un grotesc personaj de-al lui Caragiale. 

Încă de la publicarea (în premieră) în “Convorbiri 


PEL 


literare”, “integritatea corporală” a basmului lui Eminescu 

a avut de suferit o (e drept) măruntă şi nevinovatä atin- 
gere, sub chipul unei erori de tipar, straniu şi încifrat pro- 
fetică. Genarul fiind un personaj nefamiliar culegătorului, 
s-a tipărit (negru pe alb): Făt-Frumos “ajunse la castelul 
generalului”. Sigur, dictatura care, după aproape un veac, 
a impus rescrierea/falsificarea basmului n-a fost una a 
generalilor, dar a impus un zel meritoriu în fasonarea cu- 
getelor după înaltele standarde ale socialism-comunis- 
mului destul de cazon în formă şi în fond. 

Drept este că Mircea Ştefănescu n-a procedat chiar 
cum l-a tăiat capul, ci a beneficiat de lămuririle prețioase 
ale unui specialist în domeniu: Vladimir Colin. 
Concentratul vademecum pus la dispoziția virtualilor 
autori de basm nou (care urma “să educe tînăra generație 
în spiritul moralei proletare, pentru a o familiariza cu 
noile realități ale vieţii noastre” — V.C., 1955, p. 21) se 
intitulează (tipic pentu un document de partid) 
Problemele şi drumurile basmului cult 

Încurajat probabil şi de un critic precum Silvian 
Iosifescu, care — în prefața unei ediții ilustrate a basmului 
— regreta sincer că “Eminescu n-a ştiut să vadă forțele 
sociale noi, care aveau menirea istorică de a elibera 
societatea de exploatare”, şi, mai mult, “n-a văzut rolul 
fruntaş al proletariatului”, Mircea Ştefănescu şi-o fi 
propus, așadar, să-l ajute retroactiv pe Eminescu “să vadă 
limpede calea” (M.E., 1950, p. 6). Motivația acestei 
întreprinderi nu este atît dorinţa de a reabilita ideologic 
scriitorul-simbol al românimii, cît necesitatea declanşării 
unei vaste operațiuni de relansare a basmului într-o 
versiune nouă şi conformă “cerințelor celor mai 
înaintate”, pentru că se infelesese foarte bine că basmul 
poate deveni un admirabil (şi eficient) instrument de 

manipulare a constiintelor în formare: “Şcoală a curajului, 
a dragostei şi devotamentului față de omenire, a urii 
împotriva duşmanului, rolul basmului [...] e de nepretuit, 
pentru că îi insuflă [copilului] pe nesimţite, nedidactic, în 
modul cel mai plăcut şi convingător, noțiunile pe care 
altminteri i le-am transmite mult mai greu şi cu mult mai 
putin succes” (V.C., p. 19). 

La aproape 100 de ani de la apariție, basmul Făt- 
Frumos din lacrimă era considerat o piesă literară 
sublimă, de o virtuozitate stilistică incontestabilă, dar cu 
defecte majore de concepţie (din perspectivă ideologică, 
dar şi din punct de vedere al construcției narative). Ce era 
de făcut? Eminescu era deja consacrat ca spirit tutelar al 
literaturii şi culturii româneşti; textul — aşa necorespunză- 
tor cum era — nu putea fi ignorat. Soluţia: prelucrarea — 
dar nu oricum, ci după cum recomanda în 1934, la primul 
congres al scriitorilor sovietici, Maxim Gorki, părintele 
realismului socialist: “prima sarcină a unui prelucrător 
este aceea de a curăța basmul [popular] de toate infiltra- 
file lui neautentice”, mai ales de influența bisericii 
creştine, “care a predicat timp de două mii de ani 
pesimismul” (apud V.C., p. 27). 

Grea sarcină, la drept vorbind, să se curețe de elemente 
mistice un basm ţesut tocmai din acestea! Dar, cum spune 
americanul (ani la rînd Godot-ul românilor naivi şi 
neasimilati doctrinar), “Never mind”. Din versiunea 
radiofonică a basmului dispar ca prin minune toate 
referintele la un context spiritual creştin. Piesa se deschide 
cu un sunet prelung de bucium şi cu bucuria zgomotoasă a 
unei mulțimi care aproape că scandează printre urale 
vestea plecării lui Făt-Frumos la război. Înainte de a 
părăsi casa părintească, Făt-Frumos îşi ia rămas-bun de la 

mama sa, care socoteşte că a venit timpul să-i dezvăluie 
care este taina naşterii lui, deci şi originea numelui ce-l 
poartă. Marele mister revelat seamănă însă mai mult cu un 
balon dezumflat. În basmul lui Eminescu lacrima 
miraculos fecundantä este un simbol al gratiei divine şi 
răspunde la “şiroaiele de mărgăritare apoase” ce se 
rostogolesc pe chipul tinerei împărătese. Din această 
comunicare la scară cosmică, în piesa noastră rămîne doar 
sugestia unei impresionabilitäti excesive, care aduce mai 
mult a toană femeiască, de neluat în seamă — sau, oricum, 
nu prea în serios: “Atunci am plîns mult, mult de tot. Şi 
dintr-o lacrimă te-ai născut tu. De aceea te-am numit Făt- 
Frumos din lacrimă”. 

Lucrurile se simplifică, de asemenea, şi în momentul 
renaşterii lui Făt-Frumos prefăcut de către Genar în 
cenuşă. De astă dată, la Eminescu, lacrima este un motiv 
subiacent-simbolic. În mijlocul pustiului, Făt-Frumos se 
preface în izvor plîngător; din nou, jalea sublimată în 
lacrimă “deşteaptă în mod vibratoriu pătimirea, apoi 
compătimirea divină” (V.L., 1994, p. 36) şi, prin 
intermediul lui lisus, învierea este posibilă, într-un 
registru mai profund decît “simpla” resuscitare care se 
performează curent în basme. Palingeneza devine un 
miracol repetabil în/prin ritual, o reînnoire necesar 
periodică. Pentru scenaristul Mircea Ştefănescu, secvenţa 
aceasta se reduce la un act “obişnuit” de magie, realizat de 
fata Genarului, care dialoghează la modul pretios- 
romantic (valorificind si surse folclorice), cu un Fät- 
Frumos in ipostaza de indureratä voice from above: 

“- Plouă. Am urmărit pe cer drumul cenușii pînă 
deasupra castelului. Dar aici s-a transformat în 
ploaie. De ce? De ce? 

— Pentru că mi s-a strîns prea multă durere în 
inimă la gîndul că sînt mort pentru Ileana mea (...). 
Din mine se revarsă acum lacrimi. Plouă cu lacrimile 
mele. 

— Făt-Frumos, dacă-i aşa, ti-oi şopti o vrajă dulce 
... [urmează un descintec]”. 


În sfîrşit, mireasa lui Făt-Frumos este absolvită de 
chinul orbirii din cauza lacrimilor (superfluă purificare 
ducînd, prin compensație, la deschiderea vederii 
interioare); nu de alta, dar astfel se elimină — fără 
probleme suplimentare — o nouă intervenţie miraculoasă a 
Maicii Domnului, nocivă şi derutantă pentru copilasii 
trebuind să fie educați ateist. Se păstrează, însă, baia de 
lacrimi, pentru că este de folos la enunfarea în treacăt a 
legendei lăcrămioarelor. 

De la teoreticianul Vladimir Colin citire, nu numai 
“împăciuitorismul religios”, ca “idee depăşită de noua 
realitate”, ci şi “miturile învechite se cuvin înlocuite cu 
altele noi, pline de forţă sugestivă” (V.C., p. 41). Prin 
urmare, se suprimă în dramatizare şi scena procesiunii 
spectrelor în pustie. Nici pomeneală de fantomaticele 
“palate înmărmurite ale cetăţii din lună” — palatele sînt, 
oricum, construcții decadente; pe de altă parte, Gagarin 
ieşise deja în spaţiul cosmic şi nici un elev fruntaş la 
învăţătură nu ar fi mai înghițit o asemenea gogoritä, în 
condiţiile în care se instituise un nou tip de fantastic, 
“întemeiat pe realitate” — întrucît “fisneste din realitate, se 
împleteşte cu realitatea şi exprimă visurile şi aspiraţiile 

către o viaţă mai bună ale celor mai înaintați indivizi ai 
colectivitätii” (V.C., p. 9). 

Obscurantismul, de orice culoare, este respins în mod 
hotărît, aşa că fata-spectru, ademenită de vräjile babei, din 
“turburea împărăție a umbrelor”, este şi ea transformată 
într-o copilă cuviincioasă, care îi spune lui Făt-Frumos la 
despărțire: “Mulţumesc că m-ai scăpat de robie. Eu rămîn 
acum aici, fiind aproape de casa părinților mei, de unde 
mă răpise cu vrăji cotoroanfa”. Iar Făt-Frumos îi răspunde 
şăgalnic, la limita flirtului bucolic de tip coşbucian (Ileana 
fiind ocupată cu plinsul acasă): “În sfîrşit, te văd rizind, 
fată cu ochi veseli”. 

Se anulează fără ezitare şi simbolismul numeric, 
precum şi caracterul ritual al probelor la care este supus 
Făt-Frumos. Păzirea iepelor nărăvaşe nu se mai desfăşoară 
în trei nopți succesive, pentru că voinicul de tip nou nu 
trebuie să-şi mai confirme virtuțile prin repetarea 
performanțelor. Imprumutindu-i-se — cum “se cerea” — 
“toate trăsăturile eroului înaintat al patriei noastre” (V.C., 
p. 78), Făt-Frumos desigur că reuşeşte totul din prima 
încercare, fără nici un ajutor, fiind o pildă de cutezantä şi 
de siguranţă de sine. Eşecul (fie el şi cu virtuți formative) 
dispare din vocabularul şi din viața lui exemplară, astfel 
că, în lipsa obstacolelor serioase, el ajunge foarte curînd la 
victoria finală. 

Dar, asemenea oricărui simplu cetăţean, mai are şi Făt- 
Frumos lipsuri: “morala eroului pozitiv lasă uneori de 
dorit, acesta acaparînd unele obiecte de care are nevoie 
exact ca un tilhar de drumul mare, fără nici o justificare si 
fără ca cel [sic!] de la care le răpeşte să fie vinovat cu 
ceva” (V.C., p.76). În punctul acesta, piesa şchioapătă 
vizibil, neaducînd vreo clipă în discuţie legitimitatea 

reacţiilor Mumei-Pădurii, sau ale Genarului, vis-à-vis de 
agresiva imixtiune a lui Făt-Frumos în vieţile lor. Dar 
probabil că autorul dramatizării se lasă dus de valul 
încrîncenării împotriva personajelor negative, paradigmă a 
dusmanului ce trebuie lovit necruţător, până la nimicire, 
având în vedere faptul că “din basm primeşte el [copilul] 
primele noțiuni asupra luptei de clasă, sub forma specifică 
a luptei dintre bine şi rău” (V.C., p. 18). 

Cea mai spinoasă problemă privitoare la polarizarea 
personajelor pe criterii moral-axiologice o reprezintă 
împărații. Simbol vechi, “nejust”, împăratul nu poate 
reprezenta “nici înţelepciunea, nici bunătatea, ci numai 
asuprirea. Personajul ca atare nu va fi “izgonit din basm’, 
după cum se tem unii, ci el îşi va ocupa locul potrivit şi 
nu va mai uzurpa o poziție de la înălțimea căreia nu 
poate semăna decît confuzie în mintea copiilor”, pentru 
că “noua educație nu poate accepta ca un pionier să afle 
un adevăr în basm şi un alt adevăr în viaţă” (V.C., p. 48). 
Făt-Frumosul eminescian este iertat pentru ascendenta 
lui imperială (ca şi fratele lui de cruce, din împărăția 
vecină), pe de o parte pentru că fiinteazä în spaţiul unui 
aşa-numit “basm cult vechi” (V.C., p. 48) - si 
incongruentele se recomandă a fi explicitate istoric; pe 
de altă parte, el este ajutat să evolueze ideologic. Deşi 
provine dintr-o clasă compromisă şi vetustä, el 
(asemenea apropiaților săi în spirit) vădeşte o gîndire 
înaintată, impulsionată de morala proletară şi de un 
internationalism inflamat, dar paşnic. Înainte ca el să 
plece la război, mama sa îl sfătuieşte (pe un fundal 
muzical solemn şi mobilizator): “Eşti frumos şi voinic, 
fătul meu. Fii bun şi drept! Şterge prin purtarea ta urgia 
şi războiul dintre două popoare care — ele — nu vor să se 

bată”. Fiul împăratului vecin confirmă şi el că deza- 
morsarea conflictului “este dorința popoarelor noastre”. 

Însă dorința aceasta de pace nu trebuie confundată cu 
slăbiciunea şi cu nehotărîrea. “Binele să se unească cu 
binele împotriva răului”, îi spune Făt-Frumos Ilenei, pentru 
a o convinge să se răzvrătească împotriva genitoarei sale, 
iar îndemnul i se adresează, neîndoios, şi receptorului, 
avertizat să devinä/räminä vigilent — “Basmul trebuie să 
rămînă o armă în mîna poporului, să lovească în noii lui 
duşmani, atît în cei de peste hotare, cît şi în cei rămaşi 
printre noi, fără a mai vorbi de reminiscentele mentalitätii 
burgheze” (V.C., p. 40). Un panseu al fratelui de cruce al 
lui Făt-Frumos comunică foarte clar ideea că numai 
existența acestor duşmani de clasă întunecă splendoarea 
noii societăți, altfel perfectă: “Lumea ar fi frumoasă, Făt- 
Frumos, de n-ar fi tulburată, de asemenea făpturi 
hräpärete”. În deplină consonantä de opinie, Făt-Frumos 
vădeşte un profund dispreț şi un dezgust fără margini față 
de Muma-Pädurii şi, în bună tradiție proletară, o infiereazä 
si o expediază unde îi este locul — la groapa de gunoi a 
istoriei: “Hai la luptă, scîrnävie!”; “Acu’ să te văd, 
strigoaico! Hai, babo, să scap lumea de tine!”. 

De vreme ce ea continuă să circule intens şi astăzi, pe 
casete audio, dramatizarea în discuţie a fost (şi, probabil, 
este încă) socotită una dintre tentativele reușite, demne de 
laudă, de “a repune în circulație o seamă de basme vechi, 
curățate de tot ceea ce le întuneca morala” (V.C., p. 52). 
Făt-Frumos din lacrimă, atît de temeinic primenit, pare 
curățat mai degrabă în sensul secundar, metaforic al 
cuvîntului, căci din basmul lui Eminescu n-a rămas mai 
nimic. Cosmetizată grosolan şi reductionist, din rațiuni 
extraliterare, povestea este agresată violent de realitatea 

exterioară ei, textul este înghițit de context, iar mitul se 
dizolvă în istorie. 

Eminescu îşi încheie basmul tot sub semnul tutelar al 
vremii — ipostază fenomenală a timpului. Nunta de rigoare 
— desigur, “mindrä şi frumoasă cum n-a fost alta pe fața 
pămîntului“ — rotunjeşte apoteotic povestea atemporală. 
Numai că zenitul suspendat al plinului acestuia autotelic, 
“pătruns de sine însuşi”, este subminat de cele cîteva 
rînduri care urmează — după o semnificativă sincopă 
(tipo)graficä — şi care sînt cu adevărat emblema sfirsitului: 
“S-au trăit apoi în pace şi în linişte ani mulţi şi fericiţi, iar 
dac-a fi adevărat ce zice lumea, că pentru fetii-frumosi 
vremea nu vremuieşte, apoi poate c-or fi trăind şi astăzi”. 
Construcţia condifional-dubitativä face subtil trecerea la 
un alt nivel textual, de unde vocea auctorială rezonează 
sceptic, detaşat — imună la amăgirea că omul ca omul, dar 
măcar basmul nu stă sub vremi. 


Materiale (bibliografice) la care s-a făcut referință: 


Mihai Eminescu, Făt-Frumos din lacrimă, prefaţă de Silvian 
losifescu, ilustrații de Florica Cordescu, Editura Tineretului, 
București, 1950. 

Mihai Eminescu, Fät-Frumos din lacrimă, dramatizare de 
Mircea Ștefănescu, înregistrare radio 1964, difuzată pe casetă 
audio produsă de Metropol Music Bucureşti, 1997. 

Vladimir Colin, Problemele si drumurile basmului cult, 
E.S.P.L.A., Bucureşti, 1955. 

Vasile Lovinescu, “Sunt lacrimae rerum”, în Steaua fără 
nume, Editura Rosmarin, Bucureşti, 1994. 

Teofil Teaha, Graiul din valea Crişului Negru, Editura 
Academiei R.P.R., Bucureşti, 1961. 

Le Prince Charmant et l’épreuve du contexte 
idéologique. (Resume) 


Comme tout autre conte, Le Prince Charmant né d'une 
larme s'ouvre avec l'évocation “des temps jadis”, où les 
merveilles étaient encore possibles, mais — cette fois-ci — il 
s’agit d’un merveilleux contaminé par le miraculeux chrétien. 
Apparemment bizzarre, ce mélange n’est point du tout un signe 
d’hésitation conceptuelle, d’indécision “doctrinaire”, mais la 
preuve d’un effort soutenu (au-dessus de l’historisme) de 
trouver une (peut-être la) voie d’accès à l’intérieur significatif 
du monde, au coeur des mystères les plus profonds de lunivers. 

“Notre Seigneur Dieu foulant encore de ses pieds saints les 
déserts pierreux de la terre” n’appartient plus à une époque bien 
définie (=identifiable d’une manière précise), mais il se projette 
dans l’horizon fabuleux comme un génie tutélaire, parfois 
abscons, impenetrable, bien que — paradoxalement — très proche 
et plein de compassion. Dans la vision d'Eminescu, le 
christianisme est plutôt une modalité d’instituer l’harmonie 
suprême de l’univers, par l’intermédiaire des vibrations de 
sympathie. Le pathos — en tant que souffrance ardente et puis 
sublimee — se dirige vers l’instance absolue, tout en suppliant 
une réponse. La grâce divine, manifestée sous la forme des 
miracles, est le signe indubitable que la prière fervente a initié 
un dialogue à l’échelle cosmique, a établi le contact, la 
communication entre Dieu et l’être humain. 

A l’époque communiste, Le Prince Charmant né d'une 
larme a posé beaucoup de problèmes aux théoriciens “d’un 
nouveau type de conte” se proposant “à éduquer la jeune 
génération dans l’esprit de la morale prolétaire”!, car “le conte 
fournit à l’enfant les premières notions en ce qui concerne la 


! Vladimir Colin, Problemele şi drumurile basmului cult, E.S.P.L.A., 
1955, p. 21. 

lutte de classe, sous l’aspect de la confrontation spécifique entre 
le bien et le mal'?. 

Puisque Mihai Eminescu était déjà devenu alors le symbole 
reconnu de la culture, de la spiritualité roumaine, on ne pouvait 
pas l’ignorer ou le rejeter; pourtant, son “erreur” de n’avoir pas 
su “distinguer les forces sociales nouvelles, qui avaient la 
mission historique de délivrer la société d’ exploitation”? était 
grave et potentiellement dangereuse, donc elle devait être 
rectifiée. La solution pour sortir de cette impasse? Remanier le 
texte d’une façon dramatique, voire drastique. 

Celui qui s’est assumé la responsabilité d’une 
transformation tout à fait spectaculaire du texte a été un certain 
Mircea Ştefănescu. En 1964 il signa la dramatisation 
radiophonique du conte, une version à grand succès à l’epoque 
et — drôle! — toujours en circulation, sur des cassettes audio. 
Cette adaptation — aux conditions particulières d’un autre code 
communicatif et, surtout, aux exigeances d’un contexte 
idéologique compressif, suffocant — est une falsification 
grossière et révoltante, un simulacre simpliste, dénudant le texte 
originaire de toute signification mythique, de cohérence 
artistique, de tout ce qui lui conférait originalité et 
“personnalité”. 

Le nouveau Prince Charmant fait slalom parmi les épreuves 
traditionnelles sans leur prêter beaucoup de considération. Les 
obstacles sont de petits inconvénients négligeables, que le héros 
surmonte sans aucune difficulté et sans que personne l’aide. 
Inutile à dire que tout élément mystique (bien sûr, nocive pour 
le développement des jeunes consciences!) est éliminé, au point 
d'inventer une explication risible pour la naissance et, par 
conséquant, pour la dénomination spéciale attribuée à ce Prince 
Charmant. La miracle divin est substitué par la suggestion d’une 


2 Ibid. p. 18. 
3 Silvian losifescu, préface — Mihai Eminescu, Făt-Frumos din lacrimă, 
Editura Tineretului, 1950, p. 6. 

émotivité féminine excessive; il ne s’agit plus de la larme 
fécondante “de la Mère de toutes les Douleurs”, mais d’un 
océan de larmes profanes que l’impératrice verse sans raison 
précise. 

Pour conclure, on peut dire que le conte de Mihai Eminescu 
a (litéralement) succombé sous le poids écrasant d’une 
idéologie despotique, qui s’est permis à massacrer, sans 
remords, un texte exceptionnel, au nom de “la nécessité 
historique”. 


Intre satirä, epistolä 
si scrisoare literară 


Adrian VOICA 


Anul de grație 1881 este considerat “Anul Scrisorilor 
eminesciene”, pentru că în decursul acestuia! au apărut în revista 
Junimii, “Convorbiri Literare”, patru din textele astfel intitulate. 
Aceasta a fost — referindu-ne la titlu — opțiunea lui Eminescu. Dar 
Chiar în anul evocat pentru importanța sa în istoria noastră literară, 
traducerile efectuate de Mite Kremnitz şi Carmen Sylva din ciclul 
Scrisorilor sunt grupate sub alt generic. Perpessicius menţionează 
că “denumirea de Satire”, folosită de Mite Kremnitz “înaintea 


1 “Textele, numerotate, purtând titlul de Scrisoare, au apărut în revista 


“Convorbiri Literare” după cum urmează: 

Scrisoarea E în numărul din 1 februarie 1881; 

Scrisoarea IE în numărul din 1 aprilie 1881; 

Scrisoarea IF în numărul din 1 mai 1881; 

Scrisoarea IV: în numărul din 1 septembrie 1881. 

(Cf. Mihail Eminescu, Poezii, ediţie îngrijită de G. Ibrăileanu, Bucureşti, 
Editura “Naţionala” S. Ciornei, 1930, p. 322). 

2 Perpessicius, în vol. M. Eminescu, Opere, II, Poezii tipărite în timpul 
vieții, Ediţie critică îngrijită de Perpessicius, Bucureşti, ER PLA. 
1943, p. 174. 

ediţiei Maiorescu din 1883'%, nu putea veni decât din partea 
criticului, “care a şi mentinut-o în toate edițiile sale”.* 

Şi totuşi, Eminescu însuşi a oscilat între satiră şi scrisoare. 
Perpesssicius consemnează aspectul oarecum dilematic al 
problemei: “Eminescu a folosit o singură dată (ms. 2260, 167) titlul 
Satira I pentru Scrisoarea II”. 

Atunci, cum se explică intervenţia lui Maiorescu? 

Motivația celebrului critic este una estetică, deoarece textele, 
izvorâte dintr-o sursă comună (şi tocmai de aceea fiind concepute 
ca un tot armonios), aveau mai degrabă caracteristicile speciei 
(satira) decât pe ale subspeciei sale (scrisoarea literară). 

Faptul că Eminescu a oscilat — fie şi o clipă — în alegerea sa nu 
trebuie să ne surprindă. Ca şi Glossă, circumscrisă altei specii —, 
el adoptă tonul unui virtual dialog (obligatoriu în satiră), dar de 
data aceasta nu cu ființa superioară, ci pur şi simplu cu ființa, 
recurgând însă la mijloacele satirei. Deşi nu pe parcursul întregii 
poezii, întrucât elemente aparținând altor specii (meditafiei, mai 
ales) pot fi depistate frecvent în versurile acesteia. Hibridul 
rezultat: scrisoare/satirăa fost amendat de Maiorescu, al cărui fler 
estetic n-a dat greş nici de această dată. 

Dacă Maiorescu a preferat titlul de “Satire” “în toate ediţiile 
sale” cum zice Perpessicius, revenirea la denumirea dată inițial de 
Eminescu a trecut aproape neobservată. Sau, când a fost expres 
menționată — aşa cum procedează D. Murärasu în 1972 şi Petru 
Cretia în 1994 în analizele consacrate Scrisorilor —, “amănuntul” 
este considerat necesar în relevarea biografiei operei şi nicidecum 
nu constituie punct de plecare pentru o eventuală discuţie 
teoretică. 

Aceasta — şi pentru faptul că D. Murăraşu pune semnul 
3 Loc. cit. 


4 Loc. cit. 
5 Loc. cit. 

egalității între satiră, epistolă si scrisoare literară, afirmând 
următoarele: “Prin Eminescu literatura noastră se îmbogăţeşte cu 
Scrisoarea-poezie, în accepţia pe care a avut-o la Horaţiu si 
Boileau. Specia aceasta a fost putin cultivată la noi: Grigore 
Alexandrescu, Satira spiritului meu (1842), Cezar Bolliac, La 
colonelul I. Câmpineanu şi La maior I. Voinescu (1847), 
Alexandru Vlahuţă, Linişte (1888)” Iar Petru Cretia justifică 
ambele denumiri, considerându-le adecvate conținutului în egală 
măsură: “Poetul a şovăit o clipă în privința titlului, vrând întâi să 
le numească Satire, ceea ce şi sunt (S.n., A.V.), dar încă de la cea 
întâi redactată (pentru noi Scrisoarea ID), care chiar are, nenumit, 
un adresant (sic!), se hotărăşte pentru celălalt titlu. Satira I > 
Scrisoare (...). Maiorescu, în schimb, ca editor, a preferat Satire 
Cd 

Dar prin această “preferință” (considerată de Petru Cretia ca 
adevărată imixtiune}, mentorul Junimii afirma un punct de 
vedere personal, cu repercusiuni majore asupra editării şi 
interpretării operei eminesciene. 

Din lipsa unor informații riguroase, editorul care, primul, a 
revenit la termenul de Scrisoare, nu poate fi numit. Totuşi, dacă 
admitem că ultima ediție maioresciană — a unsprezecea -, 
publicată de aceeaşi editură a Librăriei Socec et comp., datează 
din 1913 şi că ea are, conform afirmațiilor lui Perpessicius însuşi: 


Cf. Eminescu, Scrisori, Tabel cronologic, note, comentarii şi 
bibliografie de D. Murăraşu, Bucureşti, Editura Albatros, 1972, p. 
20. 

7 Cf. Petru Cretia, Preambul, în Antologiile Humanitas, Eminescu 
editat si comentat de Petru Crefia, Bucureşti, Editura Humanitas, 
1994, p. 203. 

5 Cf. Petru Cretia, Notă asupra ediției, la vol. Poesii de Mihail 

Eminescu, (ediția princeps, apărută prin fotografiere), Bucureşti, 

Editura Academiei R.S. România, 1989, p. VIII. 

“Acelasi continut, aceleasi erori de tipar? cu ediția precedentă, 
atunci e posibil ca termenii Satiră şi Scrisoare să fi circulat 
paralel. Căci în ediția din 1895 a Fraților Saraga, apărută la Iaşi, 
cu o Prefatä de A.D. Xenopol, textele cu pricina poartă titlul 
Scrisoarea I-a, Scrisoarea II-a, Scrisoarea III-a si Scrisoarea IV-a 

Nici I. Scurtu, în ediția sa “îngrijită după manuscrise”, apărută 
în 1908 şi care, într-o pertinentă Introducere, lansează câteva idei 
importante care se vor regăsi, mai târziu, în studiile lui G. 
Ibrăileanu, nu acordă vreo atenție deosebită acestei chestiuni. 
Deşi, pentru el, activitatea de editor al poeziilor lui Eminescu 
echivalează obligatoriu cu condiția de arheolog literar. Astfel, 
referindu-se la Dalila, el este primul care-i fixează locul printre 
Scrisori: “Chiar şi titlul poeziei «Scrisoarea V» - mărturiseşte el în 
introducere — l-am restabilit după manuscrisul poetului, 
completând seria <Scrisorilo® portivit intentiilor lui”.'' 

Lucrurile păreau oarecum clare — cel putin în această privinţă. 
Dar iată că în ediția de Opere complecte apărută la Iaşi, în 1914, 
sub îngrijirea lui A. C. Cuza, cele cinci Scrisori îşi schimbă iarăşi 
denumirea. Conform argumentelor lui I. Scurtu, Dalila este 
integrată ciclului, numai că poezia poartă titlul de Satira V.'? 


9 Cf. Perpessicius, /ntroducere, la vol. M. Eminescu, Opere, 1, Poezii 
tipărite în timpul vieţii, Ediţie critică îngrijită de Perpessicius, 
Bucureşti, F.P.L.A. “Regele Carol II”, 1939, p. XVIII. 

10 Cf. Mihail Eminescu, Poezii complecte, laşi, Editura Librăriei Frații 
Saraga, [1895], cu o Prefafä de A D Xenopol, p. 239. 

11 Mihail Eminescu, Poezii, Ediţie îngrijită după manuscrise de I. 
Scurtu, Bucureşti, Editura Minerva, 1908, p. XVII. 

12 Cf. Mihail Eminescu, Opere complecte, Poezii-Nuvele-Roman- 
Teatru-Cugetări. Scrieri: Literare, Economice, Politice şi Filosofice. 
Scrisori. Critica Ratiunei Pure de Kant, Cu o prefaţă şi un studiu 
introdictiv de A.C. Cuza, laşi, Editat de Librăria Românească, loan 
V. Ionescu si N. Georgescu, Institutul de arte grafice N.V. Ştefăniu et 
co., Strada Stefan cel Mare no. 38, 1914, p. 668. 

În succesiunea edițiilor mai importante, datorate lui Mihail 
Dragomirescu (1916) şi Gh. Adamescu (1921) se revine la 
termenul de Scrisoare Dar nu pentru multă vreme. În 1923, 
colecția “Cartea cea bună”, îngrijită de Sextil Puşcariu, se 
îmbogățește cu volumul M. Eminescu, Poezii filosofice, sociale 
şi satirice (Bucureşti, Editura Cultura Naţională), având o 
Introducere semnată de Lucian Blaga. Paradoxul acestei ediții 
constă în faptul că, în Introducere, poetul din Lancrăm recurge în 
exclusivitate la genericul de “Scrisori”, în timp ce, în cuprinsul 
cărții, textele în discuție poartă titlul de Satira I, Satira II, Satira II 
şi Satira IV. Figurând ca text independent, neinclus, deci, în ciclul 
“Satirelor”, Dalila este plasată după Criticilor mei, La steaua si 
Rugăciune” 

Este greu de spus dacă A. C. Cuza si Sextil Puşcariu au 
refăcut raționamentul lui T. Maiorescu în privința Scrisorilor. 
Totuşi, încadrarea lor atât de transantä în specia satirei, pe linia 
mentorului Junimii, necesită unele considerații teoretice. 


x k k 


Grecii lui Homer, Sapho si Alceu nu cultivaseră satira. 
Cuvântul de origine, “sătura”, apărea initial în sintagma “satura 
lanx”, denumind tipsia cu fructe diverse oferite ca ofrandă zeiței 
Ceres. Amănuntul este semnificativ, deoarece explică prezența 
unor elemente eterogene, specifice aşadar altor genuri, cum ar fi 
narațiunea şi dialogul, dar şi schimbarea rapidă a registrelor 


D Cf. M. Eminescu, Poezii filosofice, sociale şi satirice. Cu o 

introducere de Lucian Blaga, Bucureşti, Editura Cultura Naţională, 
1923, p. 72. 
Înaintea paginii de titlu, există o alta, cu următorul text: “<Cartea cea 
bună> / îngrijită de / Sextil Puşcariu / profesor de limba şi / literatura 
română la / Universitatea din Cluj / membru al Academiei Române” 
— text neînregistrat de Perpessicius (în O., I, p. XXV). 

tonale, determinatä de abordarea succesivä a unor teme si motive 
variate în cadrul aceluiaşi text. Raportul stabilit de Lucilius (sec. D 
î.e.n.) si, un secol mai târziu, de Horaţiu, între monolog şi dialog, 
conferind satirelor statutul unor scenarii dramatizate, va evalua 
mai târziu spre tablourile cu personaje numeroase, dar mai ales în 
aglomerarea întrebărilor şi exclamatiilor retorice, specifice, după 
cum se ştie, poeziei romantice. 

La Horaţiu lipsesc violențele de limbaj. În Satira a VII-a de 
pildă, dialogul dintre sclav şi stăpân slujeşte ideea că, dacă legile 
ar fi respectate, desfrâul, lăcomia, necinstea si alte plägi sociale ar 
dispărea definitiv din societatea romană. În schimb, la Iuvenal, ele 
apar frecvent, deoarece moralitatea vremii este adesea 
dezaprobată, ca în Satira a VI-a în termeni foarte duri. 

Retinem, deocamdată, diversitatea aspectelor compoziționale, 
schimbarea registrelor tematice şi, implicit, a tonalitäfü, precum şi 
un element paratextual, cel care indică numărul poeziei şi 
apartenența ei la specia satirei. 

În ce priveşte “epistola”, pentru mulți sinonimă cu 
“scrisoarea” literară, în versuri sau proză,!“ ea avea, de la 
Horaţiu încoace, un destinatar precis (chiar trecut în 
lumea umbrelor sau numai pură invenţie). Ironia si 
sarcasmul, atât de evidente în satire, nu constituiau, aici, 
caracteristici a priori. Eminescu însuşi tradusese Epistola 
a XI-a horatianä adresată “Lui Bullatius”, care nu poate fi 


14 “Prin Eminescu literatura noastră se îmbogățește cu Scrisoarea- 
poezie, în accepţia pe care a avut-o la Horațiu şi Boileau” — afirmă D. 
Murăraşu în vol. M. Eminescu, Scrisori, Tabel cronologic, note 
comentarii şi bibliografie de D. Murăraşu, Bucureşti, Editura 
Albatros, 1972, p. 20. El pune chiar semnul egalității între scrisoare 
şi satiră, deoarece imediat după fraza citată, adaugă: “specia aceasta 
(s.n., A.V.) a fost puțin cultivată la noi: Grigore Alexandrescu, Satira 
spiritului meu, (1842), Cezar Bolliac, La colonelul I. Câmpineanu și 
La maior I. Voinescu (1847), Al. Vlahuţă, Linişte (1888).” (Loc. cit.) 

nicidecum încadrată în categoria satirelor. Dimpotrivă, 
rostirea gravă este specifică întregului text, Horaţiu 
îmbărbătându-şi astfel prietenul ce pleca departe: 


“Deci din Roma, se cade, Soarta fiind cu priintä, 

Să fericeşti depărtatele Samos, Chios şi Rhodos. 

Ia dar multumitor in miini fericitele ore 

Cari un zeu ti le dă; n-amâna cele bune pe alt an 

Şi te vei şti trăind fericit oriunde în lume, 

Grijile noastre fug de cuvinte si-ntelepciune, 

Cerul deasupra schimbi, nu sufletul, marea trecând-o”.15 

Sinonimia cuvintelor “scrisoare” şi “epistolă” este 
parțială, nu totală, iar integrarea textelor astfel intitulate 
într-o subspecie anume poate genera confuzii. Caracterul 
de generalizare urmărit de Eminescu în Scrisorile sale se 
opune epistolei versificate care are un destinatar 
contemporan sau venind dintr-o altă epocă istorică. 
Această convenţie îi permite însă autorului să abordeze o 
problemă literară sau filosofică apelând la modalități 
stilistice foarte variate. 

În virtutea libertății de adresare, sofisticările de tot 
felul devin posibile. Astfel, în Epistolă către Voltaire 
Grigore Alexandrescu se referă la Epistola acestuia către 
Horaţiu. La rândul său, Voltaire, în poezia menționată 
făcuse trimiteri la Epistola lui Boileau către Voltaire 
scrisă de J.M.B. Clément, un adversar declarat al său. 
Oricum, în răspunsul voltairian adresat lui Boileau, 
precizările sunt clare: | 


15 Cf. Horatius, Opera omnia, Il, Satire, epistole, arta poetică, Ediţie 
critică, studiu introductiv, note şi indici: Mihai Nichita, Bucureşti, 
Editura Univers, 1980, p. 229. 


92 Studii eminescologice 


“Toujours ami des vers et du diable poussé, 
Au rigoureux Boileau j’écrivis l’an passé. 
Je ne sais si ma lettre aurait pu lui déplaire, 
Mais il me répondit par un plat secrétaire”.'$ 


La rândul säu, Grigore Alexandrescu reia toate aceste 
trimiteri, făcând din “le secrétaire plat” — adică lipsit de 
relief spiritual — unul din motivele Epistolei sale: 


“Din ziua când am citit scrisoarea către Horace, 
Doream, de s-ar fi putut, toată sfiala să las, 

Să-ţi scriu pe un ton măreț, cât de măreț s-ar putea, 
Si să-ți pornesc un bilet lucrat în fabrica mea. 

Dar auzisem că voi, poeți, scriitori vestiți, 

Îndată ce ati murit, vă faceţi cam neciopliti, 

Cam grosi, necivilizaţi; şi, drept să spui, mă temeam 
Să nu-mi întorci un răspuns mai aspru decât doream: 
Răspuns ca acel ce zici că-n anul trecut ţi-a dat, 

Din partea lui Boileau, un secretar neinvätat. 

Aicea, ca si la voi, să află multi nătărăi, 

Care s-ar da bucuros că sunt secretari ai tăi”. 


Ce-a împrumutat Eminescu din acest posibil model? 
Nimic sau aproape nimic. Dacă “Eminescu a folosit o 
singură dată (ms. 2260, 267) titlul Satira I pentru 
Scrisoarea I”, pe parcurs el face un compromis: îşi 
intitulează Scrisoare fiecare dintre poeziile concepute 


16 Cf. nota 2 la Epistolä către Voltaire, in vol. Gr. Alexandrescu, Poezii, 
Antologie şi postfață de Dumitru Micu, Bucureşti, Editura Minerva, 
1979, p. 65. 

17 Ibidem, p. 65. 

18 Cf. Perpessicius, în vol. M. Eminescu, O, I, p. 174. 

dupä criterii compozitionale comune, dar le numeroteazä, 
întocmai ca în satirele antice. 

Prin intervenția sa — de data această reală, nu 
imaginară —, Maiorescu amendează alegerea făcută de 
Eminescu, în virtutea unor principii estetice precis 
delimitate. 


x k k 


Primul care intuieste (evident, după Maiorescu) 
unitatea structurală a Scrisorilor eminesciene este I. 
Scurtu. În ediția din 1908 el consideră că “în <Scrisori> 
şi-n <Viafa> predomină satira cea mai cumplită, de-o 
vervă şi de-o vigoare fără pereche în literatura 
românească”!”, după ce constatase că, în epoca maturității 
sale creatoare, asistăm la “triumful concepției pesimiste 
asupra romantismului său”20. 

La rândul lor, G. Ibrăileanu şi D. Caracostea dezvoltă 
idei complementare acestora, primul referindu-se la 
unitatea prozodică a Scrisorilor, iar cel de-al doilea la 
geneza lor comună?.. 

În Eminescu: Note asupra versului, G. Ibrăileanu — 
partizanul specializării ritmurilor — susține o idee cu 
rădăcini în antichitatea greacă: “Scrisorile sunt pesimiste 
în diferite grade şi din diferite puncte de vedere, dar tonul 
lor este satiric, sarcastic, vehement, este în genere viu, 


19 I, Scurtu, ed. cit., p. XXIII-XXIV. 

% Loc. cit. 

2! Vezi G. Ibrăileanu, Eminescu: Note asupra versului, în vol. Scriitori 
români şi străini, |, Ediţie îngrijită de Ion Creţu, Prefatä de Al. Piru, 
Bucureşti, E.P.L., 1968 si D. Caracostea, Simbolurile lui Eminescu, 
în vol. Studii eminesciene, Ediţie critică şi note de Ion Dumitrescu, 
prefață de George Munteanu, Bucureşti, Editura Minerva, 1975. 

afirmare puternică de viaţă. În Scrisori nu e tânguire, nu e 
descurajare, nu e deprimare, decât pe alocurea. Deci 
trebuie să aibă metrul trohaic.”?? Şi, după ce identifică în 
fiecare Scrisoare “elemente eminamente trohaice””, 
criticul “Vieţii româneşti” continuă: “Tonul Scrisorilor, 
efuziunea de sentimente, şi de sentimente vii, vehemente, 
mai ales indignarea, lipsa de deprimare cer, în economia 
poeziei eminesciene, metrul trohaic, căci peste toate şi 
mai presus de toate, este determinant tonul psihic.”?* 

Ideea unității prozodice, valoroasă în sine, poate fi 
depistată şi în studiile relativ recente dedicate respectivei 
secţiuni a liricii eminesciene.”° Numai că, până să devină 
“metru trohaic”, cum spune Ibrăileanu, versurile 
Scrisorilor au trecut prin mari prefaceri, care nu se 
limitează numai la măsură, ci propun chiar modificări de 
ritm. 

În acest sens, o privire în laboratorul poetic eminescian 
este revelatoare în privința celor patru nivele urmărite 
concomitent de spiritul său creator: ideatic, compozitio- 
nal, stilistic şi prozodic. 

Considerații privind cele patru nivele se pot face pe 
marginea oricărei Scrisori. Vom limita însă discuția 
noastră numai la Scrisoarea L care ocupă, în cadrul 
ciclului, un loc special. 

Încadrarea acestei poezii în specia satirei este oarecum 
dificilă, dacă admitem că în unele părți ale ei, atât 
conținutul filosofic (cosmogonia împrumutată din Rig- 


2 G. Ibrăileanu, op. cit., p. 156. 


3 Loc. cit. 

Loc. cit. 

25 Vezi Eminescu editat şi comentat de Petru Crefia, Bucureşti, Editura 
Humanitas, 1994, p. 204. 


Studii eminescologice 95 


Veda), cât si tonalitatea nu sunt specifice satirei, ci 
meditatiei. (De altfel, în toate Scrisorile, într-o proporţie 
mai mare sau mai mică, pot fi identificate elemente 
aparținând meditatiei). În epoca receptării influențelor 
hinduse, Eminescu avea numai 22 de ani. Fra prin 1872. 
La vremea aceea, poetul nu-şi punea cu atâta acuitate 
insolubila problemă referitoare la destinul omului de 
geniu în societate. Dar pesimismul său funciar putea să se 
afirme nestingherit, căci tema abordată (naşterea 
Universului, cercetată de “bătrânul dascăl”) îi permitea 
comparatia cu un prezent insensibil la asemenea eforturi. 
Să observăm, deocamdată, că totdeauna la Eminescu, 
antiteza generează fie ironie şi sarcasm, fie considerații 
amare, de un pesimism fără echivoc. 

Element definitoriu al unității structurale a Scrisorilor, 
ritmul trohaic este specific atât versurilor din ms. 2259, 
266 v. — 267 v., cât şi celor din ms. 2290, 47-49, datând 
din (cca. 1872-1873).% Dacă în primul manuscris nu toate 
versurile erau rimate, în cel de al doilea disciplina 
prozodică este riguroasă. Eminescu recurge la sextina cu 
rime aabccb. Dar ritmul (trohaic) şi măsura versurilor 
(16/15 silabe) amintesc de varianta anterioară. 

Cuvântul “Moarte”, făcând parte din genericul 
pesimismului eminescian, este liantul tuturor 
consideratiilor filosofice din această variantă. 


“Moarte, tu îmi pari o noapte neagră, naltä şi întinsă, 
—v/ -v- v-v// —v/ A vv- 16/a 
Iar in mijloc de-ntuneric o făclie stă aprinsă 

vv-v w-/l vv-v -v-v 16/a 


% Cf. M. Eminescu, O, II, p. 174. 


96 Studii eminescologice 


În nemărginirea vremii si a lumii atâmând 

vvvv-v NU vv-v vv- 15% 
Din trecutu-n întuneric în viitor” de întuneric 

VV—V vv-v/lwv- vvv-v 16/c 
Merge längä facla viefii a fiintelor chimeric 

-v AN AM vw v-v 16e 
Sir. La finea razei vieţii umbre-n umbră dispäränd.””® 
HF vo -v VIN =v vv- 15/b 


Contrazicându-l flagrant pe G. Ibrăileanu (care, de 
această dată, atribuie versului trohaic o semnificație pe 
care n-o are), Eminescu aduce noi argumente în sprijinul 
pesimismului său. Astfel, în tiparul 2259, 161-163 apare 
ideea că lumea este condusă de o forță malefică disipată în 
fiecare individ sub numele de “demon” şi considerată a fi 
“viermele-omenirei” ” Din această cauză, predomină 
întrebările şi explicaţiile retorice, căci pesimismul 
eminescian este alimentat de conştiinţa zädärniciei 
oricărui efort, din moment ce binele se transformă în 
opusul său: 


“Nu vedeţi că tot ce-n lume se numeste-naintare 
=v- v- V-V// vv-Vvv-V 
Şi lumină şi ştiinţă, sunt din ce în ce izvoare 
vv-v vv-v// vv- v- MN 


Tot mai multe de-ndoialä, de durere si amar?””° 


Din ratiuni prozodice, cuväntul trisilabic “viitor” devine bisilabic, 
impreunä cu prepozitia “in” el inträ in compunerea unui anapest 
(w-). 

% Cf. M. Eminescu, O., II, p. 177. 

2 Ibidem, p. 179. 

% Loc. cit. 

De aici si concluzia, asemănătoare ca idee, cu cea 
existentă în finalul poemului Împărat şi proletar. Totuşi, 
în acest tipar al primei Scrisori, semnalăm şi inflexiuni ce 
trădează sarcasmul eminescian, aflat, e drept, în stare 
incipientă: 

“O lopată de färänä... Mâna ce au dorit toate 

vv-v VV-V// =v vvv- —v 
Ce-a luat cu ea? — Nimica... Aspirările bogate 
-v- VI v=v// vv-vv VS 

Ce nu le-ncäpea pämäntul, le-a-ncäput trei scânduri 

lungi 
v-vw vl vw- — =- 
S-astfel ai trecut — o umbră... Un convoiu de- 
nmormântare 
—V VV vl v- VVV—V 
Splendid ca o ironie, cu fete nepäsätoare 
-v  vvvv-v// v-v MNNM 
Nici o lacrimă în urma-ti — te urmeazä-n şiruri lungi”! 
-v AN V-V/] w-V —V- 


Si la nivel prozodic poate fi remarcatä nelinistea 
eminesciană generatoare de pesimism. După întrebarea 
patetică “Nu vedeți”, corespunzând unui amfimacru (-v—), 
două cuvinte importante în demonstraţia sa (“Nimica” şi 
“o umbră”) ocupă în versurile respective poziţii identice, 
fiind bine individualizate cu ajutorul cezurilor. Mai mult, 
Eminescu stabileşte similitudini revelatoare şi la nivelul 
unor emistihuri. Astfel, două emistihuri A, conținând 


31 Loc. cit. 

lexeme deosebite sub aspect semantic, sunt receptate de 
subconstientul său creator ca având valoare prozodică 
egală: 


1. “Şi lumină si ştiință”//[......... ] 
VV-V NNN 
2. “O lopată de țărână”//[......... ] 


VV—V NNN 


Este tulburätoare aceastä constatare — valabilä si în 
cazul variantei publicate -, fiindcä ea echivaleazä cu 
acceptarea unei sinonimii prozodice capabile sä justifice, 
la nivelul ritmului, pesimismul eminescian 

Dacä insistäm asupra acestor aspecte, o facem din 
convingerea că, în poezie mai ales, subconstientul creator 
este determinant în multe privinţe. 

Nemulțumit, probabil, de încercările anterioare, numai 
parţial realizate, în varianta autonomă A. 2258, 171-172v., 
datând din (cca.) 1874%, Eminescu schimbă măsura şi 
ritmul, apelând la endecasilabul iambic, specific sonetului 
clasic. Versurile respective nu sunt rimate. “Moartea 
eternă” şi uitarea” sunt considerate sinonime perfecte: 


“Puţini ferice, prea multi neferice 


v- v-v/v- w-v 11 (SA+6B) 
Nevoia-i duce si ei duc nevoia 
vv —v/ vv-  v-vll (5A+6B) 
Iară pecetea vieţii lor e moartea, 
VVV—V —v-/ vv Il (8A+3B) 


% Ibidem, p. 174. 

Moartea eternă — care e uitarea.” 
=v v-V/ vv- vo 1 (5A+6B) 


Construcţia fragmentului respectiv, punând în evidenţă 
preponderența  endecasilabilor “a minore”, a fost 
abandonată în favoarea unor sextine cu rime perechi 
(aa/bb/cc), specifice alexandrinului românesc cu varianta 
lui catalectică. Experiența aceasta este atestată de varianta 
B. 2278, 36 v.- 45. 

În tiparul următor, C. 2276!, 48 (+47 v.) -51+53-55, 
Eminescu păstrează alexandrinul românesc şi dispunerea 
rimicä, dar tipul strofic variază. Explicaţia constă în 
necesitatea de a fluidiza ideea, autorul refuzând corsetul 
unui modul strofic oarecare. 

Coagularea versurilor în strofe în funcţie de idee 
poetică, precum şi sistemul rimic sunt bunuri definitiv 
câştigate pentru întregul ciclu. Dar nu şi ritmul, după 
cum ne-o dovedesc primele patru versuri din această 
variantă: 


"Cu gene ostenite eu suflu-n lumânare 


v-v VV-V//V-V ` VM 14/a 
Ceasormicul urmează a timpului cărare 

V—VV v-v// vw vv 14/a 
Perdelele-ntr-o parte le dau si in odae 

VAN MÉ v~ vvv-v 14/b 
Revarsä luna plină duioasä ei väpae.””* 

v-v AN VI v-v- MAN 14/b 


3 Ibidem, p. 191. 
3 Ibidem, p. 203. 

Versurile citate se deosebesc de cele publicate în 
“Convorbiri” atât prin dimensiuni (acolo: 16/15 silabe; 
aici: 14/13 silabe), cât şi prin ritm (trohaic, si nu iambic). 

A fost suficientă antepunerea unei silabe accentuate în 
fiecare emistih, pentru ca versul iambic de 14 silabe 
(7A+7B) să se transforme în vers trohaic de 16 silabe 
(8A+8B). Modificarea (definitivă de această dată) este 
atestată de varianta D. 2282, 59-68, intitulată Scrisoarea a 
III-a. 

Comparând primul vers al tiparelor C şi D constatăm 
nu numai o altă dimensionare a lor, ci şi o schimbare 
semnificativă a tonalitätii, ca urmare a trecerii la alt ritm. 
Astfel, în C. 2276!, 48 ritmul iambic definea prozodic 
următorul conţinut: 


"Cu gene ostenite eu suflu-n lumânare.” 
VAN VV-V//v-V vv-v (7A+7B) 


Renuntându-se la cuväntul monosilabic “eu”, devenea 
posibilă utilizarea unui cuvânt bisilabic (“sara”), la 
începutul emistihului B. Procedeul antepunerii unei silabe 
funcţionează şi în emistihul A. dar, de această dată nu mai 
era nevoie de înlocuirea unui cuvânt, ci de adăugarea 
unuia monosilabic. Rezultă, în varianta D. 2282, 59-68, 
următorul vers: 


"Când cu gene ostenite sara suflu-n lumânare 
VV—V vv-v// v v vv-v (8A+8B) 
Recurgerea la versul trohaic de 16/15 silabe în toate 


Scrisorile eminesciene pledează în favoarea unității lor 


3 Ibidem, p. 209. 


Studii eminescologice 101 


prozodice, prefigurând, la acest nivel, apartenența la 
acelaşi ciclu şi continuitatea lor stilistică şi tematică.” 


xxx 


Faptul cä in varianta publicatä in numärul din 1 
februarie 1881 al revistei “Convorbiri Literare” versurile 
au rime perechi este o realizare prozodică remarcabilă. Se 
facilitează astfel autonomia distihurilor şi, simultan, se 
permite trecerea mai directă, fără constrângeri formale sau 
adaosuri parazitare, spre altă strofă. 

Sub aspect compozițional, Scrisoarea I are şase părți, 
uşor de altfel, de identificat, datorită structurii compozite 
a poemului, precum şi a diferențelor de ton ce le 
caracterizează. Comentându-le, Petru Creţia remarcă 
faptul că acestea “se urmează în cerc, până la întoarcerea 
în punctul de început.” Iar începutul, la rândul său, 
consacră “ieşirea din timpul trăit în nemijlocire şi [...] 
intrarea într-o altă stare, sub puterea strälucirii lunare.” 
Este, de fapt, starea romantică generând meditaţia. 

Elogiul lunii (“Lună, tu, stăpân-a mării”), remodelarea 
trecutului prin vis, precum şi singurătatea poetului sunt 
motive şi teme romantice, inexistente aşadar în satira 
clasică. Iată de ce, probabil, Eminescu a preferat în cele 
din urmă termenul de Scrisori, acceptând numai parțial 


36 În ediţia — deja citată — Eminescu editat si comentat de Petru Cretia, 
autorul face, la p. 204, o afirmaţie demnă de reţinut: “Scrisorile 
constituie un ciclu în care se întrevede o unitate, provenită, dacă nu 
neapărat dintr-un proiect inițial cuprinzându-le pe toate, oricum 
dintr-un număr statornic de tensiuni interioare care l-au însoțit pe 
Eminescu toată viața”. 

37 Ibidem, p. 208. 

% Loc. cit. 

convenţia. Căci, lipsindu-le de un destinatar precis, el 
poate generaliza — intenţie vizibilă încă de la început. 
Totuşi, concepţia care a stat la baza lor, construcția 
prozodică similară până la detalii, dar, mai ales, violențele 
de limbaj din Scrisoarea III, sarcasmul evident din 
Scrisoarea II, esentializat şi cenzurat în Scrisoarea I etc., 
motivează alegerea şi intervenția lui Maiorescu. 
Versuri ca acestea nu sunt specifice satirei: 


“Vezi pe-un rege ce-mpânzeşte globu-n planuri pe un 
veac, 
- VV VV-V// =v —V vo 
Când la ziua cea de mâne abia cuget-un sărac... 
VV=V =v -v/i v- NN v- 
Deşi trepte osebite le-au ieşit din urna sorții, 
v--v vv-v/lvv- MN MN 
Deopotrivä-i stăpâneşte raza ta şi geniul morții.” 
VV—V Ven (Gen e NN =V 


39 


Pesimismul şi antiteza romantică — două elemente 
comune versurilor citate — reievă o psihologie ce trece 
existenţa printr-un filtru tragic şi nicidecum ironic. 

Nici cosmogonia pe care “bătrânul dascăl” o reface 
dând “gândul îndărăt cu mii de veacuri” n-o găsim în 
satirele horatiene (si, în general, în toate textele 
circumscrise speciei). 

Realizarea prozodică a ideii naşterii Universului 
datorită unei voințe primordiale, vădind influențe 
peremtorii din Rig-Veda, este cu totul remarcabilă şi se 


3 Toate citatele după varianta publicată sunt date după ediția: M. 
Eminescu, Opere alese, 1, Ediţie îngrijită şi prefațată de Perpessicius, 
Bucureşti, E.P.L., 1964, p. 136-140. 

individualizeazä în cadrul strofei respective prin marcarea 
expresä a cezurilor: 


“Dar deodat-un punct se mişcă... cel întâi şi singur. 
Iată-l 


Vy— V— VV -v- vv =v 
Cum din chaos face mumă, iară el devine Tatăl..."% 
vv-v -v MÄ vw- MA AN 


Dar compararea lumilor în devenire cu “roiuri 
luminoase izvorând din infinit”, a căror efemeritate este 
specifică insignifiantelor gâze şi insecte de tot soiul, 
probează înclinația lui Eminescu spre sarcasmul 
esenfializat şi invectiva camuflată. Nicăieri in satirele 
horatiene nu apar, cu atâta forță expresivă, asemenea idei 
într-un comentariu poetic: 


“Iar în lumea asta mare, noi copii ai lumii mici, 
v-v =v —v//— v=v-v— 
Facem pe pământul nostru muşuroaie de furnici; 
-V NNN MII VAN vv- 
Microscopice popoare, regi, osteni şi învățați 
ww vl v— vvv- 
Ne succedem generaţii şi ne credem minunati; 
VV-V vvv/l vv-v vv- 
Muşti de-o zi pe-o lume mică de se măsură cu cotul, 
—V— vv All AN vv 


10 Nu este lipsit de interes să menționăm faptul că T. Arghezi preia două 
Time compuse din această Scrisoare, fără să aducă vreo modificare 
minimă (cum ar fi aici, de pildă, inversarea termenilor). “lată-l / 
Tatăl” şi “fericească-l /dascăl ” se regăsesc în poezia Între două nopți 
şi, respectiv, Trişca. 

În acea nemärginire ne-nvârtim uitând cu totul 


vv- vw-vllw- v- MA 
Cum că lumea asta-ntreagă e o clipă suspendată, 
VV—V VV vv-v NV 


Că-ndărătu-i şi-nainte-i întuneric se arată”. 
vv-v VV—V// WAN NNN 


Desprins din context, ultimul vers citat, în care trecutul 
(“că-ndărătu-i”) şi viitorul (“şi-nainte-i”) se află sub 
semnul întunericului etern, se impune prin egalitatea de 
esență a momentelor temporale, cărora le corespund 
celule ritmice identice (respectiv câte un peon III). 
Identitatea prozodică a emistihurilor, ca şi a părților care 
le compun este totală, fiind exprimată de succesiunea a 
patru peoni II (vv-v vv-v//vv-v vv-v). 

Acelasi tip peonic apärea, insä, si in urmätorul vers din 
Glossä: 


“Viitorul si trecutul” 
NNN NNN 
a cärui continuare: 


“Sunt a filei două fete” 
VM AN A 


dezvoltă, de fapt, aceeaşi idee. În ambele poezii, 
Eminescu pune semnul egalității (nu numai prozodice) 
între cele două categorii temporale fundamentale din care 
decurgea acel “prezent continuu” remarcat deseori în 
creaţiile sale. 

Dacă alăturăm versul citat din Scrisoarea I de cel din 
Glossă şi constatăm că atât referirile la timp cît şi 

rezolvarea prozodică sunt identice, este cazul să ne 
întrebăm dacă o minte omenească — fie ea şi genială — 
poate stabili, singură, asemenea similitudini, sau intervine 
si altceva, un element mai profund, care scapă înţelegerii 
noastre. 

Pe de altă parte, Eminescu procedează în spiritul 
esteticii romantice, fiindcă strofa imediat următoare — o 
duodecimă — introduce elemente proprii meditatiei şi 
nicidecum satirei. E adevărat, pentru romantici amestecul 
speciilor, ca şi amestecul genurilor echivalează cu o notă 
particulară a curentului, numai că Eminescu ridică acest 
deziderat la o cotă valorică foarte înaltă. Pentru 
cugetătorul care cunoaşte dinainte sfârşitul Universului, 
translarea gândurilor spre timpul acelei realităţi este 
făcută în maniera unei profunde meditații, ce nu se abate 
câtuşi de puţin de la adevărul consemnat ştiinţific. Aşa 
încât: 


“Soarele, ce azi e mândru, el îl vede trist şi roş 
—VV/ v- voll vvv =v- 

Cum se-nchide ca o rană printre nori. întinecoşi. 
VV—V vv=v// vv- vvv- 

Cum planetii toți îngheață şi s-azvärl rebeli în spat 
v-v - vll w-v- v- 

Ei, din frânele luminii şi ai soarelui scäpati.” 

— VAN v-=v// VAN v- 


Imperfectiunile formale, antrenând chiar schimbarea 
genului (“planeti” în loc de “planete”) sau numai 
transcrierea prescurtată, dictată de măsura versului (“spaf” 
în loc de “spatiu”), trădează o anumită febrilitate în 
comunicarea poetică. Adevărul ştiinţific, reprodus corect, 

are întâietate asupra ideii şi, evident, asupra expresiei. 
Dar, ca o compensație poetică şi prozodică, versurile 
următoare ating altă cotă valorică: 


“Timpul mort şi-ntinde trupul şi devine veşnicie, 
V— VV NI NV NV 

Căci nimic nu se întâmplă în întinderea pustie, 
vv- NM VAN v-V 

Si în noaptea nefiintei totul cade, totul tace 
VV—V vv-v//-v NT NA 

Căci în sine împăcată reîncep-eterna pace...” 
VV—V vv-v/lvv-v-V -v 


Dacä acesta e destinul Universului, soarta lumilor 
care-l populează devine insignifiantä: 


“Ce-o sä-i pese soartei oarbe ce vor ei sau ce 
gândesc?” 
NON NV ll v- v 


Asemenea considerații sunt străine satirei latine si, în 
general, speciei. Ceea ce aduce nou Eminescu, în această 
privință, este amestecul eteroclit de teme şi tonuri, în 
acord, totuşi, cu accepţia primordială a termenului — 
sesizată cu uşurinţă de Maiorescu. Fiindcă “satura lanx” 
însemna (în sens figurat, desigur) posibilitatea apropierii 
unor elemente divergente, cum sunt: descrierea lirică, firul 
narativ, dialogul şi monologul etc. 

Eminescu acţionează concomitent la nivel compozi- 
tional, variind dar armonizând registrele tonale. Dacă ar fi 
procedat, de pildă, ca Gr. Alexandrescu în Satiră. Duhului 
meu, atunci pesimismul său ar fi făcut notă discordantă cu 

potentiala sa vervă satirică. Dar aşa, temperându-şi apa- 
rent atitudinea, care, în fond, este canalizată spre sar- 
casmul esentializat, exprimarea pesimismului devenea 
posibilă cu notele lui profunde si dureroase. 

Nicăieri la Horaţiu şi Iuvenal — sau în alte produse ale 
speciei — nu există asemenea împletiri de tonalități, ca 
urmare a trecerii subtile de la un sentiment la altul. Aici, 
“bătrânul dascăl” este când deplâns, când ironizat sau 
privit cu simpatie fraternă pentru visul himeric al cunoaş- 
terii, nutrit o viatä-ntreagä. “Prea puţin!” — conchide 
poetul —, pentru că viața însăşi rămâne o mare 
necunoscută, din moment ce totul se sfârşeşte prin moarte: 


“Şi când propria ta viață singur n-o ştii pe de rost, 
VV—VV — -vV NN vv- 

O să-şi bată alții capul s-o pătrunză cum a fost? 
VV—V -v —V// v-v =- 

Poate vrun pedant cu ochii cei verzui, peste un veac, 
-v vv- vl nf -vv- 

Printre tomuri brăcuite aşezat si el, un brac, 
vv-V vwv-v// vv- v-/v- 

Aticismul limbii tale o să-l pună la cântari, 
VV-V AN Al w-V vv- 

Colbul ridicat din carte-ti l-a sufla din ochelari 


-v vv- voll vw- vvv- 
Şi te-o strânge-n două şiruri, aşezându-te la coadă 
VV—V -v MI ww NN 


În vreo notă prizäritä sub o pagină neroadä.” 
VAN OVV=V//vv-vV v=» 
Dupä cum s-a putut observa, tipul de analizä 
preconizat de noi nu este urmărit cu obstinafie. Şi totuşi, 
suficiente elemente prozodice — de la utilizarea măiastră a 

cezurilor până la alcătuirea internă a celulelor ritmice — 
pledează în favoarea ideii că subconştientul creator poate 
fi, astfel, mai bine cunoscut. 

Să dăm un exemplu. 

Într-o poezie — indiferent de dimensiuni — amfimacrul 
(-v-) apare foarte rar. În Scrisoarea I, atunci când poate fi 
semnalat, el traduce neliniştea poetului sau punctează 
ritmic unele sintagme-cheie în economia strofei sau chiar 
a întregului poem. Astfel, soarele este “trist şi ros” (-v-), 
prefigurând “Timpul mort” (-v-). Oamenii sunt "Must 
de-o zi” (-v-), iar întrebările insistente: “ce vor ei?” si 
“cum a fost?” relevă, prin intermediul structurii prozodice 
— un amfimacru — o stare de spirit neschimbată. 

La neliniştile sale esenţiale există un singur răspuns. 
Moartea — ca realitate universală — este unicul criteriu de 
care oamenii ar trebui să ţină cont atunci când edifică ceva 
sau, dimpotrivă, distrug: 


“Poți zidi o lume-ntregă, poţi s-o sfarămi. . . orice-ai spune 
~v- vv-vll ~v wi -v -vV 
Peste toate o lopată de tärânä se depune.” 
vv-v VAN ` VM 


Este, aici, un pesimism nefisurat de vreo speranţă. 
Figurând ca emistih A într-unul din versurile variantei C. 
2259, 161-163, construcției gramaticale şi poetice “Peste 
toate o lopată” i se găseşte, în varianta publicată, o 
continuare adecvată: “de tärânä se depune”. În această 
formă, emistihurile pun în evidență celule ritmice de 
acelaşi tip (vv-v vv-v//vv-v vv-v). Ideea morţii 
egalizatoare se subintelege. Substratul prozodic ne oferă 
un argument suplimentar. 

Pe de altă parte, grimasa ironică ce însoţeşte prezum- 
tivul tablou al înmormântării aruncă noi lumini asupra 
ipocriziei omeneşti: 


“Or să vie pe-a ta urmă în convoi de-nmormântare 
vv v- Al vv- vWV 
Splendid ca o ironie cu priviri nepäsätoare... 
=v ` vvvv-v// vv- ` NNN 
Iar deasupra tuturora va vorbi vrun mititel, 
VV=V VV-V// vv- vvv- 

Nu slăvindu-te pe tine... lustruindu-se pe el.” 

— VAN MAM v-v wv- 

De data aceasta, negatia nu se mai asociazä cu alt 
cuvânt, pentru a forma o celulä ritmicä oarecare. Ea este 
mai puternică — şi singura care se impune, prozodic, din 
întreg tabloul descris. Din această cauză, nu atât prin idee, 
cât prin rezolvare prozodică, fragmentul citat capătă 
autonomie, fiind el însuşi o satiră necruțătoare la adresa 
contemporanilor. 

Dar poetul plusează. “Iată tot ce te aşteaptă” — continuă 
el. În cel mai bun caz, o posteritate nedreaptă îţi va judeca 
faptele şi gândurile cu măsuri măsluite, menite s-o 
avantajeze. Astfel încât, “Măgulit e fiecare/Că n-ai fost 
mai mult ca dânsul”, micşorând, adică, altitudinea gândirii 
până la nivelul de înţelegere al mintilor obişnuite. Prin 
alegerea pronumelui nehotărât “oricine” Eminescu 
exprimă tocmai această idee în care se simte şi disprețul 
față de exegetii improvizati: 

“Astfel încăput pe mâna a oricărui, te va drege, 

-v vv- V-V// vv-v/ NV 

Rele-or zice cä sunt toate cäte nu vor infelege.” 

NV wo JANN VAN 

De remarcat că, prozodic, pronumele în genitiv (“a 
oricărui”) este pus între cezuri (una fixă, alta mobilă), spre 
a fi mai bine individualizat. Procedeul fusese folosit cu 
bune rezultate, menţionate deja, în tiparul 2259, 161-163. 

Tabloul final, creionat în manieră romantică, îmbină 
elemente specifice pastelului cu cele proprii meditatiei. 
Eminescu însuşi atrage atenția asupra autonomiei 
acestuia, separând strofa care îl conţine de restul textului 
printr-un rând format din puncte de suspensie. Ceea ce 
încă mai păstrează autorul din arsenalul satirei este modul 
de adresare, ce presupune utilizarea verbelor la persoana a 
II-a singular. 

Dar şi aici ambiguitatea persistă. La începutul strofei 
respective, luna constituie obiect de contemplare. Ca 
atare, poetul recurge în expunerea sa la persoana a II-a 
singular: 


“Între ziduri, printre arbori ce se scutură de floare 
vv-—V/  vv-v// VV—VV V-V 

Cum revarsă luna plină linistita ei splendoare!...” 
— VV valwa — MN 


În schimb, în partea a doua a strofei, nu numai un 
cet 77 


verb-cheie (“plutesti”), dar şi adjectivul posesiv “ta 
indică schimbarea persoanei gramaticale: 


“Mii pustiuri scânteiază sub lumina ta fecioară, 
— vv w-v/ v-v — MAN 

Si câți codri-ascund în umbră strălucire de izvoarä! 
v- -v- v-v// VM vv-v 

Peste cäte mii de valuri stäpänirea ta sträbate, 
VV—V —  v-v/ VV—V — MN 

Când plutesti pe miscätoarea märilor singurätate, 
VV vvv-v// NN Vvv-=v 
Si pe toţi ce-n astă lume sunt supuşi puterii sorții 
VV— v-v -v/l v- WA AN 
Deopotrivä-i stăpâneşte raza ta şi geniul morții!” 
VV—V wol vyv AN 


Încä un fapt prozodic trebuie neapärat menţionat. În 
construcţia: peon III + silabă independentă accentuată 
(w-v —), al doilea element prozodic aduce întotdeauna un 
plus de informaţie, dând versului care îl conţine o 
importanță deosebită în economia strofei. Or, din acest 
punct de vedere, versul: 


“Peste câte mii de valuri stăpânirea ta străbate” 
(A) vv-v —  v-v//(B) vv-v —v-v 


se remarcä atât prin prezenfa constructiei respective in 
ambele emistihuri, cät si prin identitatea lor prozodicä. 


KEE 


Această sumară descriere a textului eminescian 
demonstrează caracterul său compozit. În lipsa unui 
dialog real, ca în majoritatea satirelor antice, — element 
specific acestei structuri, permițând dramatizarea -, 
Eminescu recurge la tablouri vivante, cu aglomerări 
pestrite şi irelevante. Oamenilor care le populează poetul 
le vestejeşte, de fiecare dată, goana oarbă spre nicicând şi 
niciunde. 

Entre satire, épître et lettre littéraire (Résumé) 


Dans l'édition de T. Maiorescu de 1883, les premières 
quatre Lettres de M. Eminescu paraissent sous le titre de 
Satires, quoique ces textes soient parus dans la revue 
“Convorbiri literare” sous le générique proposé par l’auteur et 
non sous celui du futur éditeur. Quand même, pendant une 
quarataine d’années, les éditeurs ont oscillé entre Lettre et 
Satire, titres qui paraissent successivement pour denommer les 
mêmes textes. 

Dans l’ouvrage ci-dessus, l’auteur établit la différence entre 
satire, comme espèce du genre lyrique, et épître et lettre 
littéraire, considérées comme sous-espèces littéraires. 

Les traits compositionnels de la satire antique, repris 
seulement partiellement par quelques lettres littéraires, justifient 
l’encadrement proposé par T. Maiorescu. 

L'auteur de cette étude surprend aussi avec acribie qu’il y a 
des nuances compositionnelles et paratextuelles entre épître et 
lettre litteraire. 

La nouveauté de cette étude réside à rendre clair des 
questions appartenant autant à l’histoire littéraire qu’à la théorie 
littéraire. Dans ce sens, l’analyse prosodique qu’on met en 
pratique au texte Scrisoarea I (Lettre I) met en évidence en 
quelle mesure le jugement esthétique de T. Maiorescu a été 
justifié. 


“De câte ori, iubito ...” 
— perspectivă prozodică — 


Carmen ANDRIOAIA 


Despre Eminescu s-a scris şi se va mai scrie într-o 
tonalitate encomiastică. Această receptare unanimă se 
justifică atât prin simpla percepere neautorizată, cât şi prin 
rezultatul unei analize mai profunde, de adâncime. 

Abordarea pe care o propune lucrarea de față 
complineşte perspectiva stilistică asupra textului privit la 
diferite nivele (fonematic, morfematic, lexical sau 
sintactic) printr-o încercare de analiză prozodică a textului 
poetic eminescian De câte ori, iubito... 

Acceptând teoria lui Ibrăileanu în legătură cu 
“adecvarea ritmului la idee”, se impune racordarea 
discursului liric la constituentii lui intrinseci, respectiv la 
ritm şi rimă, existând o relație indisolubilă între ceea ce 
exprimă poetul şi modul în care o face. 


l G. Ibrăileanu, Eminescu: Note asupra versului, în Opere, vol. 3, Ediţie 


critică de Rodica Rotaru si Al. Piru, Prefatä de Al. Piru, Bucureşti, 
Editura Minerva, 1976, p. 308. 

Apărută în Convorbiri Literare la 1 septembrie 1879, 
De câte ori, iubito... aparţine “ciclului veronian” ? 

Nu se vor face referiri la cele trei variante datate 1877- 
1878, ci se va avea în vedere versiunea definitivă care 
reflectă opțiunea ultimă a poetului Eminescu: 


I. De câte ori iubito, de noi mi-aduc aminte, 


U-U- U-U//U- U- U-U 14a 
II. Oceanul cel de gheaţă mi-apare înainte: 

U-U UU-U //U-U UU-U 14a 
III. Pe bolta aurie o stea nu se arată, 

UU UU-U//U-- UU-U 14b 


IV. Departe doară luna cea galbenă-o pată; 
U-U -U  -U//U- UV UU 14b 
V. Iar peste mii de sloiuri de valuri repezite 
UUU- U-U A U-U UU-U 14c 
VI. O pasăre pluteşte cu aripi ostenite, 
U-UU U-U// U-U UU-U 14c 
VII. Pe cänd a ei pereche nainte tot s-a dus 
U- U- U-U/ UU -U- 13d 
VIII. C-un pâle întreg de păsări, pierzându-se-n apus. 
U- U- U-U //U-UU U- 134 
IX. Aruncă pe-a ei urmă priviri suferitoare, 
U-U U- -U//U- UUU-U 14 e 
X. Nici räu nu-i pare-acuma, nici bine nu... ea moare, 
-- -UU-U //- -U- /- -U 14e 
XI. Visându-se-ntr-o clipă cu anii înapoi. 
U-UUU -U A U-UUU- 13f 
XII. Suntem tot mai departe deolaltä amândoi, 
U-  - UU-U/U-U UU- 13f 
XIII. Din ce în ce mai singur mă-ntunec și îngheț, 
U-U- U-U /U-U UU- 13g 


2 Alain Guillermou, Geneza interioară a poeziilor lui Eminescu, Editura 
Junimea, laşi, 1977, p. 234. 

XIV. Când tu te pierzi în zarea eternei diminefi. 
U- U- U-U/U-U UU- 13g 


Compozitional, poezia are trei părți distincte. Prima 
parte conține versurile I si II, constituindu-se într-o 
reactualizare a trecutului erotic prin intermediul amintirii. 

Cea de-a doua, totalizând nouă versuri (III-XI), 
cuprinde o viziune alegorică a omului de geniu (pasăre) si 
a lumii (“pâlc întreg de păsări”) în care iubita se inte- 
grează organic. 

Partea a treia alcătuită din ultimele trei versuri, conți- 
ne, după revenirea la planul uman anterior retrospectivei 
metaforice, atât concluzia cât și atitudinea poetului. 

Această delimitare tripartită este impusă de semnele de 
punctuație existente în text. Prezența celor două puncte 
anunță o enumerare. Particularizând, prin declanşarea 
memoriei voluntare/involuntare (“mi-aduc aminte”) ele 
sugerează caracterul retrospectiv al amintirii, caracterul 
alegoric al celei de a doua părți semnificând trecerea 
factorului biografic în planul transcendentului. 

Dacă trecerea de la prima parte a poeziei la cea de a 
doua se realizează aproape pe nesimţite, ultima este 
marcată grafic de punctele de suspensie care se întind pe 
lungimea unui întreg vers. 

Această pauză fragmentează semantic discursul liric, 
individualizând realitatea pustiită, destrămată surprinsă în 
manieră existenfialistä “avant-la-lettre”: “mä-ntunec şi 
îngheţ”. 

Reluarea sintagmei “de câte ori, iubito” din titlu în 
primul vers plasează întregul poem sub zodia nostalgiei, a 
neîmplinirii. Apelativul “iubito” pare a iniţia un dialog “in 
absentia” cu fiinţa iubită. 

Amfibrahul (U-U), neutru din punct de vedere 
prozodic, reliefează, prin structurarea cuvântului “iubito” 
neindividualizarea fizionomică şi psihică a femeii. lubita 
nu are nume, ea este văzută la modul generic, mai mult ca 
un principiu. 

Sentimentul iubirii este corelat cu cel al naturii 
(afectivitatea estompatä de glacialitatea peisajului), iar 
gestica ritualică specifică ceremonialului iubirii lipseşte, 
denotând atât scindarea cuplului cât şi a eului poetic. 
Schemele ritmice sesizează această ruptură, perturbările 
ritmice expresive existente în text fiind concludente în 
acest sens. 

Dipodiile iambice legate care individualizează 
sintagmele similare “de câte ori” (1) şi “din ce în ce” 
(XIII) permit o interpretare nuanțată. Dacă în primul vers 
ruptura dintre cei doi se plasa doar la nivelul mentalului: 


(“De câte ori iubito, de noi mi-aduc aminte”), 
U-U- /U-U //U- U-/ U-U 


în penultimul despărțirea se va materializa la nivel fizic: 


(“Din ce în ce mai singur mä-ntunec si îngheţ.) 
U-U- U-U /W-U UU- 


“De câte ori este echivalent cu “de multe ori”, schema 
ritmică a ultimei sintagme fiind identică (U-U-), 
Caracterul legat al celor două celule iambice sugerează, în 
ambele cazuri, iminenta rupturii definitive. 

Faptul că emistihurile A ale celor două versuri citate 
prezintă aceiaşi schemă ritmică: 

“De câte ori, iubito” vs. “Din ce în ce mai singur” 
U-U- U-U U-U- U-U 


trebuie coroborat cu o convertire a prezenței în 
absență. Existenţa interlocutorului (“iubito”), chiar dacă e 
numai presupusă, subliniază totuşi o prezenţă. 

În finalul poemului poetul rămâne definitiv “singur”. 
Înstrăinarea cuplului era insinuată de la început prin 
invocarea unui univers înghețat şi pustiu printr-un 
ansamblu de structuri vizuale (“ocean”), termice 
(“gheaţă”) şi cinetice (“sloiuri de valuri repezite”). 

Chiar dacă plasarea locufiunii verbale “mi-aduc 
aminte” în imediata apropiere a pronumelui la persoana 
întâi plural semnifică reîntoarcerea în trecutul armonios al 
cuplului, caracterul sincopat, lipsit de armonie al relației 
dintre cei doi, se reflectă şi pe plan prozodic prin folosirea 
dipodiilor iambice (U-U-): “de câte ori”, “pe când a ei”, 
“c-un pâlc întreg”, “când tu te pierzi”. 

Prezenţa obsesivă a referirilor la personajul feminin în 
toate structurile menționate sugerează caracterul disonant 
al iubitei “pierdute” şi suferința provocată de lipsa comu- 
nicării. 

Resorturile amintirii vizualizează imensitatea oceanu- 
lui care, prin întindere devenind un obstacol de netrecut, 
creează o barieră imensă. Distanţa este amplificată în mod 
vizibil prin invocarea “gheții” ca determinativ al “ocea- 
nului”: “Oceanul cel de gheaţă mi-apare înainte”. Actuali- 
zarea imaginii “înghețate” este atât rezultatul memoriei 
involuntare cât şi al celei voluntare: 

L “De câte ori iubito, de noi mi-aduc aminte, 
II. Oceanul cel de gheaţă mi-apare înainte.” 

Acuitatea percepţiei termice apare ca rezultat al 
insatisfactiei nerealizării perechii primordiale. Din această 
. perspectivă poemul pare a fi un mit răsturnat al 
androginului, în De câte ori iubito... unitatea redevenind 
dualitate. 

Poetul actualizează două planuri ale spatialitätii. 
Primul este cel al oceanului nesfârşit şi îngheţat, iar al 
doilea este cel al văzduhului. “Bolta aurie”, sugestie a 
apusului, a sfârşitului zilei şi implicit a iubirii, este lipsită 
de orice speranţă sau perspectivă: 


III. “Pe bolta aurie o stea nu se arată, 
U-U UU-U//U- -  UU-U 

IV. Departe doară luna cea galbenă — o patä;” 
U-U-U-U//U-UU/U-U 

Absența stelei, ideal spre care tinde orice muritor (vezi 
Luceafărul şi La steaua) denotă dispariţia oricărei tendințe 
ascensionale, transcendente şi este compensată doar de 
apariția difuză şi îndepărtată a lunii. 

Eminescu nu se referă la “galbenul” strălucitor, tonic, 
ci la acela palid, morbid. Nici luna, spaţiu al evaziunii şi 
visului, nu este văzută ca un astru luminos. Nu este 
invocată incandescenta stelei ca sursă a luminii, ci doar 
reflectia ei pe un astru inert, “galben ca o pată”. 

Caracterul eminamente vizual al poemului este incon- 
testabil, meritul poetului Eminescu fiind acela de a-l 
converti în auditiv. 

Se poate vorbi, în acest caz, de un simbolism vocalic in 
De câte ori, iubito...? Răspunsul este strict legat de 
poziţia vocalelor sub ictus şi de gradul lor de apertură: 

pen EEE EE EEE RE 
kal Tel LITE 


Aspectul nostalgic, uşor întunecat al primului vers este 
surprins la nivel fonetic, prin valoarea acustică a vocalelor 
"mu şi “4” considerate închise (“câte”, “aduc”), în 
combinaţie cu vocala “o” care este una intermediară 
GËT 22% 

(“ori , “noi ): 


I. “De câte ori iubito, de noi mi-aduc aminte” 
Aceste vocale închise permit actualizarea trecutului, a 
amintirii care declanşează o percepţie glacialä a lumii. 
Imensitatea, răceala şi depărtarea, atribute esențiale ale 
“oceanului de gheață”, sunt sugerate fonetic de calitatea 
vocalei “a”, considerată ca fiind cea mai deschisă din 
sistemul fonologic al limbii române. 

Orizontalitatea rece, statică, albul îngheţat sunt eviden- 
Date prin frecvenţa aceleiaşi vocale “a” a cărei luminozitate 
glacială se atenuează prin diftongare (“oceanul”, “gheatä”). 

Regimul amorf, înghețat şi lipsit de viață, de speranță 
este reliefat prozodic de perturbarea ritmică. Accentuarea 
vocalei închise “u” din adverbul “nu” imbogäteste valorile 
expresive ale acestuia: 


“Pe bolta aurie o stea nu se arată”. 
UU UU-U//U- - UU-U 


Silaba independentă accentuată pe care o structurează 
adverbul reliefeazä contrapunctic atmosfera întunecată 
dominată de tristeţe. Întunericul absolut este slab luminat 
de viziunea îndepărtată şi difuză a lumii. 

Simbolismul vocalic al cuvântului “luna” reflectă 
încercarea de trecere de la tonurile închise la cele deschise 
prin succesiunea vocalelor “u” (cea mai închisă) si “a” 
(cea mai deschisă). 

Impresia acustică de îndepărtare este motivată şi de 
preferința poetului pentru linia de pauză (“luna cea 
galbenă-o pată”) care fixează prozodic locul cezurii 
mobile. Se poate pune întrebarea de ce optează Eminescu 
pentru linia de pauză şi nu foloseşte virgula. Impunând 
apariția aceleiaşi cezuri mobile, pauza ritmică presupusă 
de linia de pauză este mai mare decât aceea cerută de 
virgulă. Pustietatea, întunericul pregnant echivalând cu 
deznădejdea este evocat redundant de liniştea apăsătoare 
sugerată de linia de pauză. 

Pătrunderea în acest spațiu imens şi îngheţat, simbol al 
disperării şi al anulării afectivității, are loc tot în regimul 
“departelui”, “peste mii de sloiuri”. 

Această viziune îndepărtată reiese şi din caracterul 
ascendent al peonului IV (“iar peste mii” UUU-) care 
deplasează perspectiva din planul acvatic îngheţat spre cel 
ceresc: 


V. “Iar peste mii de sloiuri de valuri repezite 
UUU-(7)  U-U// U-U UU-U 


VI. O pasăre pluteşte cu aripi ostenite.” 
U-UU U-U//U-U UU-U 


Marea virtuozitate prozodică a poetului este subliniată 
de folosirea în cazul acestui vers (VI) a procedeului “în 
oglindă”, care constă în corespondenţa perfectă a valorii 
silabelor din cele două emistihuri. Prin frecvenţa redusă a 
apariției lui, versul care îl actualizează dovedeşte atât 
rafinament prozodic cât si potentialitäti expresive. 

Acest procedeu pare a trăda măştile alegoriei, pasărea 
fiind doar o oglindire, o răsfrângere a imaginii poetului, 
respectiv a creatorului de geniu. Procesul de oglindire se 
insinuase încă de la debutul poeziei, oceanul de gheață 
manifestându-se ca o oglindă imensă şi întunecată. Anti- 
teza pasăre-poet şi pasăre-iubită sugerează imposibilitatea 
regăsirii prin iubire a eului “oglindit” datorită morţii 
sentimentului. 

Antagonismul erotic se reflectă atât la nivel gramatical, 
prin locutiunea conjunctionalä “pe când”, cât si la nivel 
prozodic, prin structurarea unei celule cu dublu accent 
(amfimacru -U-: “tot s-a dus”). Ea trădează un fel de 
înfrigurare a mărturisirii poetului care-şi vede perechea 
îndepărtându-se încet, dar ireversibil. 

Această celulă ritmică complineşte expresivitatea 
prozodică prin singularitatea morfologică a unicului verb 

aflat la alt timp decât cel al prezentului indicativ, respectiv 
la timpul perfect compus al indicativului: 


VII. “Pe când a ei pereche nainte tot s-a dus 
U- U-U-U /U-U -U- 

VIII. C-un pâlc întreg de păsări, pierzându-se-n apus.” 
U- U- U-U /U-UU U- 


Fiind scrisä in alexandrin romänesc, poezia prezintä 
ambele variante, acatalecticä si catalecticä. Prin modifi- 
carea mäsurii celui de al doilea emistih (7/6 silabe), rima 
versurilor oscileazä intre cea femininä si cea masculinä. 

Cunoscänd minufia, preocuparea constantä pentru se- 
lectarea celor mai potrivite rime manifestatä de Eminescu, 
se poate afirma cä alegerea rimelor din acea poezie nu 
are nimic arbirar, urmärind o anumitä semnificafie. 

Trecerea de la rima femininä intälnitä in primele sase 
versuri ale poeziei la rima masculinä este motivatä 
semantic de schimbarea planurilor ontologice. Versurile: 


VII. “Pe când a ei pereche nainte tot s-a dus 
VIII. C-un pâlc întreg de păsări, pierzându-se-n apus” 


reflectă planul opus luminii poetului, geniului. Din 
acest motiv poetul marchează prozodic imersiunea unui 
alt univers, opus şi ostil, prin folosirea rimelor masculine. 
Cuvintele de rimă (“dus” — “apus”) prezintă în clauzulä 
vocala “u” aflată sub ictus forte. Aceasta exprimă atât 
îndepărtarea simbolică a celor două lumi cât şi tristeţea, 
durerea, declanşate de imposibilitatea concilierii acestora. 
Între aceste două lumi, acvatică şi celestă, prima 
dinamizată de repeziciunea valurilor şi infinitizatä de 

“miile de sloiuri”, rătăceşte un suflet “obosit”. Pasărea ca 
simbol al zborului, vis etern al omenirii, are zborul frânt, 
aripile îi sunt ostenite (“pluteşte cu aripi ostenite”). 
Nemaiputându-se înălța ca o săgeată în văzduh, ea 
reuşeşte doar să plutească. Întregul de altădată s-a frânt 
astăzi în două: o jumătate îşi continuă drumul “nainte” 
spre alte zări ignorând privirile “suferitoare” ale perechii 
sale. 

Asistăm la un intertextualism revelator. Condiţia 
geniului neînțeles apare, ca la Baudelaire în Albatrosul, 
sub forma păsării care se împiedică în propriile-i aripi. 

Fără să-l fi cunoscut pe Baudelaire, poetul foloseşte 
aceeaşi imagine a păsării ca simbol al ființei superioare, 
afirmându-se ca unul dintre cei mai mari precursori ai 
poeziei moderne. 

Pasărea-pereche dovedeşte incompatibilitatea omului 
de geniu cu lumea uniformizată prin simultaneitatea 
reacţiilor (“pâlc întreg de păsări”). 

Revenirea la statutul existenţial al poetului se reflectă 
atât prin reaparifia rimei feminine cât şi prin perturbarea 
ritmică datorată accentuării pronumelui “ei”. Aceasta 
marchează ruptura definitivă şi tragică a cuplului: 


IX. “Aruncă pe-a ei urmă priviri suferitoare” 
UU U- -U//U- UUU-U 


Încercările repetate ale păsării/poetului de a se integra 
şi de a se face înţeles se finalizează cu tot atâtea eşecuri, 
ceea ce conduce la o stare de confuzie axiologicä. 

Lumea pământească, zbuciumată şi plină de “sloiuri” 
este percepută în acest mod pentru că poetul o simte ostilă 
şi pentru că nu l-a acceptat. Ea se află în opoziție cu 

lumea lui celestă, mohorâtă de asemenea, pentru că 
singurătatea lui îl împiedică să-şi vadă împlinite visurile. 

Dacă pâlcul întreg de păsări căruia i se afiliază organic 
chiar “perechea” lui nu se poate integra în lumea contem- 
plativă, poetul-pasăre năzuieşte să poată cobori la condiția 
lor. Fiind respins din cele două lumi, nu-i mai rămâne 
decât să plutească între ele şi să-şi accepte împăcat 
destinul. Diferenţa dintre acestea constă din meditativul 
uneia şi dinamismul şi risipa de energie a celeilalte. 

Antiteza romantică “nici rău nu-i pare-acuma” “nici 
bine nu” se raportează semantic la momentul anterior 
rememorării alegorice. 

Văzându-se “la asfinfit”, cu sufletul golit, când 
neimplinirea roade neîncetat din vise, Eminescu găseşte în 
moarte un refugiu, un loc al liniştii. 

Ambiguitatea pronumelui “ea” conferă posibilitatea 
unei duble interpretări, perspectiva asupra condiţiei 
omului de geniu justificându-se prin identificarea “ea- 
pasărea”, respectiv poetul de geniu. 

Acceptând viabilitatea unei simbolistici a consoanelor, 
se consemnează statistic prezenţa oclusivelor nazale “n” şi 
“m” în cele 14 versuri ale poeziei De câte ori, iubito... şi 
se ajunge la următoarele cifre: 4/4/1/1/1/1/2/4/2/7/4/5/8/4. 

Preluând afirmaţia lui Garabet Ibrăileanu că “n” şi “m” 
sunt “consoanele cele mai muzicale ale limbii (singurele 
care sună metalic), mai muzicale încă în combinație cu 
alte consoane” se impune constatarea că versurile X si 
XII, privite din perspectiva consonantismului, sunt cele 
mai muzicale din poem: 


3 G. Ibrăileanu, Eminescu: Note asupra versului, în Opere, vol. 3, Ediţie 


critică de Rodica Rotaru si Al. Piru, Prefatä de Al. Piru, Bucureşti, 
Editura Minerva, 1976, p. 321. 

X. “Nici rău nu-i pare-acuma, nici bine nu... ea 
moare”; 

XIII. “Din ce în ce mai singur mă-ntunec si 
îngheţ.” 


Regimul simbolic al consonantismului vine să 
complinească abordarea complexă a textului poetic, privit 
atât din perspectivă stilistică, cât şi prozodică. 

Versul cel mai marcat expresiv din acest punct de 
vedere prozodic 


X. “Nici rău nu-i pare-acuma, nici bine nu... ea moare”, 
— -UU-U A EE -U 


corespunde semantic stării de apatie, de împăcare şi 
cufundare melancolică şi senină în moarte şi ridică la rangul 
cel mai înalt Erosul şi Thanatosul ca angoase fundamentale. 

Cele patru perturbări ritmice expresive permit inter- 
pretäri nuantate. Negatiile “nici” şi “nu” apar de patru ori 
într-un singur vers, sugerând deceptia legată de experiența 
erotică. În cazul sintagmei “nu-i pare-acuma” negația este 
mai puternică decât verbul însuşi. 

Negatia care intră în componenţa celulelor cu dublu 
accent (spondeul --: “Nici rău” şi amfimacrul -U-: “bine 
nu”) se remarcă prin simetrie compozitionalä, sugerând 
egalitatea contrariilor (“bine” — “räu”). 

Dualismul trăirii reiese din perturbarea ritmică 
presupusă de accentuarea negatiei şi din simbolismul 
întunecat, dureros al vocalei “u” (“nu”). 

Pauza marcată de punctele de suspensie pregăteşte 
constatarea uşor explicativă: 

“ea moare/Visându-se-ntr-o clipă cu anii înapoi.” 
- -U U-UUU -U //U-U UU- 


Urmare a sentimentelor “pierdute”, a întunecimii şi a 
îngheţului din suflet, iubirea moare, reträindu-si în ultima 
clipă întreaga existenţă, asemenea unui muribund. 

Accentuarea pronumelui “ea” reliefează prozodic (prin 
perturbare ritmică si structurare a unei silabe 
independente accentuate) importanța, dar şi statutul 
ambiguu al acesteia. 

Chiar dacă, în mod normal, mesomacrul nu reprezintă 
prin el însuşi o celulă ritmică expresivă, sintagma 
“visându-se-ntr-o” (U-UUU) este marcată expresiv tocmai 
prin frecvenţa lui foarte redusă în acest poem. Lungimea 
celulei ritmice sugerează caracterul oniric al reprezentării 
retrospective a trecutului convertit în registru thanatic. 

Deşi celula ritmică structurată de adverbul “înapoi” 
(anapest:  UU-7) sugerează caracterul ascensional, 
orientat pe verticală, semantica lui presupune o 
reîntoarcere în trecut, respectiv o orientare descendentă. 

Această aparentă desincronizare între sens şi formă 
poate fi explicată prin atmosfera aluzivă a unui trecut în 
care se cantonează poetul şi prezentul înghețat, amorf şi 
steril aparținând “iubitei” şi celorlalți, adică “lumii”. 
Astfel se motivează celula ascendentă configurată de un 
adverb care se referă la trecut (“înapoi”) dar care 
sugerează prozodic elevația şi speranța în redobândirea 
unităţii primordiale pierdute. 

S-a afirmat că punctele de suspensie continue care 
despart versul XI de ultimele trei versuri ale poeziei 
marchează trecerea la un alt plan compozițional. La prima 
vedere alegoria păsării singuratice părăsite de “a ei pere- 

che” pare a constitui o unitate independentä, ruptä de 
realitatea ontologicä a poetului. 

În realitate, nu se poate vorbi de o rupturä netä. Poetul 
nu intenționează explicitarea propriei condiţii prin 
analogie cu viziunea parabolică anterioară. Însă ea se 
impune prin acțiunea subconştientului creator care 
grupează ultimele patru versuri (nu trei) într-o serie 
ritmică masculină. 

Dramatismul încărcăturii existenţiale a verbului “a fi” 
este imprimat începutului de vers: 


XII. “Suntem tot mai departe deolaltă amândoi.” 
U- - UU-U /U-U UU- 


După viziunea alegorică asupra iubirii, poetul se 
întoarce în prezent, la realitate, la propria condiţie. Chiar 
dacă se sugerează, ca şi în primul vers, unitatea perechii 
prin verbul la persoana întâi, plural (“suntem”), prin 
numeralul colectiv “amândoi” şi adverbul “deolaltă”, 
ideea sciziunii cuplului respectiv apare obsesiv în ultimele 
versuri. 

Îndepărtarea are loc gradat, ruptura nu se produce 
brutal, răcirea intervenind si insinuându-se treptat 
(“Suntem tot mai departe”). Chiar dacă numeralul colectiv 
“amândoi” presupune ideea unui tot unitar, numeralul 
cardinal “doi”, din componenta lui, impune aceeaşi idee 
de separare, de independență, de autonomie a fiecăreia 
dintre pärfi. 

Îndepărtarea înseamnă, în ultimă instanță, pierdere. 
Silaba independentă accentuată (-: “tot”) măreşte abisul 
dintre poet şi iubită, dezintegrând cuplul (“suntem” se 
descompune în “eul singur” şi “tuul pierdut”. 

Sintagma “mă-ntunec” este folosită de poet în acceptia 
de pierdere a iubirii şi totodată de pierdere a tinereții şi a 
vremurilor copilăriei în elegia Trecut-au anii (“Iar timpul 
creste-urma mea... mä-ntunec”), o altă lume pierdută 
pentru poet. Sub presiunea timpului ce “creşte” eul devine 
opac: “mä-ntunec”. 

Separarea celor două lumi (geniu şi ceilalți) are loc 
definitiv şi ireversibil. În timp ce geniul este până la urmă 
învins (“se-ntunecä si-ngheatä”), iubita care trăieşte intens 
prezentul si niciodată din amintiri îşi continuă 
nestingherită viața ca o “eternă dimineață”. 

Schemele ritmice ale celor 14 versuri, ca şi raporturile 
dintre accente, pledează în favoarea muzicalitätii. 
Emistihul B al ultimelor patru versuri este compus din 
aceleaşi celule ritmice (amfibrah + anapest: U-U UU-). 
Anapestul care încheie versurile sugerează, prin caracterul 
lui ascensional, capacitatea de a transcede a geniului, 
configurat anterior sub formă de pasăre. Anapestul 
menţine în intensitatea rostirii însăşi intensitatea tendinței 
ascensionale. 

Trăind izolat într-o regiune de altitudine, deasupra 
tuturor, geniul prezentat de Eminescu în acest poem nu 
este ca în cazul romanticilor Byron, Vigny şi Lermontov 
sau în cel al supraomului lui Nietzsche, un om. El atribuie 
această superioritate unui element natural, respectiv unei 
păsări. Pot fi evocate astfel suferințele unor ființe 
superioare care trăiesc în spaţiul înălțimilor celeste. 

Concluzionând, meritul cel mai mare al lui Eminescu, 
particularizând prin poezia De câte ori iubito..., este acela 
de a converti dramatismul interior într-o formă perfectă şi 
armonioasă a expresiei artistice. 

Résumé 


Ce travail est conçu comme une démonstration du rôle 
important que la versification occupe dans l’analyse et pour une 
meilleure compréhension d’une poésie, dans ce cas, de la 
création poétique de M. Eminescu. 

Dans De câte ori iubito... on peut parler non seulement d’un 
symbolisme vocalique (le regime des voyelles “u” et “a”) mais 
aussi d’un symbolisme consonantique (les occlusives “n” et 
“m” sont les plus musicales consonnes de la langue roumaine). 

Vu la minutie, la préoccupation constante pour la séléction 
des meilleures rimes manifestée par Eminescu, on peut affirmer 
que le choix des rimes dans cette poésie n’a rien d’arbitraire, 
suivant une certaine signification. L’alternance rime féminine/ 
rime masculine marque le changement des régistres existentiels 
et inteprétatifs. 

Le poème surprend par une intertextualité révelatrice. La 
condition du génie incompris apparaît, comme chez Baudelaire 
dans L’Albatros, sous la forme de l’oiseau dont les ailes 
l’empêchent de marcher. Si l’on accepte l'affirmation 
qu’Eminescu, sans avoir connu la poésie de Baudelaire, a utilisé 

pourtant la même image de l’oiseau comme symbole de l’être 
supérieur, le poète roumain peut être considéré comme l’un des 
plus grands précurseurs de la poésie moderne. 

Les schémas rhytmiques de quatorze vers, de même que les 
rapports entre les accents plaident en faveur de la musicalité, le 
plus grand mérite d'Eminescu étant celui d’avoir converti le 
dramatisme intérieur dans une forme parfaite et harmonieuse de 
l'expression artistique. 

Les analyses prosodiques des vers d'Eminescu présentes 
dans ce travail constituent une tentative de démonstration du 
mécanisme point facile de la versification qui double les 
connotations stylistiques des vers, perceptibles à partir des 
premiers niveaux de l’analyse littéraire. 


Efigiile eminesciene şi arta 
plastică românească 


Gheorghe MACARIE 


Corolar firesc în constituirea la sfârşitul secolului trecut şi 
în începutul secolului următor a cultului pentru Luceafărul 
poeziei româneşti, preocuparea de a-i eterniza chipul prin 
operele de artă ale sculpturii a venit de la sine. Tendinţa 
spontană, publică sau particulară, firească având în vedere 
renumele operei marelui dispărut şi rapida ei penetratie în 
marea masă a publicului românesc, a apariției primelor opere 
de artă (de sculptură în primul rând, pictura fiind de la bun 
început mai timidă în abordarea subiectului) a fost facilitată 
de circuitul public al reproducerilor după efigia eminesciană 
autentică (fotografiile din 1869, 1878, 1884-1885 şi 1887) şi 
gravurile (unele apărute în timpul vieţii) epocii sale. 
Dezvelirea primului bust al poetului, în rotonda Ateneului, în 
decembrie 1889, bust datorat lui Filip Marin, era o 
consecință a acestui context. Anul următor sculptorul Ion 
Georgescu va realiza pentru piatra de mormânt a poetului o 
reuşită efigie în bronz (reluată într-un bust, montat ulterior în 
urma unei entuziaste initiative, la Botoşani, în faţa şcolii 

Marchian)!. În vara anul 1902 se inaugura în parcul 
conacului Ghica — Dumbrăveni (fost Balş) unde slujise 
cândva tatăl poetului, bustul lui Oscar Spaethe. 

Preocuparea pentru un monument reprezentativ al lui 
Eminescu devine o constantă în cercurile intelectuale, 
studenţeşti mai cu seamă, deschizând seria concursurilor. 
Preferat, sculptorul Frederic (Fritz) Storck, profesor de desen 
şi modelaj la Scoala de arte frumoase din Bucureşti, care se 
bucura de o notorietate verificată prin câteva lucrări 
monumentale, preia şi execută comanda, inaugurată la Galaţi 
la 16.X.1911. Sculptor academic, ieşind rareori din 
perceptele clasicizante, autorul monumentului oferă un 
Eminescu frumos ... dar inexpresiv, nesondându-i tensiunile, 
specific romantice ale interiorului. Revenind asupra 
subiectului, Fr. Storck va perpetua aceleaşi neajunsuri 
imprimând bustului din 1929 o răceală olimpiană, străină 
publicului românesc în conştiinţa căruia efigia poetului se 
identifica cu imaginea geniului romantic. 

La antipodul armoniei statice a monumentului lui Fr. 
Storck de la Galați, se înfiripa ca proiect, cam în acelaşi 
timp, dar fără a avea însă şansa de materializare a acestuia, 
monumentul închinat marelui poet de către D. Paciurea (azi, 
iremediabil pierdut ca şi macheta distrusă de artistul însuşi). 
Chipul lui Eminescu, oarecum inadecvat în raport cu 
celelalte elemente structurale care compuneau monumentul, 
era unul răvăşit de revoltă. Un modelaj corespunzător în care 
lecţia lui Rodin fructificase, clama durerile läuntrice, 
sfâşietoare ale unui personaj romantic, trăind cu demnitate 
conştiinţa propriului hybris. Impresionant, bustul lui 


l Mutat după cel de-al doilea război mondial în parcul “Mihai 


Eminescu” 

Paciurea spärgea tiparul apolinicului-placid, conventional 
până la artificialitate al unor comenzi din perioada 
interbelică. Deceniile 3 şi 4 ca şi cele ce vor urma 
consemnează la artiştii plastici un interes crescând pentru 
tratarea plastică a subiectului. Obsedantă prin strania ei 
frumuseţe, intimidată de prestigiul personalităţii geniului pe 
care îl reprezenta, efigia eminesciană era nu o dată, artistic 
inhibitorie — artistul simțindu-se obligat la fidelitatea redării 
ei exacte dar ... inexpresive. Fenomenul este vizibil în 
perioada interbelică la lucrările semnate de Richard Hette, I. 
Schmidt-Faur, I. Mateescu dar şi la alții de după aceştia... 
Dezvelirea în oraşul Constanţa, la 15.VIII.1934 a bustului 
poetului creat de Oscar Han a fost un eveniment depăşind 
limitele oraşului. Realizat în urma eforturilor primarului şi 
omului de cultură I. Roman (nașul adevărat al monumentului 
fiind însă Tudor Vianu care convinsese comanditarul de 
calitățile ofertantului), bustul desemna poate cea mai 
valoroasă creaţie cu acest subiect de până atunci. Pornind de 
la cunoscuta fotografie din 1869 după care se modelase si 
bustul de la Putna (1927), autorul oferă, la alte dimensiuni o 
replică a acestuia. Fericita lui amplasare pe faleză, în 
vecinătatea întinselor stepe lichide ale mării accentuează 
acea tulburătoare nostalgie a infinitului, acea organică sete 
de absolut a erosului şi spiritului eminescian. Stăpânirea 
admirabilă a limbajului plastic de o modernă spontaneitate, 
echilibrul dintre acesta şi ținuta monumentală, dominantă, 
determina parcă asistența la inaugurare (au vorbit în afara 
autorităților oficiale locale şi cele ale ţării, în frunte cu regele 
Carol al II-lea, Ion Bianu — preşedintele Bibliotecii 
Academiei, Corneliu Moldovanu din partea scriitorilor 
români, Sylvia Pankhurst, traducătoarea engleză a versurilor 
poetului) să urmeze îndemnul din discursul, de atunci al lui 

Păstorel Teodoreanu: Sire, să îngenunchem laolaltă in 
memoria lui Eminescu? Imaginea Luceafărului îl va obseda 
mai departe pe sculptor materializând-o în busturile dezvelite 
la Bucureşti, Timişoara, Herculane, Oradea etc. cât şi în 
lucrările aflate astăzi în fondurile muzeelor de artă sau ale 
altor instituții similare. 

Nu i-a fost dat Iaşului, oraşul omniprezent în destinul său 
de om şi poet, să adăpostească marele monument al 
Demiurgului. Bustul din Copou realizat în 1934 de I. 
Mateescu a rămas aşa cum a fost conceput de un profesor (de 
altfel onorabil) de la Academia de arte frumoase din 
localitate, menit să-și înveţe studenții în primul rând 
regulile... În cadrul concursului din 25.V.1928 pentru 
monumentul Eminescu comisia formată din scriitorul M. 
Sadoveanu, profesorii Orest Tafrali şi Vasile Costin (de la 
Universitate, respectiv Scoala de belle-arte) C. Manolache şi 
E. Vasilovschi (diferiți ca orizont intelectual, dar la acelaşi 
diapazon în ceea ce priveşte gustul tradițional — depăşit — 
clasicizant în materie de sculptură) aveau să-l aleagă, între 
concurenţii prezenți (I. Mateescu, Richard Hette, I. Schmidt- 
Faur) pe ultimul. Monumentul acestuia se integra prin 
dimensiuni, perfect solemnitätii colonadei noului corp, în 
prelungire a Universităţii, în vecinătatea statuii lui M. 
Kogălniceanu (înaltă şi ea), ulterior şi a statuii lui Titu 
Maiorescu, ridicată alături un deceniu mai târziu. În toamna 
anului 1957, statuia avea să câştige un plus de monumenta- 
litate prin reamplasarea ei, fericită, la intrarea străzii ce urcă 
dealul Copoului, pe postamentul spaţios al fostului grup 
statuar omagial al Unirii, realizat de prinfesa-artistä Olga 


2 Oscar Han. Dälti si pensule. Bucureşti: Editura Meridiane, 1970. p. 
515. 

Sturdza care îl inaugurase în 1928 — monument distrus în 
1947 din ordinul reprezentanților autorităților sovietice de 
ocupație. Era preludiul obsedantului deceniu şase în care 
calvarul oamenilor i se asocia un altul, nu mai puțin monstru- 
os, al operelor de artă — monumente publice. Paradoxal, 
silueta monumentală a Luceafărului poeziei româneşti tre- 
buia să ascundă fărădelegea făcută cu zece ani în urmă... 

Arhitectonic, ca amplasare şi ca echilibru între statuie şi 
soclu, precum şi prin respectarea rigorilor unei dominante — 
anticipat solicitată — cea a monumentalitäfii, statuia este 
reuşită, dar ca sondaj psihologic, ca imagine a geniului 
romantic pe care îl întruchipa, ea este departe de a fi 
reprezentativă. Preluând imaginea lui Eminescu din cea de a 
treia fotografie, realizată de după dezastrul bolii (1884-1885, 
foto Nestor Heck), folosind un limbaj sculptural sărac, de 
agonică tradiție academică, nespiritualizând materia si 
neesenfializänd expresia, autorul se opreşte la contingentul 
inexpresiv. Infäsurat în cearceaful clasic, mulțumit de toţi, de 
toate si în primul rând de el însuşi, personajul a încremenit 
privind de sus, fără finalitate, fără a fi rușinea cea mare cum 
o considera un intelectual ieşean” din perioada interbelică, 
statuia trezeşte legitim, nostalgia unei alteia. 

Sărbătorirea de amploare, din 1950, a centenarului 
naşterii lui Eminescu a determinat, în perspectiva timpului, 
apariția noilor lucrări. Unele au fost grăbite, omagiale dar şi 
conjuncturale, altele au devenit ulterior adevărate puncte de 
referință ale operei celor ce l-au elaborat. I. Jalea realizează 
între 1950-1955 două statui; fără a fi la înălțimea celor mai 
reprezentative lucrări ale artistului, autorul lor reţine un 


3 1]. Sava. Bärfealä la adresa Iașului statuar. În: “Lumea”, 24.VII[.1929, 
p.2. 

Eminescu monumental, dar neaprofundat läuntric. Obsesia 
fidelității figurative față de efigia portretizatului avea nu 
odată rezultate contradictorii. Statuia lui Mihai Onofrei ca si 
aceea a lui Constantin Baraschi se mențineau la acest stadiu, 
al imaginii, conventional-exterioare a portretizatului. 

Pe linia unui Eminescu meditativ, viguros conceput, se 
înscrie imaginea poetului din lucrarea lui lon Irimescu 
(1954) în timp ce din aceea a lui Cornel Medrea străbat 
nemijlocit, latente lirice. 

Lucrările sculptorului Gh. D. Anghel aveau să desemneze 
capodopera. Statuia din 1965, amplasată în fața Ateneului, 
făcea parte integrantă dintr-un complex al monumentului 
imaginat de sculptor pe un soclu prelungit de o coloană, 
flancat de cele două reliefuri Moartea unui poet si Din viata 
unui geniu Autorul proiectase, după ani de muncă 
monumentul (din care a realizat doar statuia) într-un moment 
de strălucită afirmare artistică. 

Bustul monumental din 1958 plasat mai apoi în fața 
Teatrului Naţional din Botoşani sintetiza preocupări similare 
anterioare în care autorul reliefase lucifericul personajului si 
umanismul acestuia. Este un personaj mitic, un mag al 
poeziei dar şi unul istoric. Pornind de la cunoscuta imagine 
fotografică a poetului la 19 ani, autorul stilizase viguros 
volumul şi suprafețele chipului, cu o rară forță expresivă 
relevându-i trăsăturile lui viitoare, ulterioare, de reprezentant 
al unei arte fără de moarte, un chip pământean — românesc şi 
abstract, siderat de aspirații cosmice. 

Reluând motivul, Gh. D. Anghel realizează cunoscuta 
statuie din fața Ateneului român. Dacă în lucrările anterioare 


* Petre Comarnescu. Gh. D. Anghel. Bucureşti: Editura Meridiane, 


1966. p.38-39. 

ale autorului sau contemporanilor säi se vizau anumite 
dimensiuni, aici Hyperion respirä plenar totalitatea genului. 
Autorul lui Mai am un singur dor îşi găsise în sfârşit artistul 
congenial, capabil să-l abordeze integral. Monumental, dar 
fără răceala depărtării, ieşit din lutul ce l-a zămislit, dar şi 
astral, cosmic totodată, silueta poetului se înscrie arhitectonic 
într-o coloană, un stâlp — însemn al permanente) spiritului în 
goana spre infinit a timpului, un mesaj de spiritualitate 
autohtonă cu o netăgăduită vocaţie a unei elevate integrări în 
universalitatea poeziei şi a cugetärii... 

Un grandios Finis coronat opus pentru sculptorul care 
avea să dispară doar după câteva luni, dar nu un sfârşit al 
acestei adevărate aventuri spirituale a sculpturii româneşti. 
Concomitent cu aprofundarea în exegezele cercetătorilor a 
uluitoarei complexitäti a operei, efigia eminesciană avea să- 
şi descopere proteic, mereu alte fațete şi atitudini. Devenită 
izvor nesecat de inspirație şi interpretări, ea se va dovedi în 
cele din urmă aere perennius ...(mai tare decât bronzul). 

Dar acesta este doar un aspect. Există un statornic şi 
impresionant dialog Eminescu și universul figurativ al artelor 
vizuale — vizând opere de artă plastică — cunoscute sau 
imaginate de poet — aşa cum ni le relevă, pe întregul ei 
parcurs, opera sa dar şi identificärile, plauzibile, din mediile 
citadine din ţară şi străinătate, familiare artistului. 

Eminescu nu a determinat numai o vastă galerie de 
busturi şi statui în mărimi mai mult decât naturale, ci şi 
pictorilor, numeroase portrete (majoritatea omagiale) dar mai 
ales un vast univers de ilustraţii la nenumăratele ediții ale 
operei marelui creator. Depăşind o fază mai veche, cu puţine 
excepții — mediocră, documentar-consemnativă din care 
aveau să salte, episodic, deasupra celorlalți, un Mişu 
Teişanu, un Ary Murnu dar mai cu seamă lucrările realizate 

cu vädita intenţie a ilustrării sau a creării în marginea operei, 
din deceniile 4-8 ale secolului nostru, s-au impus în eternitate 
nume ca Gh. Petraşcu, Ligia Macovei, Al. Ciucurencu, M. 
Chirnoagă, Vasile Grigore, Florin Niculiu, Dan Hatmanu, 
Dragoş Pătraşcu etc. 

Ilustratiile devin nu o dată comentarii profunde pe margi- 
nea textului eminescian, căruia i se identifică în adâncuri 
zăcămintele spirituale de preţ sau mai adesea întrepătrund 
adevărate dialoguri cu acestea. Ca şi numeroasele lucrări de 
critică şi istorie literară consacrate poetului — nepereche a 
literaturii române, ilustrațiile şi în general operele de artă 
care au ca punct de plecare magia versului eminescian, 
reeditează şi verifică capacităţile plasticienilor, probate 
anterior de generații de critici şi istorici literari — capacități 
de a intra în polivalenta spiritului eminescian, de a-i intui si 
releva ascunsele, miraculoasele lui carate. Sunt posibilități, 
nu la îndemâna oricui, presupunând nu numai cunoaşterea 
temeinică a operei eminesciene dar şi facultatea rară, de a o 
trăi în dimensiunile ei esenţiale şi specifice. 

Cum am putea uita acel magnific Vas cu flori asociat 
manifest efigiei eminesciene de pe coperta unui alt omagiu — 
cel al monografiei lui G. Călinescu consacrate marelui poet — 
tablou pe care Gh. Petraşcu îl dona Academiei Române 
concomitent cu alegerea lui în 1936, între membrii înaltului 
for. 

Reflexe strălucitoare de smalţ, de onix sau de agată, 
fluxul vital şi mirific al petalelor de flori, lucirile stranii cu 
infätisäri de vis, halucinante ale culorilor, sondeazä un 
adevărat univers — pandant plastic al aceluiaşi efort creator al 
Demiurgului — Eminescu. 

Reluarea şi raportarea reciprocă a acestor ipostaze 
auditive şi vizuale — ar deschide un nou capitol — deosebit de 

diferențiat al studiilor în paralel, finalizând un Eminescu 
după Eminescu — de astă dată complet în care eforturile 
literatilor se vor conjuga, într-o viitoare, comună, exegeză 
comparativă cu cele ale cercetătorilor fenomenului plastic 
sau plasticienilor propriu-zişi; va fi o exegeză necesară fără 
de care cercetarea eminesciană a viitorului ar fi incompletă. 
Fie ca Botoşanii — profilat nu numai pe sărbătorirea 
anuală a concitadinului lor de geniu dar şi pe studiul operei 
acestuia în cadrul instituțiilor sale de cultură — Centrul de 
cercetări Eminescu de la Ipotesti, Biblioteca Judeţeană 
“Mihai Eminescu” etc. — să promoveze şi să transpună în 
practică acest proiect — deziderat încă în actualitate ... 


Summary 


Dedicated to an analysis of diverse hypostases of 
Eminescu’s effigies mirrored in the Romanian sculptural works, 
Professor Macarie’s paper carries out a retrospective survey of 
Romanian carvings since 1889 till nowadays. There are 
mentioned and critically presented all attempts and endeavours 
of immortalizing in stone, marble or bronze the image of the 
“Leading Star” of Romanian poetry. 

The essay follows a dichotomic direction — of illustrating the 
diverse sides of the great poet's personality, by transfiguring the 
effigies of the poet’s time, and — of insisting on the artistic 
possibilities and style of each artist who dared to approach such 
a difficult task, real touchstone for a Romanian sculptor, 
Eminescu’s portrait. 


Mihai Eminescu — semnificația 
labirintului 


Sorin MOCANU 


Este un lucru stiut cä intre artistul Eminescu si lumea 
in care a träit existä o opozitie radicalä, determinatä de 
natura lui superioarä. Aceasta a fäcut sä aparä lumii ca un 
inadaptat genial, träind drama contemplärii abisului dintre 
idealurile sale şi realitatea concretă a societății. O 
caracteristică a romantismului este refuzul, neputinta de a 
adera la epoca sa, el apărând astfel un nonconformist, ca 
un răzvrătit. Există spirit de frondă şi inadaptabilitate — cu 
caracter voluntar — ce vine, în cazul lui Eminescu, din 
conştientizarea naturii sale geniale, ce a atins nivelul cel 
mai înalt al forței creatoare, opunându-se asa-zisului 
talent, considerat un fel de elasticitate, de adaptabilitate, 
de manierism. 

Creatorul genial e un visător astral, ridicol printre 
contemporani. De aceea, există tendinţa ca el să se 
retragă, să se izoleze. Dar această izolare nu se poate face 
oriunde; este nevoie de un spațiu impenetrabil lumii 
comune, în care gloata să nu aibă acces. Omul 
problematic este prins între tirania dogmei sociale şi 

dorința sa de libertate, o libertate ce poate lua forma 
anarhiei. Lumea exterioară este simțită ca un haos, în care 
orice adevăr, orice cucerire se pierde. Şi atunci artistul 
Eminescu distruge structurile date şi făureşte unele noi, ce 
reprezintă ordinea şi haosul în acelaşi timp. Această nouă 
structură este labirintul, o dezagregare sistematică a lumii, 
o abstractizare şi o artificializare a realității concrete, na- 
turale; e o îndepărtare de imediat, o evadare în irealitate. 

Pătrunderea în labirint e anunţată de o satietate față de 
deprinderile umane curente, culturale sau naturale. 
Curente, aşadar neinteresante pentru geniu. Atunci el 
ôpune acestei platitudini o natură şi o cultură labirintice, 
care în dezordinea lor ascund o cale mai bogată decât cea 
dreaptă. 

La Eminescu, labirintul este natura, loc al protestului 
împotriva constrângerilor sociale, al alienării omului de 
esența sa umană. Retragerea în labirintul natural nu este 
numai o evaziune, un refugiu temporar, abdicare de la 
esență; nu este o laşitate, nu marchează o neputinţă fizică 
sau spirituală. Aspiratia spre o natură nedeterminată 
temporal, în care istoria se confundă cu mitul, determină 
un caracter regresiv. 

Această nedeterminare temporală justifică o dată mai 
mult regresiunea spre începuturi, evadarea de sub apă- 
sarea timpului, căutarea nemuririi, a nemuririi sufletului, 
pentru că orice suflet uman valorează cât tot Universul şi 
pentru că nemurirea este esența omului. O spune Spinoza 
în Etica: efortul cu care fiecare lucru încearcă să 
persevereze în fiintarea sa nu este decât esența actuală a 
lucrului însuşi. 

Omul, nu neapărat cel de geniu, vrea să nu moară 
niciodată şi această aspirație de a nu muri este de fapt 

esenta lui. Este deci firesc ca el sä caute locul în care 
legile curente ale timpului nu funcționează, locul ce îşi are 
propriile sale legi. Acesta este labirintul. 

Există în opera lui Eminescu cel putin două tipuri de 
labirinturi. Unul exotic, întâlnit mai ales în proză: insula 
lui Euthanasius, perimetru acvatic şi terestru izolat, ascuns 
privirii comune. Este un labirint circular, insulă în insulă, 
cu o reprezentare a reliefului şi vegetației ce nu este o 
reconstituire realist-academică, ci pare a fi recreată în 
imaginație prin sinteza peisajului, împletire de natural şi 
artificial, de concret şi conceptual, de finit şi infinit. 

Acesta este labirintul ce nu asigură nemurirea, ci 
reintegrarea perfectă în natură. Insula în insulă reprezintă 
o delimitare precisă de restul lumii, o structură perfectă de 
tip manierist, deschisă numai către un dincolo. În centru 
se află peştera, simbol al intimitätii, al reîntoarcerii în 
pântecul matern, pregătind asimilarea edenică. Dar peştera 
mai are şi o altă semnificaţie, aflată în strânsă legătură cu 
filosofia labirintului. Este identificarea altei realități decât 
cea din afară, o realitate perfectă, regulată, ordonată, fără 
confuzie şi vulgaritate. Este un spațiu închis, bine 
delimitat, care nu poate fi imaginat din afară, din care nu 
se poate ieşi, un spaţiu ce asigură concentricizarea ființei, 
depăşirea condiției umane şi regăsirea paradisului pierdut. 

Labirintul din Avatarii Faraonului Tlé este de ase- 
menea unul concentric, format din cercuri temporale cu 
trimiteri la spaţii exotice: Egiptul, Spania conchistado- 
rilor. Originalitatea labirintului este fată de laitmotivul 
tragic al căutării înfrigurate a eternității. Pendulatia între 
mirajul vieţii veşnice şi inevitabilitatea morţii, între 
eternitatea archaeului şi perisabilitatea ființei potenteazä 
tragismul descrierii personajului. 

Mai există în creația lui Eminescu un tip de labirint. 
Este unul natural, regenerativ, oarecum clasicizat, stăpânit 
de codru, lună, izvor. Pentru crearea acestui labirint 
artistul selectează segmente de perfecţiune sau cele ce o 
conservă, abolind în rezistența lor orice eroziune venită 
din partea timpului. Reprezentativă pentru această idee 
este poezia Revedere, în care apare un astfel de concentrat 
al eternului — codrul. Codrul este el însuşi o lume ce 
închide între “pereții” săi o altă lume, oglindit în apele din 
adâncul lui, lacuri rotunde corelate cu alte elemente 
eterne: stelele. Această oglindire nesfârşită este după R.G. 
Hocke, precursoarea labirintului abstract al irealitätii 
totale, permiţând şi o multiplicare infinită a labirintului 
deja existent. 

O afecţiune ieşită din comun leagă “eroul” de spaţiul 
păduros, afecţiune dealtfel reciprocă, pădurea compor- 
tându-se uman, la alt nivel, ca o entitate superioară cu 
diverse manifestări şi activități: “Ia, eu fac ce fac de 
mult”. Adresarea afectuoasă, cu o notă de umilință 
mărturiseşte starea actuală a “eroului”, supus acţiunii 
timpului ucigător. Răspunsul codrului vădeşte o răceală ce 
caracterizează o depărtare şi o înălțime notabile. Pentru el 
categoria timp înseamnă doar o înşiruire de anotimpuri, 
reguli fără abateri, situate deasupra condiției umane. 
Puternic şi impasibil, având o conştiinţă a perenitätii sale, 
codrul, ca şi labirintul, nu ascultă decât de propriile legi, 
neparticipând la cea dintâi suferință umană, cea a 
conştientizării trecerii timpului. 

Legile codrului nu înglobează şi legea umană a 
timpului. El se constituie ca un spațiu ce se sustrage 
categoriei temporale facilitând şi celor pe care-i 
adăposteşte o evadare de sub forța tiranică a timpului. 

Räspunsul codrului sugereazä forta sa; indiferent la timp, 
ignorându-l, îi diminuează puterea şi o reduce la condiţia 
terestră a ciclicitätii meteorologice. Inälfändu-se în sfera 
realitätilor perene, codrul se situează pe cea mai de sus 
treaptă a eternității: 


“Jar noi locului ne ținem 
Cum am fost aşa rămânem: 
Marea şi cu râurile, 

Lumea cu pustiurile, 

Luna şi cu soarele, 

Codrul cu izvoarele.” 


Întreaga poezie exprimă vechimea, forța şi dăinuirea 
codrului, pästrätor al permanentelor, locul din care omul 
se autoexclude. De remarcat că toate aceste elemente 
perene ale naturii: codrul, apele, luna — segmente consti- 
tutive ale labirintului — sunt subordonate sentimentului de 
dragoste față de femeia iubită. Legătura dintre iubire si 
labirint este indisolubilä, cea dintâi condifionändu-i 
existența. 

Această legătură, această condiţionare, datează din 
timpul legendarului părinte al artificialului mecanic, 
Dedal. Potrivit legendei, Dedal a construit primul labirint 
la porunca regelui Minos, pentru a-l ascunde pe Minotaur, 
rodul monstruos al dragostei, al rătăcirii simţurilor, dintre 
regina Pasifae şi taurul sfânt dăruit de Poseidon. Din 
dragoste il va ajuta Ariadna pe Tezeu să iasă din labirint, 
labirint ce fusese martorul primului zbor, al primei înältäri 
a omului. 

În creaţia eminesciană această condiționare a existenţei 
elementelor perene de către sentiment se revelează în 

poezia Și dacă. Hiperbola cuprinsă în cele douăsprezece 
versuri ale poemei reprezintă un legământ pentru veşnicia 
sentimentului, prin care omul îşi depăşeşte condiţia prin 
relieful etern al iubirii, abstras perisabilului. Conditionalul 
“dacă” sparge unitatea acestui legământ, complicându-l. 
El introduce ideea că întreaga veşnicie există numai 
pentru că dragostea există, încât explozia sentimentului 
răstoarnă legile imuabile ale existenţei, conditionänd 
realitatea infinită a eternului de manifestarea unui senti- 
ment iluzoriu, ce dispare o dată cu dispariția omului. De 
remarcat folosirea formei scurte “cutremur” în corelație 
cu mediul silvestru. Vibranta “r” sugerează expansiunea 
ideii în infinit, producând o coloană sonoră ce se reflectă 
la nesfârşit în cadrul labirintului. 

Acelaşi labirint silvestru protejează, izolează chiar, 
moartea geniului, ferindu-l de gloată: 


“Să-mi fie somnul lin 
şi codrul aproape” 


integrând trupul geniului: 


“Ci-mi împletiţi un pat 
Din tinere ramuri” 


unde verbul “impletifi” sugerează spiralele unui 
labirint. 

Luceferii, “prietenii”, în mişcarea lor ascensională, 
răsărind “din umbră de cetini”, ridică pădurea la nivel de 
cosmos, de eternitate. Alături de cosmos apar alte 
elemente perene: marea, luna, pământul, cel care devine 
locul ultimului popas, loc calm şi liniştitor. Căutarea 

nemuririi, a Edenului, se încheie astfel în mediul total 
opus: pământul, substanță densă, sediu al fecundității şi 
regenerării, este nucleul cercurilor concentrice ale 
elementelor. Dacă începutul poemului stă sub semnul unei 
dinamici ascendente, urcând de la suprafaţa lină a mării 
până la logosul izvorului şi al vântului, partea finală 
coboară spre teluric, încheind un ciclu sferic de o 
perfecţiune labirintică. 

Trecerea prin labirint nu este permisă decât naturilor 
superioare, care la Eminescu sunt: Dionis, Toma Nour, 
Magul, Euthanasius, Hyperion. 


Mihai Eminescu - la signification du labyrinthe 
(Résumé) 


Mihai Eminescu — la signification du labyrinthe suit l’image 
maniériste du labyrinthe dans quelques oeuvres de Mihai 
Eminescu: Avatarii Faraonului Tlé, Cezara, Revedere, Și dacă, 
Mai am un Singur dor. 

C'est un labyrinthe vu comme endroit de l’isolation, un 
monde soumis aux propres lois, où le temps ne peut pas 
pénétrer. Chez Mihai Eminescu, le labyrinthe c'est la nature, 
endroit du proteste contre les contraintes sociales. La retraite ne 
marque pas seulement une évasion, refuge temporaire, elle n’est 
pas du tout une lâcheté, ne marque pas une incapacité, une 
infirmité physique et spirituelle. L’aspiration vers une nature 
temporelement indéterminée, dans laquelle l’histoire se 
confonde avec le mythe, détermine un caractère regressif. 

Le labyrinthe est sourtout naturel, regénératif, dominé par la 
vieille fôret, par la source, par la lune — notions fondamentales 
de la perfection, concentrées de l’éternel, gouvernées par les 
propres lois, qui n’incluent pas celle humaine du temps, mais 
sont conditionnées pour l’existence de l’amour. 


Viziunea romanticä asupra 
“Insulei Fericitilor” la Eminescu 


Cătălin CONSTANTINESCU 


Comunicarea de față îşi propune să clarifice ambigui- 
tatea şi superficialitatea în care este învăluit un anumit 
aspect al prozei lui Mihai Eminescu. Tudor Vianu afirma 
că primele viziuni paradisiace din literatura română 
aparţin lui Eminescu, şi făcea referire la evocarea lunii în 
Sărmanul Dionis şi la insula lui Euthanasius din Cezara. 

Dar sînt aceste reprezentări cu adevărat paradisiace? 
Se subordonează ele mecanismului de “recuperare a 
paradisului”? 

La Eminescu, ca la toți scriitorii romantici, viziunile 
paradisiace sînt subordonate evazionismului şi nostalgiei 
originilor. Astfel, reprezentări paradisiace, mai mult 
implicite decît explicite, putem întîlni în aproape întreaga 
sa proză, dar şi în poezie. Date fiind circumstanţele 
demersului nostru, ne vom referi doar la proză. Şi nici la 
aceasta în întregime. Astfel de descrieri paradisiace putem 
intilni în Cezara, Avatarii Faraonului TI, Sărmanul 
Dionis, dar şi în Făt-Frumos din lacrimă. 

Este evocarea lunii din Sărmanul Dionis o evocare 
paradisiacă? Vom spune că este o reprezentare de tip 
paradisiac prin transferarea unor reprezentări ale 
paradisului terestru prezente în imaginarul colectiv. Este 
dincolo de orice dubiu că luna nu poate fi învestită cu 
atributele paradisului biblic, decît prin transfer, posibil 
datorită şi codului literaturii fantastice. Intrarea în acest 
aşa-zis paradis (nu e paradisul pentru că se vorbeşte 
despre lună) este posibilă datorită unei sărutări: 


“Särutarea ei îl împlu de geniu şi de-o nouă putere 
/.../. Înzestrat cu o închipuire urieşească el a pus doi 
sori şi trei luni în albastra adîncime a cerului şi dintr- 
un şir de munți a zidit domenicul său palat. Colonade 
— stînci dure, streşine — un cadru antic ce vine în 
nouri. Scări înalte coborau printre coaste prăbuşite, 
printre bucăți de pădure ponorite în fundul ripelor 
pînă într-o vale întinsă tăiată de un fluviu măreț, care 
părea a-şi purta insulele sale ca pe nişte corăbii 
acoperite de dumbrave. Oglinzile lunii a valurilor lui 
răsfrîng în adînc icoanele stelelor, încît, uitîndu-te în 
el, pare a te uita în cer. 

Insulele se înălțau cu scorburi de tämiie şi cu prund 
de ambră. Dumbrăvile lor întunecoase de pe maluri se 
zugrăveau în fundul rîului, cît părea că din una şi 
aceeaşi rădăcină un rai [s.n.] se înalță în lumina 
zorilor, altul s-adânceşte în fundul apei. Şiruri de cireşi 
scutură grei omătul trandafiriu a înflorirei lor bogate, 
pe care vintul îl ingrämädeste în troiene; flori cîntau în 
aer cu frunze îngreuiete de gîndaci ca pietre scumpe. 
Şi murmurul lor împlea lumea de un cutremur 
voluptos. Greierii rägusiti cîntau ca orologii aruncate 

în iarbă, iar păianjenii de smarald au ţesut de pe-o 
insulă pînă la malul opus un pod de pînză diamantică, 
ce stecleşte vioriu şi transparent, încît a lumelor raze 


>] 


pătrunzând prin el, înverzeşte rîul cu miile lui unde”. 


Acest peisaj selenar căruia îi sînt atribuite calități 
terestre paradisiace este creaţia onirică genială a tînărului 
Dionis şi se subordonează temei romantice a metem- 
psihozei sau a migraţiei sufletului şi a reîncarnării lui 
succesive. În Sărmanul Dionis, Eminescu leagă astfel 
evocarea paradisului din mitologia biblică (dar care poate 
fi identificat şi în alte mitologii: Nandana este grădina 
celestă a zeului Indra, in India vedică, Gwynfyd este 
starea paradisiacă supremă la celți, Firdaws în Islamul 
arab?, de ideea brahmană a reîncarnării — care pare să 
primeze în romantism în detrimentul metempsihozei 
pitagoreice, cum arată Edgar Papu’, argumentind aceasta 
prin impunerea termenului sanscrit “avatar” (avafära = 
pogorire) care apare în textele Puranelor: 

“În Europa termenul se difuzează într-un 
romantism tîrziu prin Théophile Gautier, al cărui unic 
roman din 1875 poartă chiar titlul Avatar. De aici 
motivul se vede figurînd şi în proza eminesciană, în 
Sărmanul Dionis şi în Avatarii Faraonului TI” * 


Mihai Eminescu, Sărmanul Dionis. În Geniu pustiu, proză, prefață de 
Al. Piru. Bucureşti, Editura pentru Literatură, 1965 (colecția BPT), p 
60-62. 

Victor Kernbach, Dicționar de mitologie generală, Bucureşti, Editura 
Albatros, 1995, p 483-484. 

Edgar Papu, Existenţa romantică, Bucureşti, Editura Minerva, 1980 
(colecția BPT), p 181. 

* idem, p 181-182. 

Un transfer similar celui din Särmanul Dionis îl 
întîlnim în Avatarii Faraonului Tlé unde cadrul geografic 
îl constituie Nubia (regiune situată la sudul Egiptului), 
traversată de Nil. Printre teologii medievali care încercau 
să localizeze paradisul terestru, plecînd de la Biblie 
(Geneza, 2, 10-14), în secolul al XII-lea, Honorius din 
Autun identifică Nilul cu Ghihonul (pomenit în Biblie, ca 
izvorînd din rîul originar din paradis), iar în secolul al 
XIII-lea, Joinville explică în mod identic originea Nilului, 
care este reluată de Brunetto Latini în Zi livres dou Tresor 
scrisă pe la 1265, mai apoi literaturizatä de către Gauthier 
de Metz în Oglinda lunii pe la 1274 şi tipărit la începutul 
secolului al XVI-lea, după cum arată Jean Delumeau. 

Dar fireşte că Eminescu atunci cînd introduce Egiptul 
în Avatarii Faraonului TI, o face cu intenția de a oferi un 
suport mitologiei egiptene, de unde provine Isis, 
maternitatea, care spune: “În mine, în pieire şi renaştere 
este eternitatea ...”.° 

De altfel, descrierea cetății Memphisului, “oraş infinit 
cu cupole albe ... a cărui ocean de palate urieşeşti, a cărui 
strade lungi, pavate cu pietre lungi şi albe, a cărui grădini 
de palmieri formează un tablou, la care se uită uimit şi 
adînc ...”, se întemeiază pe faptul că miturile egiptene 
erau susținute, pe lîngă artele plastice, mitografii, 
spectacole de mistere şi ritualuri, de către arhitectură. lar 
eternitatea invocată de Isis în Avatarii Faraonului Ta, nu 
este altceva decît Ka, adică “partea nemuritoare, născută 


w39 


odată cu trupul omului, însă o parte migrantă sau un 


7 Jean Delumeau, Grădina desfătărilor, Bucureşti, Editura Humanitas, 


1996 (colecția “Istoria Ideilor”), p 42-46. 
6 Mihai Eminescu, Avatarii Faraonului Ti. În ed. cit., p 262. 
7 idem, p 259. 

“alter-ego al omului, într-un fel poate umbra lui, avînd 
existența autonomă după moartea corporală” £ 

După cum am văzut în Sărmanul Dionis şi în Avatarii 
Faraonului Tla, descriptiile paradisiace sînt puse în slujba 
unui sistem ideatic străin de cel iudaic-creştin în care 
paradisul era un univers securizant, din care Adam şi Eva 
au fost alungaţi după săvîrşirea păcatului primordial. 

O trimitere mai directă, dar la fel de complexă şi 
conținînd elemente străine, la paradisul adamic o putem 
intilni în Cezara. Dacă în celelalte proze există universuri 
de tip paradisiac, spaţii ale evaziunii romantice, în Cezara 
este vorba de invocarea paradisului însuşi, văzut ca o 
insulă, insula lui Euthanasius. 

Viziunea paradisiacă din Cezara nu se va limita numai 
la descrierea spațiului fizic, care aparţine unicului locuitor 
al acestuia — Euthanasius, care îi scrie o scrisoare lui 
Ieronim: 

“Lumea mea este o vale, înconjurată din toate 
părțile de stînci nepătrunse, cari stau ca un zid 
dinspre mare, astfel încît sufletul de om nu poate ști 
acest rai pămîntesc, unde trăiesc eu. Un singur loc de 
intrare este — o stîncă mişcătoare ce acopere maestru 
gura unei pestere, care duce pîn-înlăuntrul insulei. 
Astfel, cine nu pătrunde prin acea peşteră crede că 
această insulă este o grămadă de stînci sterpe înălțate 
în mare, fără vegetație si fără viață. Dar cum este 
inima? De jur împrejur stau stîncile uriesesti de 
granit ca nişte păzitori negri, pe cînd valea insulei, 
adîncă si desigur sub oglinda mărei, e acoperită de 


® Victor Kernbach, Dicfionar de mitologie generalä, Bucuresti, Editura 
Albatros, 1995, p 289. 


152 Studii eminescologice 


snopuri de flori, de vite sălbatice, de ierburi nalte şi 
mirositoare, în care coasa n-a intrat niciodată. Si 
deasupra păturei afînate de lume vegetală se mişcă o 
lume întreagă de animale. Mii de albine cutremură 
florile lipindu-se de gura lor, bondarii îmbrăcaţi în 
catifea, fluturii albaștri împlu o regiune anumită de 
aer deasupra căreia vezi tremurind lumina 
soarelui./.../ În mijlocul văii e un loc, în care curg 
patru izvoare care ropotesc, se sfădesc, murmură, 
răstoarnă pietricele toată ziua şi toată noaptea. 

/.../ În mijlocul acestui loc, care apare negru de 
oglindirea stufului, ierbăriei şi răchitelor din jurul lui, 
este de o nouă insulă mică cu o livadă de portocali. În 
acea dumbravă este peştera, ce am prefăcut-o-n casă, 
şi prisaca mea. Toată această insulă-n insulă este o 
floare sădită de mine anume pentru albine”? 

Acest univers e completat de basoreliefurile 
reprezentindu-i pe ... Adam şi Eva: 

“Pe un părete e Adam şi Eva ... am cercat a 
prinde în aceste forme inocenta primitivă ...”.' 

S-a afirmat că motivul insulei ar integra în el nostalgia 
paradisului individual ca parte a nostalgiei paradisului 
colectiv. Dar credem că această disociere a unui paradis 
individual de un paradis colectiv este exagerată pentru că 
paradisul individual nu există: “Domnul Dumnezeu a zis: 
«Nu este bine ca omul să fie singur, am să-i fac un ajutor 
potrivit pentru el»”. (Geneza, 2, 18) Astfel, Dumnezeu va 
crea femeia. (Geneza, 2, 21-24) Credem că motivul 
insulei în insulă este o supralicitare a izolării în care, prin 


° Mihai Eminescu, Cezara. În ed. cit., p 94-95. 
19 idem, p 95. 

intermediul peşterii, este posibilă coborîrea în sine şi 
căutarea esenței. 

Apoi, mitul insulei este strîns legat de nostalgia 
paradisului, într-un “sistem” ce cuprinde trei mari teme ce 
evocă ţinuturile fericite: vîrsta de aur, Cîmpiile Elizee şi 
Insulele Fericitilor, J. Delumeau citîndu-i pe Hesiod 
(Munci si zile), Platon (Omul politic), Ovidiu 
(Metamorfoze), Pindar (Olimpice I), Homer (Eneida VI, 
Odiseea IV, VII), Horaţiu (Epoda a XVI-a). De altfel, în 
timpul Antichității greco-latine (mitologie prezentată şi ea 
în Cezara, invocată fiind de Euthanasius), “tema grădinii a 
fost în mod firesc legată strîns de cea a vîrstei de aur şi a 
Insulei Fericitilor. Aceste teme s-au îmbogăţit reciproc, 
contribuind astfel la consolidarea imaginarului paradisiac 
şi la descrierea paradisului terestru ca un «peisaj ideal» şi 
un /ocus amoenus. Acesta a prilejuit trei tipuri principale 
de evocări: peisaj închipuit ca o grădină; natură în stadiu 
sălbatic, dar generos dăruită de zei; decor pastoral al 
iubirii”. 

După cum se poate constata, toate cele trei evocări 
coexistă in reprezentarea insulei lui Euthanasius. 
Constatăm Chiar şi o “creştinare” a mitului Insulelor 
Fericitilor. Aceasta provine din mitologia greacă şi este 
identificabil mai curînd cu mitul Atlantidei, decît cu al 
Cîmpiilor Elizee, afirmă V. Kernbach. Aceste insule nu 
erau locuite de umbrele morţilor, ci de oameni muritori 
cărora zeii le dăruiseră eternitatea. lar in Cezara, 
Euthanasius este “un sihastru dezbrăcat de haina 
deşertăciunei”, în căutarea veşniciei, iar Ieronim, călugăr, 


1l Jean Delumeau, Grădina desfätärilor, Bucureşti, Editura Humanitas, 
1996 (colecţia “Istoria Ideilor”), p 13. 

căruia Euthanasius i se adresează cu “iubite în Christos 
nepoate”. Pentru a nu mai pomeni de Cezara care şi ea se 
călugăreşte. Interesant este faptul că accesul lui Ieronim, 
apoi al Cezarei în insula lui Euthanasius este facilitat în 
“D-zeule! ce rai! gîndi ea, voi sta aici putin’ [s.n.] 
/.../ “Ah, gîndi, şi ce-ar fi, de aş putea petrece o 
noapte în acest rai fărmăcat? Cine mă vede şi cine mă 
ştie?” Dar apoi se declanşează un proces interior 
asemănător cu nostalgia unui paradis pierdut: “Îşi 
aduce aminte de amantul ei şi-i părea că-i Eva-n 
paradis, singură în durerea ei”.'? 

În schimb, Ieronim accede în acest paradis purtat de 
somn. De fapt, motivul călătoriei este asimilat deseori cu 
starea onirică de către întreaga doctrină romantică, iar 
Cezara nu face excepție. Pentru romantici călătoria 
însemna, printre altele, întoarcerea la originea: deoarece, 
adesea tărîmurile vizitate sînt locuite de nemuritori, cum 
credeau vechii greci. 

Această nemurire este sugerată şi de faptul că Ieronim 
“dădu de un izvor de apă vie [s.n.] şi dulce, care se 
repezea cu mult zgomot din fundul unei peşteri”. Spre 
deosebire de Cezara la început, Ieronim are conştiinţa 
descoperirii: “«E insula lui Euthanasius», gîndi el uimit 

» 13 

Deznodämintul se supune ideii că paradisul individual 
nu există, în cele din urmă Cezara şi Ieronim intilnindu- 
se. Abia acum are sens acea lipsă de durere, de vis, de 
dorinţă pe care o încerca Ieronim pe insulă înainte de a o 


12 Mihai Eminescu, Cezara. În ed. cit., p 121. 
13 Mihai Eminescu, Cezara. În ed. cit., p 121-122. 

întîlni pe Cezara. Astfel, în întîlnirea de pe insulă a celor 
doi este implicat şi mitul androgin prezent în tradiția 
biblică: “în textul biblic elohist, omul e făcut «bărbat şi 
femeie totodată, după chipul lui Elohim». (Vechiul 
Testament, Geneza, 1, 27), rezultînd că şi divinitatea era 
androginä”.'* De aceea, figura androgină pare a fi ipostaza 
desävirsitä a antropologiei romantice, deoarece ea conține 
ideea nemuririi: divinitatea, androgină sau nu, este oricum 
nemuritoare. 

După ce am studiat viziunile paradisiace din trei proze 
eminesciene am îndrăzni să afirmăm că numai în Cezara 
viziunea paradisiacă este justificată de un real interes de a 
regăsi paradisul, sub forma insulei lui Euthanasius — 
creație complexă ce asimilează nostalgia originilor cu 
mitul Insulelor Fericitilor, impregnat fiind de elemente 
creştine, ceea ce reliefează viziunea sintetizatoare a 
creaţiei de tip romantic. 


La vision romantique sur le mythe de “Fortunatae 
Insulae” dans la prose 
de M. Eminescu (Résumé) 


Le texte intitulé La vision romantique sur le mythe de 
“Fortunatae Insulae” dans la prose du M. Eminescu aborde le 
problème des représentations paradisiaques dans l’œuvre, plus 
précisement dans la prose, de M. Eminescu, tout en essayant de 
répondre aux questions suivantes: 

Ces représentations sont-elles vraiment paradisiaques? Sont- 
elles soumises au “méchanisme de recouvrement du paradis"? 


14 Victor Kernbach, Dicţionar de mitologie generală, Bucureşti, Editura 
Albatros, 1995, p 31-32. 


156 Studii eminescologice 


Sont-elles des représentations du paradis ou représentations du 
type paradisiaque? 

L'auteur s’arröte sur quelques nouvelles (Cezara, Särmanul 
Dionis, Avatarii Faraonului TI4) en se concentrant sur le degré 
de litteraturisation des mythes paradisiaques (les Champs 
Elysées, les Îles des heureux/Fortunatae Insulae, L’äge d'or, le 
paradis biblique) monteront en épigne la synthèse romantique 
qui caractérise Cezara en opposition avec la prélucration 
limitative de la nostalgie qui se transforme en évasion dans 
Särmanul Dionis et avec les associations dans le cadre de la 
mythologie des anciens Égyptiens dans Avatarii Faraonului Tla. 


Mihai Eminescu despre: 
Cvadratura cercului 


Jon VESCAN 


Geometria şi matematica antichităţii greco-latine, a 
lăsat spre rezolvare posterității trei probleme insolubile 
pentru lumea ei. În ordinea enuntärii şi importanţei lor, 
acestea au fost: 

e Problema dublării volumului cubului (cu ajutorul 
riglei şi al compasului. Soluţia implică rezolvarea 
unei ecuaţii de grad 3 necunoscută antichității) 

e Trisectiunea unghiului 

e Cvadratura cercului 

Legenda spune că Arhimede, pe nisipul plajei din 
Siracusa, a desenat şi formulat următoarea problemă: 


“Să se construiască, cu ajutorul riglei şi al compa- 
sului, un pătrat cu aria egală cu cea a unui cerc dat”. 


Însuşi Arhimede a recunoscut imposibilitatea rezolvă- 
rii problemei, care de-a lungul secolelor a incitat mintea 
geometrilor, matematicienilor şi filozofilor, conotatia ei 
devenind în timp, o simbolistică academică. 


158 Studii eminescologice 


Iluştri matematicieni şi filozofi ai Evului Mediu, ai 


Renaşterii şi până în timpurile moderne, s-au preocupat cu 
asiduitate de rezolvarea acestei probleme. Să amintim 
câteva nume: 


Nicolaus Cusanus (1401-1464) — filozof renan, in 
lucrarea “De Mathematica Perfectione” (1458) 
propune soluția de rezolvare prin “Calea dublă a 
arcificării dreptei şi a rectificării arcului de cerc”. 
Bovillus (Charles de Bouelles) (1470-1553) — filozof 
şi teolog francez, în “Introducere la geometrie” 
descoperă cicloida, o confundă de fapt cu un arc de 
cerc şi încarcă s-o folosească pentru rezolvarea 
problemei. 

Oronce Finé (1494-1555) — titular al Catedrei de 
Matematică de la Colegiul Regal din Paris, în lucrarea 
“De quadratura circuli” Paris 1544, pretinde că a găsit 
o soluţie riguroasă a cvadraturii cercului cu ajutorul 
aşa numitei proporții divine. 


DE 

SC 
A fost criticat de contemporani. 
Leonardo Da Vinci (1452-1519) propune rezolvarea 
cvadraturii prin rostogolirea unui cerc sau unui 
cilindru de-a lungul unei drepte sau pe un plan. 
Aceastä solutie nu se referä la enuntul general, dar 
este perfect justificatä din punct de vedere ingineresc. 
François Viète (1540-1603) "Canon mathematicus” 
1579 
Christian Huygens (1629-1695) “De circuli magni- 
tudine inventa” 1654. 

Cu acest tratat se încheie perioada arhimedeanä a 
cvadraturii cercului. 

Cu toate eforturile depuse până la 1654, cvadratura 
cercului nu poate fi rezolvată, li abia spre sfârşitul 
secolului XIX, matematicianul german Ferdinand von 
Lindemann (1852-1939), în anul 1882 (contemporan cu 
Eminescu) demonstrează imposibilitatea rezolvării cva- 
draturii în forma generală cu rigla şi compasul prin 
transcendenta numărului irațional II(pi). 

Cum era şi firesc, această problemă, printr-o conotație 
mai degrabă filozofică, l-a interesat şi pe Eminescu. 

În manuscrisele sale 2260f.76v si 2255f.362r,366r, 
420r, 421r, se găsesc însemnări despre cvadratura cercului. 

Astfel, în Mss 2260f.76v, Eminescu notează: 

“Quadratura cercului 
Die Quadratur der Zirkels 
ein Vector.” 

fără a face însă vreun comentariu. 

Însemnarea poate fi de prin 1874, epoca berlineză. 

In Mss 2255f.362r se află notat: “raportul între finit şi 
infinit este raportul între un pătrat şi un cerc”. Este nu o 
mărime concretă, ci o proporțională între un maxim şi un 
minim posibil. Cine trece peste maxim ori peste minim e un 
dobitoc. Ecuația socială: cvadratura cercului, proportionala 
între un maxim şi un minim. “Cu cât sfera de acțiune a unui 
individ se măreşte, cu atât restul lucrurilor din lume devine 
mai mic în raport cu el, cu atât cea ce-i trebuieşte trebuie să 
fie mai mare.” Laplace (Ueberweg) 

Fila 420r “când un şarpe se-ncoläceste, observăm urmä- 
torul lucru: Pielea dinlăuntrul cercului e increfitä, cea din 
afara cercului e încordată. Dar pielea e în amândouă părțile 
egal de lungă. Cea din afară s-a lungit, cea dinlăuntru s-a 

scurtat prin încrețire, cea din afară reprezintă un corp elastic 
întins, cea dinläuntru un corp sub presiune (apăsat). 
Diferenţa între pieile la început egale e cuadratura cercului.” 
Fila 421r “O vargă de metal de patru metri lungime va 
cuprinde ruptă-n patru, un metru pătrat. Închisă în cerc, 
suprafața va fi asemenea de un metru pătrat — dar cum ? 
Periferia dinlăuntru va fi scurtată cu puţin, periferia de 
din afară va fi lungită cu putin. Această diferență este însă 
tocmai diferența între pătratul exact şi cuadratura cercului.” 
Să face aşadar, un scurt comentariu asupra acestor 
două ultime notații, datate cu aproximaţie 1883, cu puţin 
înaintea îmbolnăvirii. 
Asemănând şarpele cu o bară supusă la încovoiere 
pură, încolăcirea lui relevă un aspect geometric care se 
poate studia în baza teoremei lui Bernoulli. 


O secţiune plană şi normală pe axa barei, înainte de 
deformare, rămâne plană şi normală pe axa barei şi după 
deformare. 

Fibra O’O’, = OO, = dx se numeşte fibră neutră si este 
egală cu lungimea iniţială. Distribuţia tensiunilor o pe o 
secțiune variază linear cu distribuţia y la axa neutră. 

Valoarea maximă are loc în punctul cel mai depărtat de 
axa neutră. Pe drepte paralele la axa neutră, efortul unitar 
o este constant. 

Concluzia trasă de Eminescu că “diferenţa dintre pieile 
la-nceput egale e cuadratura cercului”, nu se verifică în 
cazul încovoierii pure (y — y = 0), dar a intuit că ar putea 
exista virtual fibra neutră (“dar pielea e în amândouă 
cazurile egal de lungă”). 

A doua notație din Mss 2255f42 1r, se poate interpreta 
astfel: 


P=2 x R > R = P/2n = 4/27 = 
2/7 


1,273 = 1,618 
1,618 > pentagrama = numărul de aur 


Provine din secțiunea de aur V5 +1 din À SOA (Piramida 
2 


Keops) S 


aS 


SA 0 L S0? = SAxOA 
SO OA 

Dar S; = S, din condiţia problemei. Rezultă atunci că: 
1= 1,273 !!! 

Diferenţa din problemă este 1,273 — 1 = 0,273. Aşadar 
0,273 reprezintă cuadratura cercului, în sensul înțeles de 
Eminescu, cu alte cuvinte o soluţie fără rezolvare. 

Deşi contemporan cu Lindemann, fără să cunoască 
demonstrația acestuia privind imposibilitatea rezolvării 
cvadraturii cercului, Eminescu rezolvă în 1883, printr-un 
elegant model poetic, problema enunțată în urmă cu mai 
bine de 3000 de ani. 

Cuprinde 32 de reproduceri după manuscrise. 

40. Aur, mărire şi amor. Prefatä de Al. Piru; ediţie îngrijită de 
Petre D. Anghel. Craiova: Scrisul Românesc, 1992, 122 p. 

41. Opera esenţială. Cu zece comentarii de Constantin Noica si 
Emil Cioran. Ediţie şi prefață de Constantin Barbu. Craiova: 
Editura Oltenia, Editura Dionysos, 1992, 245 p. 

42. Poezii inedite. Ediţie de Petru Cretia. Chişinău: Universi- 
tas; Muzeul Literaturii Române, 1992, 136 p. 

43. Scrisoarea III. Luceafărul. Ediţie îngrijită de Perpessicius. 
București: Minerva, 1992, 157 p. 

44. Există dreptate ? : Scrieri cu conținut juridic. Antologie, 
studiu introductiv, note şi comentarii de Eugeniu Safta- 
Romano. Iaşi: Junimea, 1994, 325 p. 

45. Mihai Eminescu: Constelafia Luceafărului. Sonetele. 
Scrisorile. Editate şi comentate de Petru Creţia. Bucureşti; 
Humanitas, 1994, 256 p. (Antologiile Humanitas). 

46. Opere. Ediţie critică de Perpessicius. București: Editura 
Vestala; Editura Alutus-D, 1994. 3 vol. 

Vol. I: Poezii tipărite în timpul vieţii. Introducere. Note și 
variante. Anexe. XLII, 523 p. 

Vol. II: Poezii tipărite în timpul vieții: note si variante: de la 
Povestea codrului la Luceafărul. Bucureşti: Editura Saeculum I. 
O. ; Editura Gemina, 1994. VI, 461 p. 

Vol. III: Poezii tipärite în timpul vieții: note si variante: de la 
Doina la Kamadeva. Bucureşti: Editura Saeculum I. O. ; Editura 
Gemina, 1994. XI, 408 p. 

47. Poezii. Ediţie îngrijită de Dumitru Irimia. laşi, Universita- 
tea "Al. I. Cuza", 1994, 458 p. 

48. Universul religios al lui Mihai Eminescu. Prefatä de 
Gheorghe Vlädutescu. Studiu introductiv de Aurel Petrescu. 
Antologie, notă asupra ediţiei, tabel cronologic, bibliografie, 
indice de Gheorghe Anghelescu. Bucureşti, Editura Ştiinţifică, 
1997, LX, 361 p. 

49. Chestiunea evreiască Antologie, prefaţă şi note de D. 
Vatamaniuc. Bucureşti: Vestala, 1998, 271 p. (Colecţia 
Documente Revelatorii) 

50. Eminescu în corespondenţă. Prefatä, notă asupra ediţiei şi 
comentarii de Dumitru Vatamaniuc. Postfatä de Lucian Chişu. 
Bucureşti: Editura Muzeul Literaturii Române, 1998, 3 vol. 
Ediţia de față reproduce textele din Eminescu, Mihai: Opere XVI, 
Bucureşti, Editura Academiei, 1989, cărora li se adaugă 17 texte 
din Eminescu, Mihai: Opere, XV, Bucureşti, Editura Academiei, 
1993. 


Studii eminescologice 167 
I. 2 TRADUCERI 


1. Gedichte von Mihai Eminescu, in: Rumänische Dichtungen, 
Deutsch von Carmen Sylva. Hrsg. u. mit weiteren Beitrăgen 
versehen von Mite Kremnitz. Leipzig, Wilhelm Friedrich, 
Verlag des “Magazin für die Literatur des In-und Auslandes”, 1. 
Auflage 1881, 2. Auflage Bonn (Strauß) und Leipzig 1883, 3. 
Auflage Bonn 1889. 

2. Quelques poésies, avec notice bibliographique de Alexandre 
Vlahutza. Traduction de Margareta Miller-Verghy, Ch. 
Eggimann et Cie. Editeurs, 1892. 

3. Der Abendstern, Deutsch von Edgar von Herz. Bukarest, E. 
Graeve Verlag 1893. 

4. Deutsche Übertragungen aus den auserleseneren Dichtungen 
des verstorbenen rumänischen Poeten... von Em. Grigorowitza. 
Berlin, Alexander Duncker 1901. 

5. Gedichte, Deutsch von V. Tecortia. Vorwort von Ion Scurtu. 
Bukarest 1903. 

6. Der arme Dionys, aus dem romänischen übersetzt von H. 
Sanielevici und W. Majerczit. Bukarest 1904. 

7. Gedichte. Novellen, Deutsch von Maximilian W. Schroff, 
Craiova, Graph. Kunstanstalt Samitca A.G. 1913, 2. Auflage. 
Bukarest 1923. 

8. Poesie, Prima versione italiana dal testo rumeno, con intro- 
duzione e note a cura di Ramiro Ortiz. Firenze, Sansoni 1927. 

9. Märchen und Novellen, aus dem Rumänischen übers. Von 
Alfred Klug. Czernovitz, Eminescu Verlag 1927. 

10. Poems, translated from the rumanian and rendered into 
original metres by E. Sylvia Pankhurst and I.O. Stefanovici. 
With a Preface by George Bernard Shaw. Wiyh an Introduction 
by N. Iorga. London, Kegan Paul, Trench, Trubner & Co. 1930. 
11. Ausgewählte Gedichte, deutsche Übersetzung von Viktor 
Orendi-Hommenau. Temeswar-Timişoara 1932. 

12. Cezars i proletarjusz Przekland Emilia Zegadlowicza. 
Poznän, Polnieza Drukarnia Nakladowa 1932. 

13. Wybör poezyi i poematour, Przekland Emilia Zegadlowicza 
z essayem biograficznym I.L. Caragiale. Warszawa 1933. 

14. Poèmes choisis, traduction par L. Barral. Paris, J. Gabalda 
et. Cie. Editeurs 1934. 

15. Gedichte, übersetzt von Konrad Richter. Jena und Leipzig, 
Wilhelm Gronau Verlag 1937; 2. Auflage 1943. 

16. Der Abendstern, ins deutsche übersetzt von Olvian 
Soroceanu. Suceava 1940. 

17. Poesie scelte, versione italiana — Umberto Cianciolo. 
Modena 1941. 

18.Der Abendstern (Luceafärul), Rumänisch und deutsch, 
metrisch übertragen von Zoltän Franyö. Timisoara 1943. 

19. Gedichte, übers. von Laurent Tomoioaga. Bd. I, Czernowitz. 
Mitropolitul Silvestru Verlag 1943. 

20. Välagatott versez Jékely Zoltan bevezetésével. Budapest 
1947. 

21. Gedichte, mit einem Vorwort von Mihai Beniuc. Bukarest 
1950. 

22. Gedichte, mit einem Vorwort von Mihail Sadoveanu. 
Bukarest 1955. 

23. Stihii, Tbilisi. Gosizdat Gruzinskoi SSR 1956. 

24. Tiene na obraze easu. Bratislava 1956. 

25. Gedichte, besorgt von Alfred Margul-Sperber, Geleitwort 
von Tudor Arghezi, Nachwort von Oskar Walter Cisek. 
Bukarest 1957. 

26. Poesias, version española de Maria Teresa Leon y Rafael 
Alberti. Buenos Aires, Editorial Losada 1958. 

27. Quatre poèmes, présentés par Hubert Juin. Paris, Edition 
Hautefeuille 1958. 

28. Stihi. Moskva 1985. 

29. Der Prinz aus der Träne ins Deutsche übertragen von Oskar 
Pastior, Illustrationen von Marcela Cordescu. Bukarest 1963. 

30. Der Abendstem. Gedichte, deutsche Nachdichtung von 
Günter Deike und Christine Wolter, Nachwort von Wrener 
BAHNER. Berlin — Weimar, Aufbau-Verlag 1964. 

31. Gedichte, ausgewählt von Alfred Margul-Sperber, mit 
einem Vorwort von Ion Oana. Bukarest 1964. 

32. Poesie d’amore, traduzione a cura di Mario Ruffini. 
Torino 1964. 

33. Destin roumain - Voix universelle, poèmes transposés en 
français par Michel Steriade. Bruxelles 1996. 

34. Lirika. Moskva 1968. 

35. The last romantic, Engl. versions and introd. by Roy Mac 
Gregor Hastie. Iowa City, Univ. of. Iowa Pr. 1972. 

36. Märchen, ins Deutsche übertragen von Wolf von 
Aichelburg. Bukarest 1972. 

37. Engel und Dämon. Dichtungen, aus dem Rumänischen 
hrsg. von Roland Erb. Leipzig, Reclam 1972. . 

38. Luceafärul, Der Abendstern, Az estigsillag, rumänisch, 
deutsch und ungarisch übertragen von Zoltan Franyó. 
Timişoara, Facla-Verlag O.J. 

39. Das Märchen vom Pinzen Tränenreich deutsch von Wolf 
von Aichelburg. Bukarest, Ion Creangä-Verlag 1975. 

40. Hunderte von Masten, Gedichte, Hrsg. Roland Erb. 
Leipzig, Insel-Verlag 1982. 

41. Poesie, con testo a fronte scelte e trad. da Mariana 
Cämpean. Bologna 1982. 

42. Luceafärul Übersetzungen ins Englische (Comeliu M. 
Popescu), ins Französische (Mihail Bantas), ins Deutsche (Günter 
Deicke), ins Spanische (Omar Lara), ins Armenische (H.G. Siruni), 
ins Russische (lu. Kojevnikov und I. Mirinski), Ins Italienische 
(Mario di Micheli), ins Ungarische (Kiss Jenö), ins Portugiesische 
(Dan Caragea). Bucuresti, Cartea Romäneascä 1984. 

43. Gedichte, zum 100. Todestag des Dichters, mit einem 
Nachwort von Edgar Papu. Bucuresti, Kriterion-Verlag 1989. 
44. Poesie. A cura di Elio M. Satti. Luca: Maria Pacini Fazi 
Editore, cop. 1990, 91 p. Text bilingv. 

45. Antologia critica. A cura di Doina Derer ; Traduzioni di 
Doina Derer, Giulia Lami, Cinzia Cerrone... . Milano; 
Bucuresti: Editura Anima, 1993, 326 p. 

EXEGEZĂ 


II. 1 CĂRŢI 

1. N. Petraşcu, Mihail Eminescu. Studiu critic. Bucureşti, 
Socec 1892. 

2. M. Dragomirescu, Critica științifică si Eminescu. 
Bucureşti, Müller 1895. 

3. Ion Scurtu, Mihail Eminescus Leben und Prosaschriften 
(Diss.). Leipzig, Barth 1903. 

4. Alexander Bogdan, Die Metrik Eminescus in: Jahresbericht 
des Instituts für rumänische Sprache, XI. Leipzig, Barth 1904. 

5. G. Ibrăileanu, Curs de istoria literaturii române. Epoca 
Eminescu. laşi 1913. 

6. Ion Grămadă, Mihail Eminescu Heidelberg, C. Winter 1914. 

7. Teodor Stefanelli, Amintiri despre Eminescu București 1914. 
8. Gala Galaction, Viafa lui Eminescu Bucureşti, Adevărul 
1924. 

9. D. Caracostea, Personalitatea lui Eminescu. Bucureşti, 
Socec 1926. 

10. Friedrich Lang, M. Eminescu als Dichter und Denker. 
Cluj-Klausenburg, Minerva 1928. 

11. Al. Dima, Tradifionalismul lui Mihail Eminescu. Turnu- 
Severin, Datina 1929. 

12. Tudor Vianu. Poezia lui Eminescu. Bucureşti, Cartea 
Românească 1930. 

13. C. Papacostea, Filosofia antică în opera lui Eminescu. 
Bucureşti, Văcărescu 1930. 

14. D. Al Nanu, Le poète Eminescu et la poésie lyrique 
française. Paris, Gamber 1930. 

15. G. Călinescu, Viafa lui Mihai Eminescu. Bucureşti, 
Cultura Naţională 1932. 

16. D. Murăraşu, Nañonalismul lui Eminescu. Bucureşti, 
Bucovina 1932. 

17. C. Vlad, Mihail Eminescu din punct de vedere 
psihanalitic. Bucureşti, Cartea Românească 1932. 

18. Iulian Jura, Mitul în poezia lui Eminescu. Paris, Gamber 
1933. 

19. Al. Dima, Motive hegeliene în scrisul eminescian. Sibiu, 
Dacia Traiană 1934. 

20. G. Călinescu, Opera lui Mihai Eminescu. Vol. I-V. 
Bucureşti, Cultura Naţională, Fundaţia Regală pentru Cultură şi 
Artă 1934-1936. 

21. D. Murăraşu, Eminescu si literatura populară Craiova, 
Scrisul Românesc 1935. 

22. Simion Mehedinți, Optimismul lui Eminescu. Bucureşti, 
Universul 1936. 

23. Ion Sân-Giorgiu, Eminescu und der deutsche Geist Jena, 
Gronau 1936. 

24. D. Caracostea, Arta cuvîntului la Eminescu. Bucureşti, 
Bucovina 1938. 

25. A. Chajes, Michael Eminescu. Jerusalim 1939. 

26. N. Iorga, Eminescu în cea mai nouă ediție. Bucureşti, 
Monitorul Oficial 1940. 

27. Iorgu Iordan, Limba lui Eminescu. Bucureşti, Monitorul 
Oficial 1940. 

28. Tudor Arghezi, Eminescu. Bucureşti, Vremea 1943. 

29. D. Caracostea, Creativitatea Eminesciană Bucureşti, 
Fundaţia Regală pentru Cultură şi Artă 1943. 

30. Aurel Vasiliu, Bucovina in viafa si opera lui Mihai 
Eminescu. Cernăuţi, Mitropolitul Silvestru 1943. 

31. Umberto Cianciolo, Introducere în poezia lui Eminescu. 
Sibiu, Dacia Traiană 1943. 

32. Pietro Gerbore, Eminescu, poeta di noi tutti Bucureşti, 
Monitorul Oficial 1943. 

33. Gh. N. Dragomirescu, Erotica Eminescianä. Bucureşti, 
Publicom 1944. 

34. D. Popovici, Eminescu in critica si istoria literară română. 
Cluj 1974. 

35. D. Popovici, Poezia lui Eminescu. Cluj 1947-1948. 

36. Al. Rosetti, Limba poeziilor lui Eminescu. Bucureşti, 
ESPLA 1956. 

37. Rosa del Conte, Mihai Eminescu o dell 'Assoluto. Modena 
1962. | 
38. Kakassy Endre, Eminescu élete éskôltészete. Bucureşti 
1962. 

39. Alain Guillermou, La genèse intérieure des poésies 
d'Eminescu. Paris, Didier 1963. 

40. Matei Călinescu, Tifanul si geniul în poezia lui Eminescu. 
București, EL 1964. 

41. Eugen Simion, Proza lui Eminescu. Bucureşti, EL 1964. 
42. L. Gâldi, Stilul poetic al lui Mihai Eminescu. Bucureşti, 
Editura Academiei 1964. 

43. loan Massof, Eminescu și teatrul. Bucureşti, EL 1964. 

44. Gh. I. Tohăneanu, Studii de stilistică eminesciană. 
Bucureşti, ES 1965. 

45. Liviu Rusu, Eminescu și Schopenhauer. Bucureşti, EPL 
1966. 

46. G. Călinescu, Das Leben Mihai Eminescus (Übersetzung 
von H. Krasser). Bukarest Jugendverlag 1967. 

47. G. C. Nicolescu, Studii si articole despre Eminescu. 
București, EPL 1968. 

48. Ion Negoitescu, Poezia lui Eminescu. București, EL 1968. 
49. Tudor Vianu, (Hrsg.), Dicționarul limbii poetice a lui 
Eminescu. Bucureşti, Editura Academiei 1968. 

50. I. A. Kojevnikov, Mihail Eminescu i problema romantiz- 
ma v ruminskoi literature XIX veka. Moskva, Nauka 1968. 

51. Edgar Papu, Poezia lui Eminescu Bucureşti, Minerva 1971. 
52. Eva Behring, Die Liebesauffassung Mihai Eminescus im 
Spiegel ihrer Bilder und Metaphern (Diss.). Berlin 1971. 

53. Eugen Todoran, Eminescu. Bucureşti, Minerva 1972. 

54. Ion Nica, Mihai Eminescu. Structura psihosomatică. 
Bucureşti, Eminescu 1972. 

55. Ion Dumitrescu, Metafora mării în poezia lui Eminescu. 
București, Minerva 1972. 

56. George Munteanu, Hyperion, I. Bucureşti, Minerva 1973. 
57. B.-A. Taladoire, Mihail Eminescu. Nice 1974. 

58. C.F. Popovici, Eminescu. Viata şi opera. Chişinău, Cartea 
Moldovenească 1974. 

59. Constantin Noica, Eminescu sau gînduri despre omul 
deplin al culturii româneşti. Bucureşti, Eminescu 1975. 

60. Stefan Cazimir, Stele cardinale. Eseu despre Eminescu. 
București, Eminescu 1975. 

61. Bibliografia Mihai Eminescu, I (1866-1970). Bucureşti, 
Editura Academiei 1976. 

62. Zoe Dumitrescu Buşulenga, Eminescu. Cultură şi creaţie. 
București, Eminescu 1976. 

63. Vladimir Streinu, Zimmescu. Arghezi Bucureşti, Eminescu 1976. 
64. Wechselwirkungen in der deutschen und rumänischen 
Geisteswelt am Beispiel Eminescus Aus Anlaß des 125. 
Geburtstages des rumänischen Dichters, in: Materialien zum 
internationalen Kulturaustausch, Hrsg. Institut für Auslands- 
beziehungen. Stuttgart 1977. 

65. Augustin Pop, Pe urmele lui Mihai Eminescu. Bucuresti, 
Sport-Turism 1978. 

66. Iona Em. Petrescu, Eminescu. Modele cosmologice şi 
viziune poetică. Bucureşti, Minerva 1978. 

67. Elena Tacciu, Eminescu, poezia elementelor. Bucureşti, 
Cartea Românească 1979. 

68. Dan C. Mihăilescu, Perspective eminesciene. Bucureşti, 
Cartea Românească 1982. 

69. D. Murăraşu, Mihai Eminescu. Viaţa și opera. Bucureşti, 
Minerva 1983. 

70. Theodor Codreanu, Eminescu - dialectica stilului. 
București, Cartea Românească 1984. 

71. Zoe Dumitrescu-Buşulenga, Eminescu si romantismul 
german. Bucureşti, Eminescu 1986. 

72. George Munteanu, Eminescu și eminescologia. Bucureşti, 
Eminescu 1987. 

73. S. Paleologu-Matta, Eminescu si abisul ontologic. Aarhus, 
Nordverlag 1988. 
74. I. Constantinescu (Hrsg.:), Eminescu im europäischen 
Kontext. Augsburg-München, Universität Augsburg — Südost- 
europa Gesellschaft 1988. 
75. Iona Em. Petrescu, Zminescu si mutatiile poeziei 
romänesti. Cluj Napoca, Dacia 1989. 
76. I. Rusu, Legendä si adevär in biografia lui Eminescu. 
Bucuresti, Cartea Romäneascä 1989. 
77. Gh. I. Tohäneanu, Eminesciane. Timişoara, Facla1989. 
78. Colecția Eminesciana — Eminesciana Reihe Junimea Verlag, 
Iaşi (Hrsg. Mihai Drăgan u.a.): 
(1) Tudor Vianu, Poezia lui Eminescu, 1974. 
(2) G. Ibrăileanu, Eminescu, 1974. 
(3) Grigore Scorpan, Eminescu, 1976. 
(4) Mihai Eminescu in critica italiană, Hrsg. Stefan 
Cuciureanu, 1977. 
(5) G. Călinescu, Studii si articole, 1978. 
(6) Amita Bhose, Eminescu si India, 1978. 
(7) D Irimia, Limbajul poetic eminescian, 1979. 
(8) Mihail Dragomirescu, Eminescu, 1981. 
(9) Eminescu si clasicismul greco-latin Hrsg. Traian 
Diaconescu, 1982. 
(10) Ştefan Avădanei, Eminescu si literatura engleză, 1982. 
(11) Perpessicius, Eminesciana, 1983. 
(12) Mihai Drăgan, /nterpretäri, I-II, 1983-1986. 
(13) Eminescu in critica germană, Hrsg. Sorin Chitanu und 
Horst Fassel, 1985. 
(14) Marina Mureşan-lonescu, Eminescu si intertextul 
romantic, 1991. 
79. Badea Ştefan. Semnificația numelor proprii eminesciene. 
Bucureşti: Albatros, 1990, 285 p. Conţine bibliografie. 
80. Ciopraga, Contantin. Poezia lui Eminescu: Arhetipuri şi 
metafore fundamentale. laşi: Junimea, 1990, 278 p. 

81. Mureşanu Ionescu, Marina. Eminescu și intertextul 
romantic. laşi, Junimea, 1990, 301 p. 

82. Constantinescu, Ioan (Hrsg.). Mihai Eminescu. 1889-1989. 
Nationale Werte-Internationale Geltung. München, Verlag 
Südostdeutsches Kulturwerk, 1992. Bibliografie p. 137-144. 

83. Noica, Constantin. Introducere în miracolul eminescian. 
Ediţie îngrijită de Marin Diaconu şi Gabriel Liiceanu. 
Bucureşti, Ed. Humanitas, 1992, 384 p. Bibliografie p. 376-380. 
84. Bădescu, Ilie. Sociologie eminesciană. Galaţi: Porto-Franco, 
1994, 285 p. Conţine bibliografie. 

85. Horvat, Săluc. Mihai Eminescu: Dicţionar cronologic. Baia 
Mare: Editura Gutinul, 1994, 299 p. Conţine bibliografie. 

86. Petrescu, loana Em. Mihai Eminescu - poet tragic. laşi: 
Junimea, 1994, 201 p. 

87. Spiridon, Monica. Eminescu, o anatomie a elocvenfei. 
Bucureşti, Editura Minerva, 1994, 148 p. 

88. Zub, Alexandru. Eminescu: Glose istorico-culturale. 
Chişinău: Editura Enciclopedică Gheorghe Asachi, 1994, 154 p. 
89. Zugun, Petru. M. Eminescu. Fascinatia izvoarelor 
cuvîntului. laşi: Editura Eminescu, 1994, 204 p. 

90. Cimpoi, Mihai. Spre un nou Eminescu: Dialoguri cu 
eminescologi şi traducători din întreaga lume. Bucureşti, 
Editura Eminescu, 1995, 248 p. 

91. Itu, Mircea. /ndianismul lui Eminescu. Braşov: Editura 
Orientul Latin, 1995, 175 p. 

92. Chihaia, Lăcrămioara. Luceafărul de Mihai Eminescu. 
Bibliografie. laşi, Biblioteca Centrală Universitară, 1996, vol. 2, 
121 p. 

93. Gheorghe, Fănică N. Glose eminesciene: contribuții 
bibliografice 1940-1990 Bucureşti: Editura Didactică si 
Pedagogică, R. A. 1996, 171 p. Conţine bibliografie. 

94. Vatamaniuc, Dumitru. Publicistica lui Eminescu: 1877- 
1883, 1888-1889 Bucureşti, Editura Minerva, 1996, 311 p. 
(Universitas). 

95. Voica, Adrian. Etape în afirmarea sonetului românesc. laşi: 
Editura Universităţii "Al. I. Cuza”, 1996, 257 p. Conţine 
bibliografie. 

96. Baran, Neculai V. Maxime și cugetări în opera lui Mihai 
Eminescu: Comentate sub formă de micromonografie. laşi, 
Editura Apolonia, 1997, 218 p. Conţine index. 

97. Cublesan, Constantin. Ziminescu in perspectivă critică 
Oradea: Cogito, 1997, 192 p. 

98. Munteanu, Ştefan. Filosofia indiană și creația eminesciană 
București: Editura Didactică şi Pedagogică, 1997, 142 p. 
Cuprinde rezumat în limba franceză. Conţine bibliografie. 

99. Voica, Adrian. Versificafia eminesciană laşi, Junimea, 
1997, 315 p. 

100. Dorin, Mihai. Civilizația românilor in viziunea lui 
Eminescu. Bucureşti: Editura Fundaţiei Culturale Române, 
1998, 254 p. (Argumente). 

101. Vatamaniuc, Dumitru. Caietele Eminescu: mitologie și 
document. Bucureşti: Editura Fundaţiei România de Mâine, 
1998, 100 p. Conţine bibliografie. 


II. 2 CAPITOLE DIN TRATATE 


1. Titu Maiorescu, Critice, I, S. 170-173, IILS. 129-156. 

2. C. Dobrogeanu-Gherea, în Studii, I, S. 85-98, II, S. 5-65. 

3. W. Rudow, Mihai Eminescu. In: W. R., Geschichte des 
rumänischen Schrifttums bis zur Gegenwart, durchgesehen und 
ergänzt von Iacob Negruzzi und C. Bogdan. Wernigerode 1892. 
4. Mite Kremnitz, Der rumânische Lenau In: PreuBische 
Jahrbiicher, 1910, Bd. 139, H. 3, S. 495-505. 

5. Carlo Tagliavini, Michele Eminescu, in: Studi sulla 
Romania. Napoli 1923. 

6. Eugen Lovinescu, in: /storia civilizației române, I, S. 139- 
153. 

7. Ramiro Ortiz, Eminescu il poeta romeno della foresta e 
della polla. In: Mihai Eminescu, Poesie. Firenze 1927. 

8. Thomas Frühm, Schopenhauers Einfluß auf Mihai 
Eminescu, in: Jahrbuch der Schopenhauer-Gesellschaft, 
Heidelberg 1936. 

9. Basil Munteano, Panorama de la literature roumaine. Paris 
1938, S. 49-66. 

10.G. Călinescu, Istoria literaturii române de la origini pînă în 
prezent. Bucureşti, Fundaţia Regală pentru Cultură şi Artă 
1941, S. 385-418. 

11. Mircea Eliade, /nsula lui Euthanasius. Bucureşti, Fundaţia 

